പറന്നിറങ്ങിയ ദുരന്തം | Special | Deshabhimani | Friday Aug 7, 2020\nബഷീർ അമ്പാട്ട്Updated: Friday Aug 7, 2020\nവെള്ളിയാഴ്ച രാത്രി 7.50. തിമിർത്ത് പെയ്യുന്ന മഴക്കൊപ്പമാണ് ഘോരശബ്ദം കേട്ടത്. വിമാനം പറന്നിറങ്ങുന്ന ശബ്ദമല്ലെന്ന് മനസ്സിലായതോടെ പ്രദേശവാസികൾ ഒന്നാകെ പുറത്തേക്കോടി. അപ്പോഴാണ് വിമാനം റൺവേയും കടന്ന് താഴ്ചയിലേക്ക് പതിച്ചതായി കാണുന്നത്. കൊണ്ടോട്ടി തറയിട്ടാൽ ബെൽറ്റ് റോഡിന് സമീപം മുക്കൂട്ടാണ് വിമാനം തകർന്നുവീണത്. പിളർന്ന വിമാനത്തിനടുത്തേക്ക് ആളുകൾ ഓടിയെത്തി. നാടൊന്നാകെ രക്ഷാപ്രവർത്തനത്തിനിറങ്ങി. പൊലീസും ഫയർഫോഴ്സും ഉടൻ കുതിച്ചെത്തി. വിമാനത്താവളത്തിലെയും തൊട്ടടുത്ത ജില്ലകളിൽ നിന്നുമുള്ള ഫയർ എന്‍ജിനും സ്ഥലത്തെത്തി.\nപതിവായി മോക്ഡ്രിൽ നടക്കുന്ന സ്ഥലത്താണ് വിമാന അപകടമുണ്ടായത്.\nഅപകടത്തിൽപ്പെട്ടവരെ ആശുപത്രിയിലേക്ക് കൊണ്ടുപോകുന്നു\nചികിത്സാ സജ്ജീകരണം ഏര്‍പ്പെടുത്തി\nകരിപ്പൂരിലെ വിമാനാപകടത്തിൽ പരിക്കേറ്റവരെ ചികിത്സിക്കാൻ ആശുപത്രികളിൽ എല്ലാ സൗകര്യങ്ങളും ഏർപ്പെടുത്തിയതായി മന്ത്രി കെ കെ ശൈലജ. പരിക്കേറ്റവർക്ക് അടിയന്തര ചികിത്സ ഉറപ്പാക്കാൻ നിർദേശം നൽകി. കോഴിക്കോട് മെഡിക്കൽ കോളേജ്, ബീച്ച് ആശുപത്രി, ഫറൂഖ് ആശുപത്രി, മറ്റ് സ്വകാര്യ ആശുപത്രികൾ എന്നിവിടങ്ങളിൽ ചികിത്സയ്ക്കായി മികച്ച സജ്ജീകരണങ്ങൾ ഒരുക്കി. കോഴിക്കോട്, മലപ്പുറം ജില്ലകളിലെ ജില്ലാ മെഡിക്കൽ ഓഫീസർമാരോട് അടിയന്തരമായി സംഭവസ്ഥലത്ത് എത്താൻ പറഞ്ഞു. കോഴിക്കോട്, മലപ്പുറം ജില്ലകളിലെ 108 ആംബുലൻസുകൾ സംഭവസ്ഥലത്തേക്ക് അയച്ചതായും മന്ത്രി അറിയിച്ചു.\nസംസ്ഥാനത്ത് ആഗസ്‌തിൽ മുമ്പും വിമാനപകടം. 2011 ആഗസ്‌ത് 29ന് കൊച്ചി വിമാനത്താവളത്തിലാണ് ഇതിനുമുമ്പ് സമാനമായ വിമാനാപകടമുണ്ടായത്. ഏഴ് യാത്രക്കാർക്ക് പരിക്കുപറ്റിയതൊഴിച്ചാൽ ഗുരുതരമായൊന്നും സംഭവിച്ചില്ല.\n137യാത്രക്കാരുമായി ബഹ്‌റൈനിൽനിന്ന് കൊച്ചിയിൽ എത്തിയ ഗൾഫ് എയർ വിമാനമാണ് അന്ന് അപകടത്തിൽപ്പെട്ടത്. റൺവേയിൽനിന്ന് തെന്നിനീങ്ങുകയായിരുന്നു. പൈലറ്റിന് സംഭവിച്ച പിഴവ്, സാങ്കേതികത്തകരാർ എന്നിവയായിരുന്നു അപകടത്തിന് കാരണമെന്ന് പിന്നീട് കണ്ടെത്തി.\nപ്രധാന മന്ത്രി നരേന്ദ്ര മോഡി മുഖ്യമന്ത്രി പിണറായി വിജയനുമായി കരിപ്പുർ വിമാനാപകടം സംബന്ധിച്ച കാര്യങ്ങൾ ടെലിഫോണിൽ സംസാരിച്ചു. കോഴിക്കോട്, മലപ്പുറം കലക്ടർമാർ ഉൾപ്പെടെയുള്ള ഉദ്യോഗസ്ഥ സംഘവും ഐജി അശോക് യാദവും വിമാനത്താവളത്തിൽ എത്തി രക്ഷാപ്രവർത്തനത്തിൽ പങ്കെടുക്കുന്നതായി മുഖ്യമന്ത്രി പ്രധാനമന്ത്രിയെ അറിയിച്ചു. പരിക്കേറ്റവർക്ക് ചികിത്സ നൽകാനും എല്ലാസൗകര്യങ്ങളും ഏർപ്പെടുത്താനും സംസ്ഥാന സർക്കാർ നടപടി സ്വീകരിച്ചതായും പറഞ്ഞു.\nകേന്ദ്രസർക്കാരിന്റെ എല്ലാ സാഹായങ്ങളും പ്രധാനമന്ത്രി വാഗ്‌ദാനം ചെയ്‌തു. അടിയന്തര സാഹചര്യം നേരിടാൻ സംസ്ഥാന സർക്കാരിന്റെ എല്ലാസംവിധാനങ്ങളും ഉപയോഗിക്കുമെന്നും മുഖ്യമന്ത്രി അറിയിച്ചു.\nമുഖ്യമന്ത്രിയുടെ നിർദ്ദേശത്തിൽ മന്ത്രി എ സി മൊയ്‌തീൻ സ്ഥലത്തെത്തി. മരിച്ചവരുടെ ബന്ധുക്കളെ രാഷ്ട്രപതി രാംനാഥ് കോവിന്ദ് അനുശോചനം അറിയിച്ചു. രക്ഷാ പ്രവർത്തനങ്ങൾ സംബന്ധിച്ച് സംസ്ഥാന ഗവർണർ ആരിഫ് മൊഹമ്മദ് ഖാൻ രാഷ്ട്രപതിയുമായി സംസാരിച്ചതായും രാജ്ഭവൻ വൃത്തങ്ങൾ അറിയിച്ചു.


Malayalam news || ആഷ്‌ഫോര്‍ഡ് ക്രിക്കറ്റ് മത്സരം: ലണ്ടന് ഡെസ്‌പെറാഡോസ് ജേതാക്കള്\nആഷ്‌ഫോര്‍ഡ് ക്രിക്കറ്റ് മത്സരം: ലണ്ടന് ഡെസ്‌പെറാഡോസ് ജേതാക്കള്\nആഷ്‌ഫോര്‍ഡ്: അഞ്ചാമത് ജോസഫ് മൈലാടുംപാറയില് എവര്‍റോളിങ് ട്രോഫിക്കുവേണ്ടിയുള്ള ആഷ്‌ഫോര്‍ഡ് ക്രിക്കറ്റ് മത്സരത്തില് ലണ്ടന് ഡെസ്‌പെറാഡോസിന് വിജയം. ആദ്യമായാണ് ഈ സൂപ്പര് വിജയം നേടുന്നത്. സെമിഫൈനല് മത്സരത്തില് സൂപ്പര് ഓവര്‍കളിച്ച് ഫൈനലില് എത്തിയ കാന്റെര്‍ബറിയേയാണ് പരാജയപ്പെടുത്തിയത്. ആദ്യമത്സരം മുതല് നല്ല ബൗളിങ്ങും മെച്ചപ്പെട്ട ബാറ്റിങുമാണ് ലണ്ടന് ഡെസ്‌പെറാഡോസ് നടത്തിയത്. ആദ്യ ബാറ്റുചെയ്‌ത കാന്റെര്‍ബറിക്ക് 66 റണ്‍സ് മാത്രമേ എടുക്കാനുള്ളൂ. മറുപടി ബാറ്റിങിനിറങ്ങിയ ലണ്ടന് ഡെസ്‌പെറാഡോസ് രണ്ട് വിക്കറ്റ് നഷ്ടത്തില് 8 ബോള് ബാക്കിനില്‍ക്കെ വിജയിച്ചു. യുകെയിലെ വിവിധ സ്ഥലങ്ങളില്‍നിന്ന് ഏഴ് ടീമുകള് പങ്കെടുത്തു. ഡോ.റിതേഷ്, അഭിലാഷ്, ബൈജു, സാം, മോഡികോശി, ജിജോ, സിബിന് എന്നിവര് മത്സരം നിയന്ത്രിച്ചു. ആഷ്‌ഫോര്‍ഡ് മലയാളി അസോസിയേഷന് പ്രസിഡന്റ് സോജ സിറിയക്ക് മത്സരം ഉദ്‌ഘാടനം ചെയ്‌തു.\nമാന് ഓഫ് ദി മാച്ചായി നൗഷാദ് (ലണ്ടന് ഡെസ്‌പെറാഡോസ്), ബെസ്റ്റ് ബാറ്റ്‌സ്‌മാനായി സ്റ്റാന്‍ലി (കാന്റെര്‍ബറി), ബെസ്റ്റ് ബൗളറായി ജിജി (ലണ്ടന് ഡെസ്‌പെറാഡോസ്) എന്നിവരെ തിരഞ്ഞെടുത്തു. സമാപനസമ്മേളനത്തില് എഎംഎ പ്രസിഡന്റ് സോനു സിറിയക് വിജയികള്‍ക്ക് സമ്മാനദാനം നിര്‍വഹിച്ചു. എഎംഎ പുറത്തിറക്കിയ റാഫിള് ടിക്കറ്റിന്റെ നറുക്കെടുപ്പും ചടങ്ങില് നടന്നു. പ്രസിഡന്റ് സോജ സിറിയക്, സെക്രട്ടറി രാജീവ് തോമസ്, ട്രഷറര് മനോജ് ജോണ്‍സന്, വൈസ് പ്രസിഡന്റ് ജോജി കോട്ടക്കല്, ജോയിന്റ് സെക്രട്ടറി ലിന്‍സി അജിത്ത്, ജോളി ആന്റണി, ജെറി എന്നിവര് പ്രസംഗിച്ചു. ടൂര്‍ണമെന്റിനോട് അനുബന്ധിച്ച് കുട്ടികള്‍ക്കും മുതിര്‍ന്നവര്‍ക്കുമായി വിവിധമത്സരങ്ങള്, ആഷ്‌ഫോര്‍ഡ് മലയാളി അസോസിയേഷന്റെ നേതൃത്വത്തിലുള്ള കേരളീയ വിഭവങ്ങള് തുടങ്ങിയവയും ഉണ്ടായിരുന്നു. ജൂലി മനോജ്, ലിന്‍സി അജിത്ത്, സോജ, ജീനാ രാജീവ്, ബോബി ജോജി, ദീപാ, സൂസന്‍ഫിലിപ്പ്, സോണി ജോജി, ബിന്ധ്യ സോനു, സ്‌നേഹ, കറിയാച്ചന്, ബോബിച്ചന്, ബിനു, സജികുമാര് തുടങ്ങിയവര് ഭക്ഷണശാലയ്‌ക്ക് നേതൃത്വം നല്‍കി.


വാക്‌സിനിൽ തിരിച്ചടിച്ച് ഇന്ത്യ; യുകെയിൽ നിന്ന് ഇന്ത്യയിലേക്ക് വരുന്നവർക്ക് ക്വാറന്റൈൻ നിർബന്ധം – Media Mangalam\nയുകെയിൽ നിന്ന് ഇന്ത്യയിലേക്ക് വരുന്നവർക്ക് 10 ദിവസത്തെ നിർബന്ധിത ക്വാറന്റൈനിൽ നിൽക്കണമെന്ന് പുതിയ ഉത്തരവ്. ഒക്ടോബർ നാലു മുതൽ തീരുമാനം പ്രാബല്യത്തിൽ വരും. ഇന്ത്യയിൽ എത്തി 8 ദിവസത്തിന് ശേഷം കോവിഡ് പരിശോധന നടത്തണം. കോവിഡ് വാക്‌സിൻ പൂർണമായും സ്വീകരിച്ചവർക്കും നിയമം ബാധകമാണ്. 72 മണിക്കൂർ മുൻപുള്ള RTPCR നെഗറ്റീവ് സർട്ടിഫിക്കറ്റും നിർബന്ധം.\nഇന്ത്യ നൽകുന്ന വാക്‌സിൻ അംഗീകരിക്കാൻ യുകെ വിസമ്മതിച്ചിരുന്നു ഇതിന് പിന്നാലെയാണ് ഇന്ത്യയുടെ തീരുമാനം. യു.കെ സംശയം പ്രകടിപ്പിച്ച സാഹചര്യത്തിൽ ഇന്ത്യ വാക്‌സിൻ സർട്ടിഫിക്കറ്റിൽ മാറ്റം വരുത്തിയിരുന്നു. സർട്ടിഫിക്കറ്റിൽ ജനന തീയതിയും ഉൾപ്പെടുത്തുകയായിരുന്നു. നേരത്തെ വയസ്സ് മാത്രമായിരുന്നു രേഖപ്പെടുത്തിയിരുന്നത്. ഡബ്ല്യൂ.എച്ച്.ഒ മാനദണ്ഡപ്രകാരം വാക്സിൻ സർട്ടിഫിക്കറ്റിൽ ജനന തീയതിയും രേഖപ്പെടുത്തണമായിരുന്നു.\ncovidvaccine india quarantine uk vaccine\nഐ.പി.എൽ; ഓയിൻ മോർഗന്റെ മോശം പ്രകടനം കൊൽക്കത്തക്ക് ദോഷമോ?


എസ്ഐയെ വീട്ടിനുള്ളിൽ മരിച്ച നിലയിൽ കണ്ടെത്തി - MALABAR FLASH\nHome Dead body Kerala News thiruvananthapuram കേരളം കേരള വാര്‍ത്ത എസ്ഐയെ വീട്ടിനുള്ളിൽ മരിച്ച നിലയിൽ കണ്ടെത്തി\nഎസ്ഐയെ വീട്ടിനുള്ളിൽ മരിച്ച നിലയിൽ കണ്ടെത്തി\nതിരുവനന്തപുരം: ഒറ്റയ്ക്ക് താമസിച്ച് വരികയായിരുന്ന എസ്ഐയെ വീട്ടിനുള്ളിൽ മരിച്ച നിലയിൽ കണ്ടെത്തി. തിരുവനന്തപുരം സിറ്റി പോലീസ് കണ്‍ട്രോൾ റൂമിലെ എസ്ഐ ജയചന്ദ്രൻ (55) നെയാണ് വ്യാഴാഴ്ച രാവിലെയോടെ മരിച്ച നിലയിൽ കണ്ടെത്തിയത്.[www.malabarflash.com]\nവഞ്ചിയൂർ ഖബറഡി ജംഗ്ഷനിലുള്ള സഹോദരന്‍റെ വീട്ടിലെ രണ്ടാം നിലയിലായിരുന്നു താമസിച്ച് വന്നിരുന്നത്. ഇദ്ദേഹത്തിന്‍റെ സഹോദരൻ മറ്റൊരു വീട്ടിലായിരുന്നു താമസം. മൃതദേഹത്തിന് നാല് ദിവസത്തോളം പഴക്കമുണ്ടെന്ന് സംശയിക്കുന്നതായി പോലീസ് പറഞ്ഞു.\nവ്യാഴാഴ്ച രാവിലെ വീട്ടിൽ നിന്നും ദുർഗന്ധം വമിച്ചതോടെ നാട്ടുകാർ തെരച്ചിൽ നടത്തുകയായിരുന്നു. തുടർന്നാണ് മൃതദേഹം കണ്ടെത്തിയത്. കട്ടിലിൽ കിടക്കുന്ന നിലയിലായിരുന്നു മൃതദേഹം. കഴിഞ്ഞ ഏതാനും നാളുകളായി ഇദ്ദേഹം അവധിയിലായിരുന്നു. അവിവാഹിതനാണ്.\nവഞ്ചിയൂർ പോലീസ് മേൽനടപടികൾ സ്വീകരിച്ചു. മൃതദേഹം പോസ്റ്റ്മോർട്ടത്തിനായി മെഡിക്കൽ കോളജാശുപത്രി മോർച്ചറിയിലേക്ക് മാറ്റി.


ഇന്ത്യ എന്‍റെ രണ്ടാം വീട്. സഹായവുമായി ബ്രറ്റ് ലീ\nപാറ്റ് കമ്മിന്‍സിനു പിന്നാലെ കോവിഡ് തരംഗത്തില് വലയുന്ന ഇന്ത്യക്ക് സഹായവുമായി മുന് ഓസ്ട്രേലിയന് താരം ബ്രറ്റ് ലീ. ഇന്ത്യ രണ്ടാം വീടാണെന്നു പറഞ്ഞ ലീ 41 ലക്ഷത്തോളം രൂപയാണ് സംഭാവന നല്‍കിയത്. രാജ്യത്തെ ആശുപത്രികള്‍ക്ക് ഓക്‌സിജന് സിലിണ്ടറുകള് മേടിക്കാനാണ് തുക നല്‍കുന്നതെന്ന് മുന് പേസ് ബോളര് വ്യക്തമാക്കി.\nകളിക്കുന്ന സമയത്തും അതിന് ശേഷവും ഇന്ത്യയുടെ സ്‌നേഹം എനിക്ക് ലഭിച്ചിട്ടുണ്ടെന്ന് ലീ പുറത്തുവിട്ട കുറിപ്പില് പറയുന്നു. കൊവിഡ് പോരാളികള്‍ക്ക് ഈ സാഹചര്യത്തില് ഞാന് നന്ദിയര്‍പ്പിക്കുന്നു. മറ്റുള്ളവര്‍ക്ക് കഴിയുന്നത് ചെയ്യണമെന്നും. എല്ലാവരും ഒരുമിച്ച് നില്‍ക്കേണ്ട സമയമാണിതെന്നും ലീ കൂട്ടിച്ചേര്‍ത്തു\n5000 ഡോളര് സഹായം നല്‍കിയ പാറ്റ് കമ്മിന്‍സിനെ അഭിന്ദിക്കാനും മുന് താരം മറന്നില്ലാ. കോവിഡ് കാരണം ഓസ്ട്രേലിയന് താരങ്ങളായ ആദം സാംപയും, കെയ്ന് റിച്ചാര്‍ഡ്സണും നാട്ടിലേക്ക് മടങ്ങിയപ്പോഴാണ് പാറ്റ് കമ്മിന്‍സ് ഇന്ത്യക്ക് സഹായവുമായി എത്തിയത്.\nPrevious articleപൂജ്യത്തിൽ പുറത്തായി ഗെയിലും നരെയ്നും : ഡക്ക് നേട്ടത്തിൽ ഇരുവർക്കും പുതിയ റെക്കോർഡ്\nNext articleറെക്കോഡുമായി ഏബി ഡീവില്ലേഴ്സ്. ബഹുദൂരം മുന്നില്


അധ്യാപികയുടെ ദുരൂഹമരണം; വനിതാ കമ്മീഷന് റിപ്പോര്‍ട്ട് തേടി - MALABAR FLASH\nHome Kasaragod Kumbala News കാസര്‍കോട് കേരളം കേരള വാര്‍ത്ത അധ്യാപികയുടെ ദുരൂഹമരണം; വനിതാ കമ്മീഷന് റിപ്പോര്‍ട്ട് തേടി\nഅധ്യാപികയുടെ ദുരൂഹമരണം; വനിതാ കമ്മീഷന് റിപ്പോര്‍ട്ട് തേടി\nകാസര്‍കോട്: കുമ്പള കോയിപ്പാടി കടപ്പുറത്ത് അധ്യാപികയെ ദുരൂഹ സാഹചര്യത്തില് മരിച്ച നിലയില് കണ്ടെത്തിയ സംഭവത്തില് വനിതാ കമ്മീഷന് പോലീസ് റിപ്പോര്‍ട്ട് ആവശ്യപ്പെടുമെന്ന് വനിതാ കമ്മീഷന് അംഗം ഡോ. ഷാഹിദാ കമാല് അറിയിച്ചു.[www.malabarflash.com]\nമരണത്തിലെ ദുരൂഹത നീക്കണമെന്നും വനിതാ കമ്മീഷന് ആവശ്യപ്പെട്ടു. മാധ്യമ വാര്‍ത്തകളുടെ അടിസ്ഥാനത്തിലാണ് നടപടി. റിപ്പോര്‍ട്ട് ലഭിച്ച ശേഷം തുടര്‍നടപടികള് സ്വീകരിക്കും.


‘അത്തരം സീനുകൾ അഭിനയിക്കുന്നത് മകൾ ആരാധ്യയ്ക്ക് ഇഷ്ടമല്ല..’ – തുറന്ന് പറഞ്ഞ് നടൻ അഭിഷേക് ബച്ചൻ – POCKET CREATIONS\n‘അത്തരം സീനുകൾ അഭിനയിക്കുന്നത് മകൾ ആരാധ്യയ്ക്ക് ഇഷ്ടമല്ല..’ – തുറന്ന് പറഞ്ഞ് നടൻ അഭിഷേക് ബച്ചൻ\nSwathyJune 29, 2020 10:16 am\nഇന്ത്യയുടെ അഭിമാനമായ ലോക സുന്ദരിപ്പട്ടം ലഭിച്ച താരമാണ് നടി ഐശ്വര്യ റായ്. ആ ലോക് സുന്ദരിയുടെ മനസ്സിൽ ഇടംപിടിച്ചതോ ബോളിവുഡിന്റെ ബിഗ് ബി അമിതാഭ് ബച്ചന്റെ മകൻ അഭിഷേക് ബച്ചൻ. 2007-ലായിരുന്നു ഐശ്വര്യ റായ്‌യുടെയും അഭിഷേകിന്റെയും വിവാഹം. ബോളിവുഡ് സിനിമാലോകം മുഴുവനും ആഘോഷമാക്കിയ വിവാഹങ്ങളിൽ ഒന്നായിരുന്നു അത്.\n2011-ൽ ആരാധ്യ എന്ന പേരിൽ ഒരു മകൾക്ക് ഐശ്വര്യ റായ് ജന്മം നൽകുകയും ചെയ്തു. ആരാധ്യക്ക് ഒപ്പമുള്ള താരങ്ങളുടെ ചിത്രങ്ങൾ ഇപ്പോഴും സമൂഹമാധ്യമങ്ങളിൽ വൈറലാവാറുണ്ട്. ആരാധ്യയുടെ ഓരോ വാർത്തയും ഇരുവരുടെയും ആരാധകർ ഏറ്റെടുക്കാറുണ്ട്. മകൾ വന്ന ശേഷം അഭിനയജീവിതത്തിൽ വന്ന മാറ്റങ്ങൾ ഒരു അഭിമുഖത്തിൽ അഭിഷേക് തുറന്നു പറഞ്ഞിരിക്കുകയാണ്.\n‘ആരാധ്യയ്ക്ക് ഇപ്പോൾ 8 വയസ്സ് കഴിഞ്ഞു. മകൾക്ക് അസ്വസ്ഥ തോന്നുന്നതോ ‘ഇത് എന്താണ് നടക്കുന്നത്’ എന്ന് ചോദിക്കുന്നതുമായ സീനുകൾ ഇപ്പോൾ ചെയ്യാറില്ല. അതുപോലെ തന്നെ റൊമാന്റിക് സീനുകൾ അഭിനയിക്കില്ലായെന്ന് സിനിമയുടെ കഥ പറയുന്ന സമയത്ത് അല്ലെങ്കിൽ സൈന് ചെയ്യുന്ന സമയത്ത് പറയും. അതുകൊണ്ട് തന്നെ ഒരുപാട് ചിത്രങ്ങൾ നഷ്ടമായി.\nനായികമാരായി അടുത്തിടപഴുകുന്ന ഹോട്ട് സീനുകൾ അഭിനയിക്കാത്തതിനാൽ സിനിമകൾ നഷ്ടമായിട്ടുണ്ട്. അതിൽ എനിക്ക് ദുഃഖമില്ല..’ അഭിഷേക് ബച്ചൻ പറഞ്ഞു. 2018ൽ പുറത്തിറങ്ങിയ മൻമാർസിയാൻ എന്ന സിനിമയാണ് അഭിഷേകിന്റെ അവസാനചിത്രം. ധൂം 2വിന്റെ ഷൂട്ടിംഗ് സമയത്താണ് അഭിഷേകും ഐശ്വര്യയും തമ്മിൽ പ്രണയത്തിലാവുന്നത്.\nTAGS Aaradhya BachchanAbhishek BachchanAishwarya RaiFeaturedFilmNews\nNEWER POST‘കുട്ടനാടൻ മാർപാപ്പയിലെ ആനിയാണോ ഇത്..’ – നടി സുരഭി സന്തോഷിന്റെ മോഡേൺ ഫോട്ടോഷൂട്ട് വൈറൽ\nOLDER POST‘എന്റെ മാത്രമാണ്.. മറ്റാർക്കും വിട്ടുകൊടുക്കില്ല..’ – നടി അമലയെ കുറിച്ച് ഭർത്താവ് പ്രഭുവിന്റെ പോസ്റ്റ്


കോഴിക്കോടും തൃശ്ശൂരും ഒപ്പത്തിനൊപ്പം തന്നെ | Kerala -> Kozhikod, Thrissur leads in school youth festival - Malayalam Oneindia\nകോഴിക്കോടും തൃശ്ശൂരും ഒപ്പത്തിനൊപ്പം തന്നെ\nതൊടുപുഴ: സംസ്ഥാന സ്കൂള് യുവജനോത്സവത്തിലെ 53 ഇനങ്ങളുടെ ഫലം അറിവായപ്പോള് 241 പോയിന്റുമായി കോഴിക്കോടും തൃശ്ശൂരും കിരീടത്തിനായുള്ള പോരാട്ടം തുടരുകയാണ്.\n226 പോയിന്റോടെ കണ്ണൂരാണ് രണ്ടാം സ്ഥാനത്ത്. 225 പോയന്റുള്ള എറണാകുളം തൊട്ടുപിന്നിലുണ്ട്. തിരുവന്തപുരത്തിന് 221 പോയന്റുണ്ട്. 117 പവന്റെ സ്വര്‍ണ്ണക്കപ്പിനുള്ള പോരാട്ടം കഴിഞ്ഞ വര്‍ഷം പാലക്കാട്ട് നടന്നതു പോലെ ഫോട്ടോഫിനിഷാവാനുള്ള സാധ്യത ഏറിയിരിക്കുകയാണ്.\nകലാതിലകം-പ്രതിഭാപട്ടങ്ങള്‍ക്ക് ആരായിരിക്കും അവകാശികളെന്നതിനെ കുറിച്ച് അവ്യക്തത തുടരുകയാണ്. കൊറ്റന്‍കുളങ്ങര വി.എച്ച്.എസ്സിലെ അമ്പിളിദേവിയും അടൂര് ഹോളി ഏഞ്ചല്‍സ് ഹൈസ്കൂളിലെ വി.പാര്‍വതിയും ആണ് തിലകപട്ടത്തിനായി മത്സരിക്കുന്നത്. പാര്‍വതിക്ക് 34 പോയന്റാണുള്ളത്. കഥകളി സിംഗിള്‍സില് ഒന്നാം സ്ഥാനം നേടിയ പാര്‍വതി ഫാന്‍സി ഡ്രസ്സില് മൂന്നാം സ്ഥാനവും മോഹിനിയാട്ടം, കുച്ചുപ്പുടി, ഓട്ടന്‍തുള്ളല് എന്നീ ഇനങ്ങളില് എ ഗ്രേഡും നേടി. പാര്‍വതിക്ക് മോണോ ആക്ട് മത്സരം ബാക്കിയുണ്ട്.\nഅമ്പിളി ഭരതനാട്യത്തിലും കുച്ചിപ്പുടിയിലും ഒന്നാം സ്ഥാനവും നാടോടിനൃത്തത്തില് മൂന്നാം സ്ഥാനവും ഹിന്ദി പദ്യം ചൊല്ലലിലും മോഹിനിയാട്ടത്തിലും എ ഗ്രേഡും നേടി. കേരളനടനത്തില് കൂടി അമ്പിളിക്ക് മത്സരിക്കാനുണ്ട്.\nകലാപ്രതിഭ ആരാകുമെന്നതിനെ കുറിച്ചും അവ്യക്തത തുടരുന്നു. നൃത്തമത്സരങ്ങളില് ചുവടുറപ്പിച്ച ഏലൂര് ഫാക്ട് ഹൈസ്കൂളിലെ ഹരീഷ് ഗോപി മുന്നിലുണ്ടെങ്കിലും നൃത്തേതര വിഭാഗങ്ങളില് വിജയമില്ലാത്തതിനാല് പ്രതിഭാ പട്ടത്തിന് അര്‍ഹതയുണ്ടാവില്ല. ഹരീഷിന് ഭരതനാട്യത്തില് ഒന്നാം സ്ഥാനവും കുച്ചിപ്പുഡിയില് എ ഗ്രേഡോടെ ഒന്നാം സ്ഥാനവും കഥകളിയില് മൂന്നാം സ്ഥാനവുമുണ്ട്.\nപാലക്കാട് ഭാരത് മാതാ സ്കൂളിലെ പി.കെ.ധനൂപ് ആണ് കലാപ്രതിഭാപട്ടത്തിനായുള്ള മത്സരത്തില് ഹരീഷ്ഗോപിക്ക് തൊട്ടുപിന്നാലെയുണ്ട്. ഹരീഷ്ഗോപിക്ക് മത്സരിക്കാന് ഇനി ഇനങ്ങളില്ല. അതേസമയം ധനൂപിന് മൂന്ന് ഇനങ്ങള് കൂടിയുണ്ട്.\nഒറ്റപ്പെട്ട അപസ്വരങ്ങള് കേള്‍ക്കാനുണ്ടെങ്കിലും പൊതുവെ പരാതിരഹിതമാണ് ഇത്തവണത്തെ യുവജനോത്സവം.\nവിമാനത്താവളങ്ങളിൽ ജോലി വാഗ്ദാനം ചെയ്ത് കോടികളുടെ തട്ടിപ്പ്; ഒരാൾ പിടിയിൽ\nകോഴിക്കോട് എത്തിയാൽ ധൈര്യമായി മുലയൂട്ടാം... കെഎസ്ആര്‍ടിസി സ്റ്റാന്റില് മുലയൂട്ടല് കേന്ദ്രം തുറന്നു\nകിഴക്കോത്ത് വില്ലേജ് ഓഫീസില് ക്യൂ ഇല്ല, 'കൂള്' മാത്രം; ജനകീയ പിന്തുണയോടെ രൂപപ്പെടുത്തിയത് മികച്ച ഓഫിസ്\nഓർമകളുടെ പൂമരത്തിൽ അനശ്വരരായി അവർ; ജനകീയ ഉത്സവ വേദിയിൽ മൺമറഞ്ഞ എംഎൽഎമാരുടെ ഫോട്ടോ അനാച്ഛാദനം ചെയ്തു\nപെണ്ണൊരുമ്പെട്ടാൽ എന്ന ചൊല്ലിനെ അന്വർത്ഥമാക്കി പേരാമ്പ്ര ഫെസ്റ്റിന്റെ മഹത്തായ വിജയ മാതൃക; വനിതാ ദിനത്തിൽ കണ്ടത് സംഘടന മികവിന്റെ പുതിയ പാഠം


news | പെഗസ്സസ് വിവാദത്തിനിടയിലും എൻഎസ്ഒ ഗ്രൂപ്പിൽ നിയമന മേള; പ്രധാന തസ്തികയിൽ ശമ്പളം 27 ലക്ഷം വരെ - MarunadanMalayalee.com\nJuly 30, 202108:28 AM IST Permalink\nന്യൂഡൽഹി: പെഗസെസ് വിവാദം ആളി കത്തുമ്പോഴും അത് സൃഷ്ടിച്ച ഇസ്രയേൽ സൈബർ ഇന്റലിജൻസ് കമ്പനിയായ എൻഎസ്ഒ ഗ്രൂപ്പിൽ റിക്രൂട്‌മെന്റ് തകൃതി. ആൻഡ്രോയ്ഡ് ഡവലപ്‌മെന്റുമായി ബന്ധപ്പെട്ട് വിവിധ തസ്തികകളിലേക്കാണ് കഴിഞ്ഞ ദിവസം എൻഎസ്ഒ അപേക്ഷ ക്ഷണിച്ചത്. പ്രധാന തസ്തികയിലുള്ളവർക്ക് പ്രതിമാസം 27 ലക്ഷം രൂപ വരെയാണ് ശമ്പളമായി നൽകുന്നതെന്ന് ഇസ്രയേൽ ടെക് പ്ലാറ്റ്‌ഫോമുകൾ റിപ്പോർട്ട് ചെയ്തു.\nവിവാദം തിരിച്ചടിയായെന്നു പറയുമ്പോഴും ഗ്രൂപ്പിലെ ജീവനക്കാരെ കൊത്തിക്കൊണ്ടുപോകാൻ വൻ ഓഫറുകളുമായി മറ്റ് കമ്പനികൾ തിക്കിത്തിരക്കുകയാണെന്നു ജീവനക്കാർ പറഞ്ഞു. വിവാദം തുടങ്ങിയശേഷം മാത്രം ക്വാളിറ്റി എൻജിനീയറായ ഒരാൾക്കു ലഭിച്ചത് പത്തിലധികം വൻ ജോബ് ഓഫറുകൾ.\nമുൻപുണ്ടായ വിവാദങ്ങളിൽ നിറം മങ്ങിയെങ്കിലും പുതിയ സംഭവങ്ങളോടെ എൻഎസ്ഒ ജീവനക്കാർക്ക് ഡിമാൻഡ് കൂടി. ശമ്പളം മാത്രമല്ല എൻഎസ്ഒയുടെ ആകർഷണം. ജീവനക്കാർക്ക് എല്ലാ വർഷവും വിദേശയാത്രയും സ്ഥിരമായി വമ്പൻ പാർട്ടികളുമുണ്ട്. കുടുംബത്തിന്റെ മൊത്തമായ ആരോഗ്യസംരക്ഷണവും ഏറ്റെടുക്കും. തൊഴിലിടങ്ങളിൽ ഉപയോഗിക്കാൻ പ്രത്യേക സ്മാർട്‌ഫോൺ, സ്പോർട്സ് ഇവന്റ്‌സ്, ജിംനേഷ്യം അംഗത്വം തുടങ്ങി പലതുമുണ്ട്.\nഅതേസമയം എൻഎസ്ഒയുടെ ഇസ്രയേലിലെ ഓഫിസിൽ പ്രതിരോധ വകുപ്പ് പരിശോധന നടത്തി. പരിശോധനയെ സ്വാഗതം ചെയ്യുന്നതായി എൻഎസ്ഒ പ്രതികരിച്ചു. പെഗസസ് വിവാദത്തിനു പിന്നാലെ ഇസ്രയേൽ സർക്കാർ അന്വേഷണത്തിനു മന്ത്രിതല സമിതിയെ നിയോഗിച്ചിരുന്നു.\nഇസ്രയേലിന്റെ പെഗസ്സസ് ഒരു സൂപ്പർ സ്‌പൈ!\nപെഗസ്സസ് ഫോൺ ചോർത്തൽ: പട്ടികയിൽ കേന്ദ്രമന്ത്രിമാരും മാധ്യമ പ്രവർത്തകരും\nപെഗസ്സസ് നിഷ്‌ക്കളങ്കരെയും കൊടും കുറ്റവാളി ആക്കിയേക്കും\nഇസ്രയേൽ ചാര സോഫ്‌റ്റ്‌വെയർ 'പെഗസ്സസ്' വീണ്ടും വാർത്തയിൽ; ചർച്ചകൾ ഇങ്ങനെ


ബാള്‍ട്ടിമോറില് പുതിയ ദേവാലയത്തിന്റെ കൂദാശ ജൂലൈ 26-ന് | USA Malayalam News Paper\nStory Dated: Saturday, July 12, 2014 06:44 hrs UTC\nബാള്‍ട്ടിമോര്, മേരിലാന്റ്: ബാള്‍ട്ടിമോറിലെ സീറോ മലബാര് കത്തോലിക്കാ സമൂഹത്തിനു പുതിയ ദേവാലയവും, റെക്‌ടറിയും ലഭിച്ചു. ഷിക്കാഗോ സെന്റ് തോമസ് സീറോ മലബാര് രൂപതാധ്യക്ഷന് ബിഷപ്പ് മാര് ജേക്കബ് അങ്ങാടിയത്ത് ദേവാലയത്തിന്റെ കൂദാശയും റെക്‌ടറിയുടെ വെഞ്ചരിപ്പും ജൂലൈ 26-ന് ശനിയാഴ്‌ച നിര്‍വഹിക്കുന്നതാണ്. ബാള്‍ട്ടിമോര് രൂപതയുടെ സഹായ മെത്രാന് ബഹു. ഡെന്നീസ് മാഡന് ബള്‍ട്ടിമോര് അതിരൂപതയെ പ്രതിനിധീകരിച്ച് വെഞ്ചരിപ്പില് പങ്കെടുക്കും.\nബാള്‍ട്ടിമോറിലെ നൂറില്‍പ്പരം കുടുംബങ്ങളുടെ ചിരകാല അഭിലാഷത്തിന്റെ സാക്ഷാത്‌കാരമാണ് ഈ ദേവാലയം. പത്തുവര്‍ഷം മാത്രം പഴക്കമുള്ള ഈ മിഷന് കഴിഞ്ഞവര്‍ഷം വിശുദ്ധ അല്‍ഫോന്‍സാമ്മയുടെ നാമധേയം നല്‍കുകയും വിശുദ്ധരുടെ മധ്യസ്ഥതയ്‌ക്ക് സമര്‍പ്പിക്കുകയും ചെയ്‌തു. അത്ഭുതമെന്നു പറയട്ടെ. നാമധേയം ചെയ്‌ത് ഒരു മാസത്തിനുള്ളില് തന്നെ ഈ ദേവാലയത്തിന്റെ വില്‌പനയെക്കുറിച്ച് അറിയുവാനും തുടര്‍ന്ന് അത് വാങ്ങുവാനുമുള്ള നടപടിക്രമങ്ങളിലേക്ക് നീങ്ങുകയും ചെയ്‌തു. 2013 സെപ്‌റ്റംബറില് ഈ ദേവാലയവും, റെക്‌ടറിയും ബാങ്ക് ലോണിന്റെ സഹായമില്ലാതെ വാങ്ങുവാന് ദൈവം കൃപ ചെയ്‌തു.\nകഴിഞ്ഞ ഒമ്പതു മാസത്തോളം പള്ളിയുടേയും, റെക്‌ടറിയുടേയും വിവിധ നിര്‍മ്മാണങ്ങള് ട്രസ്റ്റിമാരായ ഏബ്രഹാം മാത്യു പുളിക്കയ്‌ക്കലിന്റേയും, ബിബി തോമസിന്റേയും നേതൃത്വത്തില് നടന്നുവരുന്നു. നിര്‍മ്മാണങ്ങള്‍ക്ക് ട്രസ്റ്റിമാരോടൊപ്പം ഷാജി ജോര്‍ജ് പടിയാനിക്കലും സ്‌തുത്യര്‍ഹമാംവിധം നേതൃത്വം നല്‍കി.\nപള്ളിയൂടെ കൂദാശാ കര്‍മ്മത്തിനും, വെഞ്ചരിപ്പിനും പാരീഷ് കൗണ്‍സിലിന്റേയും ഫിനാന്‍സ് കമ്മിറ്റിയുടേയും നേതൃത്വത്തില് വിവിധ കമ്മിറ്റികള്‍ക്ക് രൂപം നല്‍കി. ഉദ്‌ഘാടന കര്‍മ്മത്തിനു ട്രസ്റ്റിമാരെ സഹായിക്കാനായി ഉദ്‌ഘാടന കമ്മിറ്റി കോര്‍ഡിനേറ്റര് ഷാജി ജോര്‍ജ് പടിയാനിക്കലിന്റെ നേതൃത്വത്തില് താഴെപ്പറയുന്ന കമ്മിറ്റികള് പ്രവര്‍ത്തിച്ചുവരുന്നു.\nസുവനീര് കമ്മിറ്റി- ജോസഫ് ഞരളക്കാട്ട്, ലിറ്റര്‍ജി കമ്മിറ്റി - ജയിംസ് ബോണ്, ഔട്ട്‌സൈഡ് കോര്‍ഡിനേഷന് കമ്മിറ്റി - ഷാജു തട്ടില്, ഭക്ഷണം- രാജന് മത്തായി, പ്രൊസഷന്- ജോവി വള്ളമറ്റം, ക്വയര്- ബാബു ജോര്‍ജ്, ഇന്റീരിയര് ഡെക്കറേഷന്, വിമന്‍സ് ഫോറം അഷേഴ്‌സ്- ചിന്നു ഏബ്രഹാം, വെഞ്ചരിപ്പ് കര്‍മ്മം കോര്‍ഡിനേറ്റര്- ടിസന് തോമസ്.\nപ്രസ്‌തുത കമ്മിറ്റികളുടെ നേതൃത്വം വഹിക്കുന്നവരേയും, ഇവരുടെയൊപ്പം പ്രവര്‍ത്തിക്കുന്ന ഏവരേയും നന്ദിയോടെ സ്‌മരിക്കുന്നു.


കണ്‍തുറക്കാം സംസ്‌കൃതിയുടെ നഗരിയിലേക്ക് – Chandrika Daily\nBy chandrika Sunday April 16, 2017 08:12 am\nകണ്‍തുറക്കാം സംസ്‌കൃതിയുടെ നഗരിയിലേക്ക്\nമുസ്‌ലിംലീഗ് പ്രസ്ഥാനത്തിന്റെ നേതൃനിരയിലെ പ്രധാനിയായ സയ്യിദ് സാദിഖലി ശിഹാബ് തങ്ങളുമൊന്നിച്ച് ഗ്രീസ്, സ്‌പെയിന്, ഫ്രാന്‍സ് എന്നീ രാഷ്ട്രങ്ങളിലൂടെ നടത്തിയ യാത്രാനുഭവം. പി.കെ അന്‍വര് നഹ മാര്‍ച്ച് 1-ന്…\nമുസ്‌ലിംലീഗ് പ്രസ്ഥാനത്തിന്റെ നേതൃനിരയിലെ പ്രധാനിയായ സയ്യിദ് സാദിഖലി ശിഹാബ് തങ്ങളുമൊന്നിച്ച് ഗ്രീസ്, സ്‌പെയിന്, ഫ്രാന്‍സ് എന്നീ രാഷ്ട്രങ്ങളിലൂടെ നടത്തിയ യാത്രാനുഭവം.\nമാര്‍ച്ച് 1-ന് തിങ്കളാഴ്ച സുബ്ഹി നമസ്‌കാരാനന്തരം ദുബൈയില് നിന്ന് പുറപ്പെട്ട ഞാന് ബഹ്‌റൈന് വിമാനത്താവളത്തില് വെച്ചാണ് സാദിഖലി ശിഹാബ് തങ്ങളുമായി കൂട്ട് ചേരുന്നത്. യാത്രാ സൗകര്യങ്ങളൊരുക്കിയ യസ്‌രിബ് ട്രാവല്‍സ് ഉടമ ഷിയാസ് സുല്‍ത്താന്, ദുബൈ സുന്നി സെന്റര് അംഗം യൂസുഫ് ഹാജി, എസ്.കെ.എസ്.എസ്.എഫ്. നേതാവ് അബ്ദുല് ഖാദര് ഒളവട്ടൂര്, ഫോസ അംഗമായ റഷീദ് കൊണ്ടോട്ടി, സ്‌പെയിനില് ബിസിനസുകാരനായ റഫീഖ് തലശ്ശേരി എന്നിവരും സാദിഖലി ശിഹാബ് തങ്ങളുമൊന്നിച്ചുള്ള യാത്രക്കായി അവിടെയെത്തിയിരുന്നു. രാവിലെ 8 മണിക്കുള്ള ഗള്‍ഫ് എയറിലായിരുന്നു യാത്ര. ഉച്ചക്ക്2മണിക്ക് ഗ്രീസിലെത്തി. ഹോട്ടല് ഡോറിക് ഇന്നിലെ വിശ്രമത്തിന് ശേഷം ഓട്ടോമന് രാജാവില് നിന്ന് ഏറ്റെടുക്കുകയും 1834-ല് തുടക്കം കുറിക്കുകയും ചെയ്ത ആധുനിക ഗ്രീസിന്റെ മടിത്തട്ടിലൂടെ സഞ്ചരിച്ചു.\nലോകത്താദ്യമായി ജനാധിപത്യം വോട്ടവകാശത്തിലൂടെ സ്ഥാപിച്ച രാജ്യമായ ഗ്രീസിലെ ഭരണാധികാരിയായിരുന്ന അഥീനയെ അവിടുത്തെ ജനങ്ങള് രാജാവും ദൈവവുമായിട്ടാണ് കരുതിപ്പോന്നത്. ക്ലാസിക്കല് കാലഘട്ടത്തില് (ബി.സി-5) ഗ്രീക്കുകാര്‍ക്ക് ഒലീവ്മരം സമര്‍പ്പിച്ചാണ് അധികാരത്തിലേറിയത്. പിതാവ് സോയൂസിനെയും രാജാവും ദൈവവുമായി തന്നെയായാണ് ഗ്രീക്ക് ജനത സ്വീകരിച്ചിരുന്നത്. ചരിത്രത്തില് വീരനായകനായി അറിയപ്പെട്ടിരുന്ന ഹെര്‍ക്കുലീസ് എന്ന അര്‍ദ്ധസഹോദരനും അഥീനക്കുണ്ടായിരുന്നു. അറിവിന്റെ ദേവത എന്നാണ് അഥീനയെ വാഴ്ത്തുന്നത്. സോക്രട്ടീസ്, പ്ലാറ്റോ, അരിസ്റ്റോട്ടില്, സുക്കാര്‍തോ തുടങ്ങിയ തത്ത്വശാസ്ത്രജ്ഞന്മാരെയും ചിന്തകരെയും ലോകത്തിന് സംഭാവന നല്‍കിയ ഈ നാട് 15-ാം നൂറ്റാണ്ട് മുതല് 1829 വരെ ഓട്ടോമന് തുര്‍ക്കി രാജാവിന്റെ ഭരണത്തിന് കീഴിലായിരുന്നുവെന്നതിന്റെ പൈതൃകശ്രേണി അതിസൂക്ഷ്മതയോടെ സംരക്ഷിച്ചു വെച്ചിട്ടുണ്ട്. ഈ കാലയളവിലാണ് കോണ്‍സ്റ്റാന്റിനോപ്പിള് തുര്‍ക്കികള് കൈയടക്കിയത്.\nദൈവങ്ങളാല് അലങ്കരിക്കപ്പെട്ട കെട്ടിട സമുച്ചയങ്ങള് മിത്തോളജികളുടെ നാടാണിതെന്ന് വിളിച്ച് പറയുന്നു. ക്രിസ്തുവിന് മുമ്പ് 4000 വര്‍ഷം പഴക്കമുള്ള ഈ നാടിന്റെ സാമ്പത്തിക ശ്രോതസ്സ് ഇന്ന് പ്രധാനമായും കപ്പല് വ്യവസായമാണ്. സംസ്‌കാരങ്ങളുടെ പറുദീസയായ ഗ്രീസില് പ്രാചീനകാലത്തെ പഠിക്കാനുതകുന്ന 32 മ്യൂസിയങ്ങള് നിലകൊള്ളുന്നുണ്ട്. ഇസ്‌ലാമിക് ആര്‍ട്‌സ് മ്യൂസിയം ഇതില് പ്രധാനപ്പെട്ടതാണ്. അക്രോ പോളിസ് ഓഫ് ഏഥന്‍സ്, സെന്റ് പോള്‍സ് മല, പാര്‍തഥിസോണ് എന്നിവയും മനോഹരമാണ്. ഇവയോടൊപ്പം നിറഞ്ഞുനില്‍ക്കുന്ന ഒലീവ്മരങ്ങളും ഗ്രീസിന്റെ സൗന്ദര്യത്തിന് മാറ്റുകൂട്ടുന്നു. അത്ഭുതകരമായ സാമ്പത്തിക വളര്‍ച്ചയാല് ലോകത്തെ പല പ്രാവശ്യം ഞെട്ടിച്ച (1950-1973 ലും) രാജ്യമാണ് ഗ്രീസ്.\n1896-ലെ പ്രഥമ ഒളിമ്പിക്‌സ് നടന്നത് ഗ്രീസിലാണ്. ആംഫി തിയറ്റര് പ്രസ്ഥാനത്തിന്റെ ഉത്ഭവവും ഇവിടെതത്തന്നെ. മാരത്തോണിന്റെ പ്രഭവ കേന്ദ്രമായി അറിയപ്പെടുന്ന ഈ രാജ്യമിന്ന് സാമ്പത്തികമായി തകര്‍ന്ന് ലോകത്തിന് മുമ്പില് ഒരു ചോദ്യചിഹ്നമായി മാറിയിട്ടുണ്ടെങ്കിലും സാംസ്‌കാരികമൂല്യങ്ങള് കാത്തുസൂക്ഷിക്കുന്നതില് അവര് മുന്‍പന്തിയിലാണ്. ഭൂഗര്‍ഭങ്ങളില് പൗരാണിക ഗ്രാമങ്ങള്, ജലാശയങ്ങള്, ജലവിതരണ സമ്പ്രദായം, ടോയ്‌ലറ്ററി സിസ്റ്റം തുടങ്ങിയവ ഇന്നുമിവിടെ കാണാന് കഴിയും. ഡോറിക് ട്രൈബുകള്, ആര്‍ക്കിടെക്ചറല് അക്രോ പോളിസുകള് കൊണ്ട് സുന്ദരമായ ഈ നഗരത്തില് ബംഗ്ലാദേശികള് നടത്തുന്ന ഇന്ത്യന് റെസ്റ്റോറന്റുകള് ധാരാളമാണ്. മുസ്‌ലിംപള്ളികള് നാമമാത്രമാണെങ്കിലും വളരെ ഭംഗിയായും വൃത്തിയായും നിലനിര്‍ത്തിപ്പോരുന്നുണ്ട്. ഞങ്ങള് താമസിച്ചിരുന്ന ഡോറിക് ഇന്നിന്റെ പിന്‍വശമുള്ള പള്ളിയില് 150 പേര്‍ക്കേ നമസ്‌കരിക്കാന് സൗകര്യമുള്ളു. ബംഗ്ലാദേശുകാരും തുര്‍ക്കികളും പാക്കിസ്താനികളുമുള്‍പ്പെടെ ഞങ്ങള് സയ്യിദ് സാദിഖലി ശിഹാബ് തങ്ങളോടൊപ്പം അവിടെ നമസ്‌കരിച്ചു. ജനാധിപത്യത്തിന്റെ കളിത്തൊട്ടിലില് നിന്ന് തന്നെ മെട്രോ റെയില് ജീവനക്കാരുടെ പണിമുടക്കും ഫയര് ഫൈറ്റേഴ്‌സിന്റെ ഡമോണ്‍സ്‌ട്രേഷനും നേരില്‍കണ്ടു. പിന്നീട് മാര്‍ച്ച് 3ന് ചൊവ്വാഴ്ച ഉച്ചക്ക് ഗ്രീസിലെ ഏഥന്‍സ് വിമാനത്താവളത്തില് നിന്ന് സ്‌പെയിനിലേക്ക് പുറപ്പെട്ടു.\nമാന്ദ്രിദി (ജനനിബിഢമായ പ്രദേശം) റെയില്‍വെ സ്റ്റേഷനില് നിന്ന് അന്തലൂസിയില്‍പെട്ട സിവിലി എന്ന സ്ഥലത്തേക്ക് അതിവേഗ തീവണ്ടിയില് യാത്രയായി. രണ്ടര മണിക്കൂര് യാത്രക്ക് ശേഷം, രാത്രി 10 മണിക്ക് അവിടെയെത്തി. ടൗണില് അല്‍പം കറങ്ങി. മുസ്‌ലിം രാജവംശത്തിന്റെ സംഭാവനയായ ഒരു മനോഹരമായ പള്ളി സിവിലിയില് കണ്ടു. 1184-ല് പണി കഴിപ്പിച്ചതാണിത്. 1248-ല് ക്രിസ്ത്യാനികള് സ്‌പെയിന് വീണ്ടെടുത്തപ്പോള് ഈ പള്ളി കത്തീഡ്രലാക്കി മാറ്റിയിട്ടുണ്ട്.\nപിറ്റേന്ന് രാവിലെ പ്രത്യേക വാഹനത്തില് ചരിത്ര പ്രസിദ്ധമായ കൊര്‍ഡോവയിലേക്ക് പോയി. 8-ാം നൂറ്റാണ്ടില് ഉമവിയ്യാ ഖിലാഫത്തിന്റെ ഭരണത്തിന് കീഴിലായിരുന്നു ഈ പ്രദേശം. താരീഖ് എന്ന സൈന്യാധിപന് മൊറോക്കോ വഴി വന്നാണ് ഭരണം സ്ഥാപിക്കുന്നത്. ജിബ്രാള്‍ട്ടര് വഴി ആഫ്രിക്കയിലൂടെയാണ് ഇന്നത്തെ അന്തലൂസിയയില് അദ്ദേഹം പ്രവേശിച്ചത്. മുസ്‌ലിംകളില് ആകൃഷ്ടരായ ആഫ്രിക്കന് ബര്‍ബേറിയന് ട്രൈബുകളും ഇവരോടൊപ്പം ചേര്‍ന്നിരുന്നു. അബ്ദുറഹിമാന് ഒന്നാമന്റെ വരവോടെയാണ് രാജ്യം സ്ഥാപിതമാവുന്നത്. ക്രിസ്ത്യന് രാജാക്കന്മാരാണ് അതുവരെ സ്‌പെയിന് ഭരിച്ചിരുന്നത്. ആയിരം കൊല്ലം ഭരണം നടത്തിയ അവരിലുണ്ടായ വിഭാഗീയതയാണ് മുസ്‌ലിംഭരണം സ്ഥാപിക്കാന് അവസരമായത്. എന്നാല് ചരിത്രത്തിന്റെ തനിയാവര്‍ത്തനം പിന്നീട് നടന്നു.\nഭരണം നടത്തിയിരുന്ന മുസ്‌ലിം രാജാക്കന്മാരുടെ അധികാര വടംവലിയില് സാമ്രാജ്യം തകര്‍ന്നടിയുകയും സഹോദര രാജാക്കന്മാരെ തോല്‍പ്പിക്കാനായി ക്രൈസ്തവ രാജാക്കന്മാരുമായി സന്ധിയുണ്ടാക്കുകയും ചെയ്തു. അബ്ദുറഹിമാന് മൂന്നാമന് ആദ്യം അമീറായും പിന്നീട് ഖലീഫയായും സ്വയം അവരോധിതനായി. ഉമവിയ്യാ ഖിലാഫത്തിനെ തകര്‍ത്ത് അബ്ബാസിയ്യാ ഖിലാഫത്ത് ബാഗ്ദാദിലെത്തുകയും വടക്കന് ആഫ്രിക്കയില് സ്ഥാപിതമാവുകയും ഈജിപ്ത് കേന്ദ്രമായി ഉയര്‍ന്നുവരികയും ചെയ്ത ഫാത്തിമാ മൂവ്‌മെന്റിലൂടെ അബ്ബാസിയ്യാ ഖിലാഫത്തിനെ ദുര്‍ബലമാക്കുകയും ചെയ്ത സമയത്താണ് ഇദ്ദേഹം സ്വയം ഖലീഫയായി സ്ഥാനമേല്‍ക്കുന്നത്. തുടര്‍ന്ന് വന്ന ഭരണാധികാരികള് ഖലീഫമാരായി.\nയൂറോപ്പിന് വിജ്ഞാനത്തിന്റെ വെളിച്ചമേകിയതും നവ്യസംസ്‌കാരം സംഭാവന ചെയ്തതും മുസ്‌ലിംകളാണ്. മുഹമ്മദ് അല് ഖഫാഖിക്ക് സ്പാനിഷ് ജനത ഹിപ്പോക്രാറ്റിന്റെ സ്ഥാനമാണ് ഇപ്പോഴും കല്‍പ്പിക്കുന്നത്. വൈദ്യശാസ്ത്രം, വിദ്യാഭ്യാസം, സാഹിത്യം, സംസ്‌കാരം, കല ഇവയെല്ലാം മുസ്‌ലിംകള്‍ക്കവകാശപ്പെട്ടതാണ്. യൂണിവേഴ്‌സിറ്റികളുടെയും മതപഠനശാലകളുടെയും ശേഷിപ്പുകള് കൊര്‍ഡോവയില് കാണാനാവും. കറന്റില്ലാത്ത കാലത്തുപോലും ടര്‍ബിയന് മാതൃകയിലുള്ള പടുകൂറ്റന് ചക്രങ്ങളുപയോഗിച്ച് വെള്ളം വിതരണം നടത്തിയിരുന്നതിന്റെ അടയാളങ്ങള് ഞങ്ങളെ ആശ്ചര്യപ്പെടുത്തി. യൂറോപ്പിലേക്ക് ശുചിത്വത്തിന്റെ സംസ്‌കാരം വിശിഷ്യാ കുളിയുടെ (ഹമാം കള്‍ച്ചര്) സംസ്‌കാരം സമ്മാനിച്ചതിന്റെ ചിഹ്നങ്ങളും അവിടെയുണ്ട്. ഇസ്‌ലാമിന്റെ രംഗപ്രവേശമില്ലായിരുന്നുവെങ്കില് അറിവിന്റെ കലവറ തുറക്കുമായിരുന്നില്ല എന്നത് അംഗീകരിക്കാന് ഇവിടുത്തെ ജനത വൈമനസ്യം കാണിക്കുന്നില്ല.\nവിജ്ഞാനത്തിന്റെ മുഴുവന് പ്രകാശരശ്മികളും പ്രസരിച്ചത് മുസ്‌ലിം സ്‌പെയിനിലൂടെയായിരുന്നെന്ന് യൂറോപ്പില് നിന്ന് വായിച്ചെടുക്കാന് കഴിയും. കൊര്‍ഡോവയില് മുസ്‌ലിംകള് സ്ഥാപിച്ച പൗരാണിക പള്ളിയില് പതിനായിരങ്ങള്‍ക്ക് പ്രാര്‍ത്ഥന നടത്താന് സൗകര്യമുണ്ട്. പ്രത്യേക ആര്‍ച്ചുകള് നിര്‍മിച്ചാണ് അതിലെ ശബ്ദതരംഗം ക്രമീകരിച്ചിരിക്കുന്നത്. മൈക്ക്, ആംപ്ലിഫെയര് സൗകര്യങ്ങളില്ലാത്ത കാലത്ത് ഖുതുബയടക്കമുള്ള പ്രാര്‍ത്ഥനാ കാര്യങ്ങള് പള്ളിയുടെ എല്ലാ ഭാഗങ്ങളിലും ലഭ്യമാകത്തക്ക രീതിയിലാണ് ഇതിന്റെ ഘടനയെന്നത് മറ്റൊരു പ്രത്യേകതയാണ്. 11-ാം നൂറ്റാണ്ടോട് കൂടിയാണ് കൊര്‍ഡോവ മുസ്‌ലിംകള്‍ക്ക് നഷ്ടമാവുന്നത്. ഇസബല്ലയും ഫര്‍ണാന്റേ രാജാവുമാണ് പിന്നീടിവിടെ ഭരണം നടത്തുന്നത്. പ്രാചീനകാലം തൊട്ട് തന്നെ മനുഷ്യവാസമുണ്ടെന്നും അതൊരു സൈബീരിയന് സംസ്‌കാരത്തിന്റെ ഉറവിടമാണെന്നുമാണ് കണ്ടെത്തല്. ഈ സൈബീരിയന് സംസ്‌കാരത്തിന്റെ ഭൂമികയില് ഇന്നും അന്തലൂസിയന് സംസ്‌കാരം തലയെടുപ്പോടെ ഇഴുകിച്ചേര്‍ന്നിട്ടുണ്ട്. സ്‌പെയിനിന്റെ പ്രധാന സാമ്പത്തിക സ്രോതസ്സുകളിലൊന്ന് കാര്‍ഷികരംഗമാണ്. ഇപ്പോള് ഒലീവ് മരങ്ങളില് നിന്നും ബില്യന് കണക്കില് യൂറോ വാര്‍ഷിക വരുമാനം ലഭിക്കുന്നുണ്ടെന്നാണ് യാഥാര്‍ത്ഥ്യം. ലോകത്തിലെ 50 ശതമാനം ഉത്പാദനവും നടക്കുന്നത് ഇവിടെയാണ്. മുസ്‌ലിം സ്‌പെയിനിന്റെ സംഭാവനയാണ് അന്തലൂസിയന് സംസ്‌കാരം.\nപിന്നീട് നസ്‌റീന് രാജവംശത്തിന്റെ ആസ്ഥാനമായ ഗ്രാനഡയിലേക്ക് തീവണ്ടിമാര്‍ഗം യാത്രയായി. കൊര്‍ഡോവ ഇസബല്ല രാജ്ഞിയുടെ അധീനതയില് വന്നപ്പോള് അവശേഷിച്ച മുസ്‌ലിം ഭരണാധികാരികള് സ്ഥാപിച്ച ഭരണകൂടമാണിത്. 1236-ലാണിത് സ്ഥാപിതമാവുന്നത്. ആയിരക്കണക്കിന് കിലോമീറ്ററുകള് പരന്നുകിടക്കുന്ന ഒലീവ് മരങ്ങള് പ്രത്യേകം ആകര്‍ഷണീയമാണ്. ഗ്രാനഡയിലെത്തുന്നതിന് 100 കിലോമീറ്റര് മുമ്പ് ട്രെയിന് നിര്‍ത്തിയിട്ടു. റെയില്‍വെ തയ്യാറാക്കിയ ബസ്സിലേക്ക് യാത്രക്കാരെ കയറ്റി ഗ്രാനഡയെ ലക്ഷ്യമാക്കി നീങ്ങി. 500 വര്‍ഷം പഴക്കമുള്ള യൂണിവേഴ്‌സിറ്റിയുണ്ടിവിടെ. ഗ്രാനഡ യൂണിവേഴ്‌സിറ്റിയിലെ നോഹയെന്ന വിദ്യാര്‍ത്ഥിനിയുടെയും കൂട്ടുകാരുടെയും സഹായം ലഭിച്ചത് പ്രത്യേകമോര്‍ക്കുന്നു.\n‘വലാ ഗാലിബ് ഇല്ലല്ലാഹ്’ (വിജയം അല്ലാഹുവിന്റേത് മാത്രം) എന്ന രാജകീയ മുദ്രാവാക്യത്താല് അലംകൃതമാണ് അല്‍ഹംറ കൊട്ടാര സമുച്ചയം. ഇത്തരത്തില് നിരവധി കൊട്ടാരങ്ങള് ഗ്രാനഡയെ മനോഹരമാക്കിയിട്ടുണ്ട്. ഫലവൃക്ഷങ്ങളടങ്ങുന്ന ഉദ്യാനങ്ങള്, സ്വര്‍ഗത്തോപ്പുകള്, മലമുകളില് നിന്ന് ഗ്രാവിറ്റി വഴി വെള്ളം കൊണ്ടുവരുന്ന വാട്ടര് സിസ്റ്റം, വിസ്മയിപ്പിക്കുന്ന സാങ്കേതികവിദ്യയിലൂടെ നടപ്പാക്കിയ ഒട്ടനവധി സംവിധാനങ്ങള്, മട്ടുപ്പാവില് ഹിറാഗുഹയുടെ ഓര്‍മ്മപ്പെടുത്തലുകളുമായി അല്‍ഹംറ കൊട്ടാരത്തില് തലയുയര്‍ത്തി നില്‍ക്കുന്ന ഇന്റീരിയര് ഡക്കറേഷനുകള് എല്ലാം കണ്ടു. രാജകീയപദവിയെ ചൊല്ലി ബാപ്പയും മകനും തമ്മിലുണ്ടായ കുടുംബ പോര് നസ്‌റീന് രാജവംശത്തിന്റെ പതനത്തിന് കാരണമായി. മൂന്ന് ദിവസം കൊണ്ട് മുസ്‌ലിംകള് പിടിച്ചടക്കിയ അന്തലൂസിയ 600 വര്‍ഷം (1492-ല്) കഴിഞ്ഞാണ് ക്രിസ്ത്യാനികള് മുസ്‌ലിംകളില് നിന്ന് വീണ്ടെടുത്തത്.\nസപരമായി ഉന്നതിയിലെത്തിയവര് മൊറോക്കോയിലേക്കും മറ്റും കുടിയേറി. സാധാരണക്കാരായവരെ 150 വര്‍ഷങ്ങളോളം ഇന്‍ക്വിസിഷന് എന്ന കാടത്തനിയമത്തിലൂടെ ജീവിതം വഴിമുട്ടിക്കുകയും മറ്റൊരു മതവിശ്വാസത്തിലെത്തിക്കുകയും കാലാന്തരത്തില് തദ്ദേശീയ മുസ്‌ലിംകളെ കാണാന് കഴിയാത്തവിധം ക്രൈസ്തവവല്‍ക്കരിക്കുകയും ചെയ്തു. ഗ്രാനഡയുടെ താക്കോല് ഇസബല്ല രാജ്ഞിയെ ഏല്‍പിക്കുമ്പോള് നസ്‌റീന് രാജവംശത്തിലെ ഭരണാധികാരി മുസ്‌ലിംകള്‍ക്കവരുടെ മതസ്വാതന്ത്ര്യം നിലനിര്‍ത്തണമെന്ന് കരാര് ഒപ്പിട്ടിരുന്നു. ഇത് ലംഘിച്ചാണ് ഇന്‍ക്വിസിഷന് എന്ന ശിക്ഷാനടപടിയേര്‍പ്പെടുത്തിയത്. എന്നാലും ഈ രാജ്യം ഇസ്‌ലാമിക സംസ്‌കാരത്തിന്റെ സംഭാവനയായ മൂല്യങ്ങളും ഭാഷയും സംസ്‌കാരവും ചിഹ്നങ്ങളും അടയാളങ്ങളും കാത്തുസൂക്ഷിക്കുന്നുണ്ട്. ഗ്രാനഡയുടെ പതനത്തിന് ശേഷമാണ് ഇസബല്ല രാജ്ഞി ഇന്ത്യ കണ്ടെത്താനുള്ള യാത്രക്ക് കൊളംബസിന് സഹായമനുവദിച്ചതെന്ന കാര്യവും ഓര്‍മിക്കേണ്ട വിഷയമാണ്. മുസ്‌ലിംഭരണത്തിന് കീഴില് സാമ്പത്തികാവൃദ്ധി കൈവരിച്ച രാജ്യത്തെ ഭരണമേറ്റെടുത്ത് ഒന്നാം വര്‍ഷം തന്നെ ഈ അനുമതിയുണ്ടാവുന്നത് എന്നത് അത്ഭുതാവഹമാണ്.\nഗ്രാനഡയില് നിന്ന് വീണ്ടും മാന്‍ദ്രിദിയിലേക്കായിരുന്നു യാത്ര. ഫുട്‌ബോളിന്റെ ഈറ്റില്ലമായി അറിയപ്പെടുന്ന ലോകപ്രശസ്ത ക്ലബായ റിയല്‍മാന്‍ദ്രി സന്ദര്‍ശിച്ചു. ഹോം ഗ്രൗണ്ടായ സാന്തിയാഗോ ബര്‍ണബോ സ്റ്റേഡിയത്തില്4മണിക്കൂര് ചെലവഴിച്ചു. ഫുട്‌ബോളിന്റെ മുഴുവന് കാഴ്ചകളും മ്യൂസിയത്തിലെന്നപോലെ കണ്‍കുളിര്‍ക്കെ കണ്ടു. ഫുട്‌ബോളൊരു കായിക വിനോദവും കലയും സംസ്‌കാരവുമാണെന്നുള്ള തിരിച്ചറിവുണ്ടാക്കുന്നതാണ് റിയല് മാന്‍ദ്രിദിയിലെ ചരിത്ര പശ്ചാത്തലാവിഷ്‌കാരം. സാദിഖലി ശിഹാബ് തങ്ങളുടെ ഫുട്‌ബോള് കമ്പം ഇവിടെ പ്രത്യക്ഷമായി. അദ്ദേഹത്തില് ഒളിഞ്ഞുകിടക്കുന്ന ഫുട്‌ബോള് താല്‍പര്യവും ഇവിടെ നടത്തിയ മോക് പത്രസമ്മേളനത്തില് പ്രകടമായി.\nതുടര്‍ന്ന് വിപ്ലവങ്ങളുടെ നാടായ ഫ്രാന്‍സിലേക്കാണ് പോയത്. അത്ഭുതങ്ങളിലൊന്നായ ഈഫല് ടവര് ഇവിടെ സന്ദര്‍ശനത്തിനെത്തുന്നവരെ സ്വാഗതം ചെയ്യാനായി ശിരസ്സുയര്‍ത്തി നില്‍ക്കുന്നുണ്ട്. വിജ്ഞാനത്തിന്റെ കലവറയും വരകളുടെ ലോകവുമായ 1793-ല് പണികഴിപ്പിച്ച ലൂവര് മ്യൂസിയം നെപ്പോളിയന് ബോണപ്പാര്‍ട്ടിന്റെ ശരീരാവശിഷ്ടങ്ങള് 20 വര്‍ഷങ്ങള്‍ക്ക് പിറകെ എതിരാളികള് കൊണ്ടുവന്ന് സൂക്ഷിച്ചുവെച്ചത് അദ്ദേഹത്തോടുള്ള ആദരവിനെ സൂചിപ്പിക്കുന്നു. ഏറ്റവും കൂടുതല് ആളുകള് സന്ദര്‍ശിക്കുന്ന ലോകത്തിലെ രണ്ടാമത്തെ മ്യൂസിയമാണിത്.\nഗോഥിക്, റോമന്, ക്ലാസിക് ആര്‍ക്കിടെക്ച്ചര് നിറഞ്ഞുനില്‍ക്കുന്ന കെട്ടിട സമുച്ഛയങ്ങളാല് സമൃദ്ധമാണ് വിശാലമായ പാരീസ് നഗരം. ഒപേരകളുടെയും തിയേറ്റര് പ്രസ്ഥാനങ്ങളുടെയും ഉയര്‍ന്ന സാംസ്‌കാരിക ജീവിതം പുലര്‍ത്തുന്നവരുടെയും നാടായി അറിയപ്പെട്ടിരുന്ന ഈ നഗരമിപ്പോള് ഫാഷന് നഗരമായി. നേരത്തെയുണ്ടായിരുന്ന പ്രൗഢിയും പ്രതാപവുമെല്ലാം അധഃപതിച്ചതിന്റെ അടയാളങ്ങള് അവശേഷിക്കുന്നുണ്ട്. റിച്ച്‌മോന്‍ട് ഒപേരയിലെ താമസത്തിനിടയില് കിട്ടിയ സമയം നാട് ചുറ്റിക്കാണാന് സഹായിച്ച കാസര്‍കോടുകാരന് മുഹമ്മദിനെ സാദിഖലി തങ്ങള് ഒരു ചുമതല കൂടി ഏല്‍പ്പിച്ചു. അവിടെയും കെ.എം.സി.സിക്ക് രൂപം നല്‍കാനായിരുന്നു അത്.\nപര്യടനം പൂര്‍ത്തിയാക്കി ഞാന് ദുബൈയിലേക്കും മറ്റുള്ളവര് അവരുടെ ലാവണങ്ങളിലേക്കും തിരിക്കുമ്പോള് സയ്യിദ് സാദിഖലി ശിഹാബ് തങ്ങളില് അന്തര്‍ലീനമായിക്കിടന്നിരുന്ന ചരിത്രാവബോധം വലിയൊരു മുതല്‍ക്കൂട്ടായി ഞങ്ങള്‍ക്ക് അനുഭവപ്പെട്ടു. വിമാനത്തിലും ട്രെയിനിലും ബസിലും മറ്റു വാഹനങ്ങളിലും ഹോട്ടലുകളിലും എന്തിന് കാല്‍നടയില് പോലും കിട്ടിയ സമയം ചരിത്രാന്വേഷണത്തിനായി ഞങ്ങളുപയോഗപ്പെടുത്തി.


അപ്പാച്ചെ ആര്‍ടിആര് 2004വിയുടെ എബിഎസ് പതിപ്പുമായി ടിവിഎസ് വിപണിയില്\nBy Anju N P.20 Jan, 2018\nകാത്തിരിപ്പുകള്‍ക്ക് വിരാമമിട്ട് ടിവിഎസ് അപ്പാച്ചെ ആര്‍ടിആര് 2004വിയുടെ എബിഎസ് പതിപ്പിനെ വിപണിയിലെത്തിച്ചു. മുംബൈ എക്‌സ്‌ഷോറൂം 1,08,899 രൂപയ്ക്കാണ് ഡ്യുവല് ചാനല് എബിഎസുമായി അവതരിച്ച ആര്‍ടിആര് 2004വിയുടെ വിപണിവില. ഉപഭോക്താക്കള്‍ക്ക് 5,000 രൂപ അഡ്വാന്‍സ് നല്‍കി ബുക്കിങ് നടത്താവുന്നതാണ്.\nആര്‍ടിആര് 2004വിയുടെ ഫ്യുവല് ഇന്‍ഞ്ചെക്റ്റഡ് വേരിയന്റിലല്ല കാര്‍ബുറേറ്റഡ് വേരിയന്റില് മാത്രമാണ് എബിഎസ് ലഭ്യമാക്കിയിരിക്കുന്നത്. ഡിജിറ്റല് ഇന്‍സ്ട്രുമെന്റ് ക്ലസ്റ്റര്, എല്‍ഇഡി ടെയില് ലാമ്പ്, ഡിആര്‍എല്ലുകള് എന്നിവയില് കാര്യമായ മാറ്റമൊന്നും വരുത്തിയിട്ടില്ല.\n198സിസി സിങ്കിള് സിലിണ്ടര് ഓയില് കൂള്‍ഡ് എന്‍ജിനാണ് കാര്‍ബുറേറ്റഡ് അപ്പാച്ചെ ആര്‍ടിആര് 2004വിക്ക് കരുത്തേകുന്നത്. 20.3 പിഎസ് കരുത്തും 18.1 എന്‍എം ടോര്‍ക്കുമാണ് ഈ എന്‍ജിനുല്പാദിപ്പിക്കുന്നത്. മുന്നില് ടെലസ്‌കോപ്കിക് ഫോര്‍ക്കുകളും പിന്നില് മോണോഷോക്കുമാണ് സസ്‌പെന്‍ഷന് ചുമതല നിര്‍വഹിക്കുന്നത്. അതുപോലെ മുന്നില് 270mm പെറ്റല് ഡിസ്‌ക് പിന്നില് 240mm പെറ്റല് ഡിസ്‌കുമാണ് ബ്രേക്കിങ് നിര്‍വഹിക്കുന്നത്.


| രാമായണം | Mangalam\nSunday, April 21, 2019 Last Updated 45 Min 59 Sec ago English Edition\nMonday 23 Jul 2018 01.53 AM\nരാമായണം ഒരു ഇതിഹാസ കാവ്യമാണ്. ഭാരതത്തിന്റെ സംഭാവനയായ രണ്ട് ഇതിഹാസങ്ങളില് ഒന്നാണ് രാമായണം. രാമായണം കൂടാതെ മഹാഭാരതവും ഭാരതത്തിലുണ്ടായ ഇതിഹാസ കാവ്യമാണ്. രാമായണം സംസ്‌കൃത ഭാഷയിലാണ് രചിച്ചത്.\n'വാല്‌മീകി' മഹര്‍ഷി രചിച്ച രാമായണം കാവ്യരൂപത്തിലുള്ള ആദ്യ കൃതിയാണ് എന്ന് വിശ്വസിക്കപ്പെടുന്നു. അതുകൊണ്ട് ഇത് ആദിമകാവ്യം എന്നും അറിയപ്പെടുന്നു. ധാര്‍മ്മികമൂല്യങ്ങളെ മുറുകെ പിടിക്കാനായി മഹത്തായ സിംഹാസനം വരെ ഉപേക്ഷിച്ച രാമനേയും ഭരതനേയും പോലുള്ള മനുഷ്യരുടെ കഥയിലൂടെ മഹത്തരമായ ധര്‍മ്മസംരക്ഷണത്തെക്കുറിച്ചുള്ള സന്ദേശമാണ് വാല്‌മീകി രാമായണത്തില്‍നിന്ന് ലഭിക്കുന്നത്.\nവാല്‌മീകിരാമായണത്തിനു മുന്നേ തന്നെ രാമകഥയെ അടിസ്‌ഥാനമാക്കിയുള്ള ആഖ്യാനങ്ങള് പ്രചാരത്തിലുണ്ടായിരുന്നു.\nആ ആഖ്യാനങ്ങള് ലഭ്യമല്ലാത്തതിനാലാണ് വാല്‌മീകിരാമായണം രാമകഥയുടെ ഏറ്റവും പ്രാചീനമായ രൂപമായിത്തീര്‍ന്നത്.\nഏതുകാലഘട്ടത്തിലാണ് ഈ ഇതിഹാസ കൃതി രചിച്ചത് എന്നതിനെപ്പറ്റി പണ്ഡിതന്മാര്‍ക്കിടയില് ഏകാഭിപ്രായമില്ല.\nആധുനിക മലയാളഭാഷയുടെ പിതാവ് എന്നറിയപ്പെടുന്ന ഭക്‌ത കവിയായ തുഞ്ചത്ത് രാമാനുജന് എഴുത്തച്‌ഛന് 'അധ്യാത്മരാമായ'ണമെന്ന സംസ്‌കൃതകൃതിയെ ഉപജീവിച്ച് മലയാളത്തില് കിളിപ്പാട്ട് വൃത്തത്തില് രചിച്ച കൃതിയാണ് 'അദ്ധ്യാത്മരാമായണം കിളിപ്പാട്ട്.' കവിയുടെ അഭ്യര്‍ത്ഥന മാനിച്ച് കിളി കഥ പറയുന്ന രീതിയില് എഴുതപ്പെട്ടിരിക്കുന്ന കാവ്യങ്ങളെയാണ് 'കിളിപ്പാട്ടുകള്' എന്നറിയപ്പെടുന്നത്. എഴുത്തച്‌ഛന് മുമ്പ് വാല്‌മീകി രാമായണത്തെ ആസ്‌പദമാക്കി രാമകഥാപാട്ട് (രാമപ്പണിക്കര്) മലയാളത്തില് വന്നിട്ടുണ്ട്.\nഅദ്ധ്യാത്മരാമായണത്തില് ആറു കാണ്ഡങ്ങളാണുള്ളത്. ബാലകാണ്ഡം, അയോധ്യാകാണ്ഡം, ആരണ്യകാണ്ഡം, കിഷ്‌കിന്ധാകാണ്ഡം, സുന്ദരകാണ്ഡം, യുദ്ധകാണ്ഡം. എഴുത്തച്‌ഛന്റേതെന്ന് പണ്ഡിതന്മാര് ഉറപ്പിച്ചു പറയുന്ന മറ്റൊരു കൃതിയാണ് മഹാഭാരതം കിളിപ്പാട്ട്. മഹാഭാഗവതം, ദേവീമാഹാത്മ്യം, ഹരിനാമകീര്‍ത്തനം, ചിന്താരത്നം, കൈവല്യനവനീതം തുടങ്ങിയവയും എഴുത്തച്‌ഛന് കൃതികളായി കരുതപ്പെടുന്നു.\nഎഴുത്തച്‌ഛന് പാലക്കാട് ചിറ്റൂര് ശോകനാശിനിപ്പുഴയുടെ വട്‌ക്കേക്കരയിലുള്ള ഗുരുമഠത്തില് സമാധിയടഞ്ഞു എന്നാണ് വിശ്വസിക്കപ്പെടുന്നത്. തിരൂരില് തുഞ്ചന്‍പറമ്പ് ഇന്നൊരു സാംസ്‌കാരിക കേന്ദ്രമാണ്. തുഞ്ചന്റേതെന്ന് കരുതുന്ന എഴുത്താണി അവിടെ സൂചിപ്പിച്ചിട്ടുണ്ട്. ചിറ്റൂര് തുഞ്ചന് മഠത്തില് തുഞ്ചന്റേതെന്ന് കരുതപ്പെടുന്ന മെതിയടികള് സൂക്ഷിച്ചിട്ടുണ്ട്.\nരാമായണം ഇന്ത്യയിലെങ്ങും നാടോടിയായും വാമൊഴിയായും പ്രചരിച്ചിട്ടുണ്ട്. ഇന്ത്യന് ഇതിഹാസമായ രാമായണത്തിന് മുന്നൂറുമുതല് ആയിരത്തോളം പതിപ്പുകളുണ്ടെന്ന് കണക്കാക്കപ്പെടുന്നു. ഇതില് ഏറ്റവും ആദ്യം രചിക്കപ്പെട്ടത് വാല്‌മീകി രാമായണമാണ്. സംസ്‌കൃതത്തിലാണ് വാല്‌മീകി ഇത് എഴുതിയത്. ഇന്ത്യന് ഭാഷകള്‍ക്കുപുറമെ അനേകം ഏഷ്യന് ഭാഷകളിലേക്കും രാമായണം മൊഴിമാറ്റം ചെയ്യപ്പെട്ടിട്ടുണ്ട്. ബര്‍മീസ്, ഇന്‍ഡൊനീഷ്യന്, കമ്പോഡിയന്, ചൈനീസ് എന്നീ ഭാഷകളിലേക്കും രാമായണം വിവര്‍ത്തനം ചെയ്‌തിട്ടുണ്ട്.\nരാമായണത്തോട് ചേര്‍ത്തുവയ്‌ക്കാന് കഴിയുന്ന കൃതികള് മറ്റു ഭാഷകളില് രചിക്കപ്പെട്ടിട്ടുണ്ട്. തമിഴിലെ രാമാവതാരം, വമേര് ഭാഷയിലെ റി അംഖേര്, പുരാതന ജനാവീസ് ഭാഷയിലെ കക്കാവിന്, രാമായണ തായ് രാമാകിന് എന്നിവ 12-ാം നൂറ്റാണ്ടില് രചിക്കപ്പെട്ട ഇത്തരം സൃഷ്‌ടികളാണ്.\nരാമായണം ഇന്ത്യയിലെ വിവിധ ഭാഷകളില്\nഉത്തരേന്ത്യയില് ഏറ്റവും പ്രമുഖ സ്‌ഥാനത്തുള്ളത് 16-ാംനൂറ്റാണ്ടില് തുളസീദാസ് രചിച്ച രാമചരിതമാനസമാണ്.\nജമ്മു കാശ്‌മീര് 19-ാം നൂറ്റാണ്ടില് കാശ്‌മീരി ഭാഷയിലെഴുതിയ രാമാവതാര ചരിതം.\nപഞ്ചാബ് - ഗുരുഗോബിന്ദ്‌സിങ് 17-ാംനൂറ്റാണ്ടിലെഴുതിയ രാമാവതാരം.\nഗുജറാത്ത് - തുളസീദാസ് രചിച്ച രാമചരിതമാനസ, 17-ാം നൂറ്റാണ്ടില് ഗുജറാത്തിലാക്കിയത് കവി പ്രേമാനന്ദാണ്. തുളസീകൃത രാമായണ എന്ന പേരില് ഇതറിയപ്പെടുന്നു.\nമഹാരാഷ്‌ട്ര - 16-ാം നൂറ്റാണ്ടില് ഏക്‌നാഥ് മറാത്തി ഭാഷയില് ഭാവാര്‍ഥ രാമായണയ്‌ക്ക് രൂപം നല്‍കി.\nഅസം - കഥ രാമായണ അല്ലെങ്കില് കൊഥ രാമായണ യാണാ രാമായണത്തിന്റെ അസമീസ് പതിപ്പ്. മാദവ കന്ദാലി 15-ാം നൂറ്റാണ്ടിലാണ് ഇത് രചിച്ചത്.\nബംഗാള് - കവി കൃതിവസ് 15-ാം നൂറ്റാണ്ടില് രാമായണത്തിന്റെ ബംഗാളി പതിപ്പ് രചിച്ചു. ഇത് കൃതിവസ് രാമായണം എന്നറിയപ്പെടുന്നു.\nഒറീസ - 16-ാം നൂറ്റാണ്ടില് ബല്‍റാമദാസാണ് ഒറിയ ഭാഷയില് രാമായണം രചിച്ചത്. ഇത് ബല്‍റാമദാസ രാമായണം എന്നറിയപ്പെടുന്നു.\nആന്ധ്രാപ്രദേശ് - ശ്രീ രംഗനാഥ രാമായണമാണ് രാമായണത്തിന്റെ തെലുങ്ക് പതിപ്പ്. ശ്രീബുദ്ധ റെഡ്‌ഡിയാണ് ഇത് രചിച്ചത്.\nകര്‍ണാടക - കന്നട ഭാഷയില് രാമായണത്തിന് മൂന്ന് പതിപ്പുകളുണ്ട്. 13-ാം നൂറ്റാണ്ടില് രചിക്കപ്പെട്ട കുമുദേന്ദു രാമായണ, 16-ാം നൂറ്റാണ്ടില് രചിക്കപ്പെട്ട കുമാര വാല്‌മികീ തൊരവെ രാമായണ എന്നിവയും രാമചന്ദ്ര ചരിത പുരാണ എന്ന പേരില് 13-ാം നൂറ്റാണ്ടില് നാഗചന്ദ്ര രചിച്ച രാമായണവും ഇതില്‍പ്പെടുന്നു.\nതമിഴ്‌നാട്: പ്രശസ്‌ത കവി കമ്പര് 12-ാം നൂറ്റാണ്ടില് തമിഴില് കമ്പരാമായണം രചിച്ചു.\nകേരളം - രാമായണത്തിന്റെ മുഖ്യമലയാള പതിപ്പ് രചിച്ചത് തുഞ്ചത്തെഴുത്തച്‌ഛനാണ്. അദ്ധ്യാത്മ രാമായണം കിളിപ്പാട്ട് എന്ന് പേരിട്ടിരിക്കുന്ന ഈ കാവ്യം 16-ാം നൂറ്റാണ്ടിലാണ് രചിച്ചത്.\nനേപ്പാള് - മഹാകലി സിദ്ധിദാസ് മഹാജു അമത്വയാണ് നേപ്പാളി ഭാഷയില് രാമായണം രചിച്ചത്. സിദ്ധി രാമായണം എന്നാണിതറിയപ്പെടുന്നത്. ഇതുകൂടാതെ ഭാനുഭക്‌തകൊ രാമായണം എന്ന പേരില് ഭാനുഭകത്ത ആചാര്യയും നേപ്പാളി ഭാഷയില് രാമായണം രചിക്കുകയുണ്ടായി.\nഉറുദു - 17-ാം നൂറ്റാണ്ടില് രചിക്കപ്പെട്ട ഉറുദു രാമായണ പതിപ്പ് പോതി രാമായണം എന്നറിയപ്പെടുന്നു.\nകിളി പാടിയ കാവ്യം\nകിളിയെക്കൊണ്ട് കഥ പറയിക്കുന്ന രീതിയില് ദ്രാവിഡ വൃത്തത്തില് രചിക്കപ്പെടുന്ന കാവ്യമാണ് കിളിപ്പാട്ട്. എഴുത്തച്‌ഛനാണ് ഇതിന്റെ ഉപജ്‌ഞാതാവെന്ന് കരുതപ്പെടുന്നു.\n'ശ്രീരാമനാമം പാടിവന്ന പൈങ്കിളിപ്പെണ്ണേ\nശ്രീരാമചരിതം നീ ചൊല്ലീടുമടിയാതെ\nശ്രീരാമസ്‌മൃതിയോടെ പറഞ്ഞു തുടങ്ങിനാള്'\nഎന്നിങ്ങനെയാണ് അദ്ധ്യാത്മ രാമായണത്തിന്റെ തുടക്കം. ഇതുപോലെ ഓരോ കാണ്ഡത്തിലും തത്തയെക്കൊണ്ട് പാടിക്കുന്ന തരത്തിലാണ് രചനാരീതി.\nമലയാളത്തിലെ മറ്റു രാമായണങ്ങള്\nരാമചരിതം ചീരാമകവി (12-ാം നൂറ്റാണ്ട്)\nകണ്ണശ്ശ രാമായണം-കണ്ണശ്ശപ്പണിക്കര് (14-ാം നൂറ്റാണ്ട്)\nരാമായണം ചമ്പു - പൂനം നമ്പൂതിരി\nരാമായണം ആട്ടകഥ - കൊട്ടാരക്കര തമ്പുരാന്\nമാപ്പിള രാമായണം - വാമൊഴിയായി പ്രചരിച്ചത്\nരാമചന്ദ്ര വിലാസം മഹാകാവ്യം - അഴകത്ത് പത്മനാഭക്കുറുപ്പ്\nബാലരാമായണം - കുമാരനാശാന്\nപഞ്ചമഹാകാവ്യങ്ങളില് കാളിദാസന്റെ രഘുവംശമാണ് രാമായണ കഥയെ ആധാരമാക്കി രചിച്ചിട്ടുള്ളത്. പേര് സൂചിപ്പിക്കുന്നതുപോലെ സൂര്യ (രഘു) വംശത്തിലെ രാജാക്കന്മാരുടെ ജീവിതകഥയാണ് മഹാകാവ്യത്തിലുടനീളം വിവരിക്കുന്നത്. 19 സര്‍ഗങ്ങളുള്ള രഘുവംശത്തില് സൂര്യവംശ സ്‌ഥാപകനും രഘുവിന്റെ അച്‌ഛനുമായ ദിലീപന് മുതല് അവസാനത്തെ രാജാവായ അഗ്നിവര്‍ണന്റെ രാജ്‌ഞിയുടെ ഗര്‍ഭസ്‌ഥശിശുവടക്കം 30 തലമുറയിലെ പ്രധാന സംഭവങ്ങള് വര്‍ണനാവിഷയമാക്കിയിരിക്കുന്നു.\nവീരരസപ്രധാനമായ രഘുവംശത്തിലെ നായകന്മാര് പലരാകയാല് വീരരസവും പലരിലാണ് പരിപോഷം പ്രാപിക്കുന്നത്. ധര്‍മവീരം, ദയാവീരം, ദാനവീരം, യുദ്ധവീരം എന്നിങ്ങനെ വീരത്തിന് പല വിഭാഗങ്ങളുണ്ട്. രഘുവംശത്തില് രാമനെ ധര്‍മവീരനായാണ് കാളിദാസന് ചിത്രീകരിക്കുന്നത്. ശരീരം ധരിച്ച ധര്‍മംതന്നെയാണ് രാമന്. ധര്‍മം, അര്‍ഥം, കാമം, മോക്ഷം എന്നീ പുരുഷാര്‍ഥങ്ങളിലും ഒരുപോലെ ആദരം പ്രദര്‍ശിപ്പിച്ചിരുന്നു എന്നാണ് കവി ശ്രീരാമനെകുറിച്ച് പറയുന്നത്.\nഅതുപോലെതന്നെ ഭരതന്, ലക്ഷ്‌മണന്, ശത്രുഘ്‌നന് എന്നീ മൂന്നനുജന്മാരെ ഒരുപോലെ സ്‌നേഹിച്ചു പെരുമാറിയെന്നര്‍ഥം. എങ്കിലും ധര്‍മത്തിനോട് കൂടുതല് പ്രതിപത്തിയുണ്ടായിരുന്നുവെന്ന് സീതാപരിത്യാഗാദികള് തെളിയിക്കുന്നു.\nരാമായണത്തിലെ അര്‍ഥവത്തായ ശ്‌ളോകം\nവിക്രമാദിത്യ സദസിലെ ഒരുദിവസം. ചക്രവര്‍ത്തി സദസിലെ പണ്ഡിതന്മാരോട് ഒരു ചോദ്യം ചോദിച്ചു. രാമായണത്തിലെ ഏറ്റവും അര്‍ഥവത്തായ ശ്ലോകം ഏതാണ് ? ആര്‍ക്കും ഉത്തരം പറയാന് കഴിഞ്ഞില്ല. ഉത്തരം പറയുന്നവര്‍ക്ക് സമ്മാനം നല്‍കുമെന്ന് വിക്രമാദിത്യന് അവസാനം പ്രഖ്യാപിച്ചു. ചക്രവര്‍ത്തിയുടെ ചോദ്യമറിയാനിടയായ വരരുചി കൊട്ടാരത്തിലെത്തി.\nഎന്നിട്ട് വിക്രമാദിത്യന്റെ മുമ്പില് അതിമധുരമായി ശ്ലോകം ചൊല്ലി. രാമം ദശരഥം വിദ്ധിം മാം വിദ്ധി ജനകാത്മജാ, അയോദ്ധ്യാമടവീം വിദ്ധി, ഗച്‌ഛ താത യഥാ സുഖം (വനവാസത്തിന് പോകാനായി രാമനും സീതയും തയ്യാറെടുത്തു. ലക്ഷ്‌മണനും ജ്യേഷ്‌ഠനെ അനുഗമിക്കാന് തയ്യാറായി.\nവനത്തിലേക്ക് പോകാനൊരുങ്ങിയ ലക്ഷ്‌മണന് മാതാവ് സുമിത്രയുടെ അനുഗ്രഹം വാങ്ങി. അപ്പോള് സുമിത്ര ലക്ഷ്‌മണനെ ഉപദേശിക്കുന്ന ശ്ലോകമാണിത്. രാമനെ ദശരഥനെപ്പോലെയും സീതയെ എന്നെപ്പോലെയും കാടിനെ അയോദ്ധ്യയെപ്പോലെയും കണ്ട് സുഖമായി കഴിയണം). ശ്ലോകം ചൊല്ലിക്കഴിഞ്ഞതും സന്തുഷ്‌ടനായ വിക്രമാദിത്യ ചക്രവര്‍ത്തി വരരുചിക്ക് ധാരാളം സമ്മാനങ്ങള് നല്‍കി.\nവാല്‌മീകിയുടെ കാലത്തെക്കുറിച്ചും ജീവിതത്തെക്കുറിച്ചും കൃത്യമായ തെളിവുകള് ലഭ്യമല്ല. അദ്ദേഹത്തിന്റെ പേര് സംബന്ധിച്ചും ഭിന്നാഭിപ്രായങ്ങളുണ്ട്. 'വല്‌മീകം' എന്നാല് ചിതല്‍പ്പുറ്റ്. വല്‌മീകത്തില്‍നിന്ന് വന്നവന് 'വാല്‌മീകി' ഇങ്ങനെയാണ് പേരിന്റെ ഉത്‌പത്തി എന്നാണ് പൊതുവേയുള്ള വിശ്വാസം. പുരാതന ഭാരതത്തിലെ ഒരു ദേശനാമമായിരുന്നു 'വല്‌മീകം' എന്നും ആദികവി ആ ദേശത്തുകാരനായതുകൊണ്ട് 'വാല്‌മീകി' എന്ന പേര് ലഭിച്ചതാണെന്നും ഒരു അഭിപ്രായമുണ്ട്.\nആദികവിയില്‍നിന്ന് ഭിന്നരായ മൂന്നു വാല്‌മീകിമാരെ വിവിധഭാഗങ്ങളില് കാണാവുന്നതാണ്. തൈത്തിരീയ പ്രാതിശാഖ്യത്തില് വൈയാകരണനായ ഒരു വാല്‌മീകിയെപ്പറ്റിയും മഹാഭാരതത്തിലെ ഉദ്യോഗപര്‍വത്തില് ഗരുഡവംശത്തില്‍പ്പെട്ട വിഷ്‌ണുഭക്‌തരായ സുപര്‍ണപ്പക്ഷികളുടെ പട്ടികയില് വാല്‌മീകിയെന്നപേരിലും മഹാഭാരതത്തിലെ മറ്റുപര്‍വങ്ങളിലെ പല ഭാഗങ്ങളിലും വാല്‌മീകിയെന്ന ഒരു മഹര്‍ഷിയെപ്പറ്റിയും പറയുന്നുണ്ട്.\nഎന്നാല് ഇവിടെയൊന്നും വാല്‌മീകിയുടെ ജീവചരിത്രസംബന്ധമായ വിവരങ്ങള് ലഭിക്കുന്നില്ല. അതിനാല് 'രത്നാകരന്' എന്നുപേരായ കാട്ടാളനാണ് സപ്‌തര്‍ഷികളുടെ ഉപദേശത്തെ തുടര്‍ന്ന് വാല്‌മീകിയെന്ന ആദികവിയായി മാറിയതെന്ന ഐതിഹ്യം തത്‌കാലം വിശ്വസിക്കുക മാത്രമാണ് നിവൃത്തി. എന്നാല് രാമായണത്തിലെ ഉത്തരകാണ്ഡത്തില് വാല്‌മീകി ഒരു കഥാപാത്രമായിവരുന്നതിനാല് ശ്രീരാമന്റെ സമകാലികനായിരുന്നു അദ്ദേഹമെന്നും വിശ്വസിക്കുന്നു.\nഇന്തോനേഷ്യയിലെ മധ്യജാവയില് സ്‌ഥിതിചെയ്യുന്ന, ഒമ്പതാം നൂറ്റാണ്ടില് നിര്‍മിച്ച ഒരു ഹൈന്ദവ ക്ഷേത്ര സമുച്ചയമാണ് പ്രംബനന്. ഹൈന്ദവ വിശ്വാസ പ്രകാരം ത്രിമൂര്‍ത്തികളായ ബ്രഹ്‌മദേവന്, വിഷ്‌ണു, ശിവന് എന്നിവരാണ് ഇവിടത്തെ പ്രധാന പ്രതിഷ്‌ഠ. ഈ ക്ഷേത്രത്തിന്റെ നാലുവശത്തുമായി ഉയര്‍ന്ന ഭിത്തികളില് രാമായണത്തിലെ മുഴുവന് സംഭവങ്ങളെയും കല്ലിലുള്ള ചിത്രങ്ങളായി രേഖപ്പെടുത്തിയിട്ടുണ്ട്. ഇതില് വര്‍ണിക്കപ്പെട്ടിട്ടുള്ള രാമായണ കഥ വാല്‌മീകിയുടെ കഥയോട് വളരെയേറെ ചേര്‍ച്ചയുള്ളതാണ്.\nപൂര്‍വജാവയിലെ പനതരന് എന്ന സ്‌ഥലത്ത് 14-ാം ശതകത്തിന്റെ പൂര്‍വാര്‍ധത്തിലുള്ള ഒരു ശിവക്ഷേത്രത്തിലും ശിലാചിത്രങ്ങളില് രാമായണ കഥ രേഖപ്പെടുത്തിയിട്ടുണ്ട്.


പോളിംഗ് സ്റ്റേഷനുകളില് കോവിഡ് ക്രമീകരണങ്ങള് അന്തിമഘട്ടത്തില്\nകോഴിക്കോട്: തദ്ദേശതെരഞ്ഞെടുപ്പുമായി ബന്ധപ്പെട്ട് ജില്ലയിലെ പോളിംഗ് സ്റ്റേഷനുകളില് കോവിഡ് പ്രോട്ടോകോള് പാലിച്ചുള്ള ക്രമീകരണങ്ങള് അന്തിമഘട്ടത്തില്. കോവിഡ് പ്രോട്ടോകോള് കര്‍ശനമായി പാലിക്കുന്നതിന്റെ ഭാഗമായി ജില്ലയിലെ പോളിംഗ് സ്റ്റേഷനുകള് അണുവിമുക്തമാക്കി. പോളിംഗ് ബൂത്തിന് മുന്‍പില് വോട്ടര്‍മാര്‍ക്ക് സാമൂഹിക അകലം പാലിച്ച് ക്യൂ നില്‍ക്കുന്നതിന് ഒരുമീറ്റര് അകലത്തില് പ്രത്യേകം മാര്‍ക്ക് ചെയ്തു.\nഹരിതചട്ടം പൂര്‍ണമായും പാലിച്ചുകൊണ്ടാണ് തെരഞ്ഞെടുപ്പ് നടക്കുന്നത്. ഇതിന്റെ ഭാഗമായി പരിസ്ഥിതി സൗഹൃദ വസ്തുക്കളാണ് പോളിംഗ് ബൂത്തുകളില് ഉപയോഗിക്കുക.\nപോളിംഗ് കേന്ദ്രങ്ങളായ സ്‌കൂളുകള് കോവിഡിനെ തുടര്‍ന്ന് മാസങ്ങളായി അടഞ്ഞു കിടക്കുന്നതിനാല് പരിസരം കാടുവെട്ടി വൃത്തിയാക്കുന്നുണ്ട്.\nപോളിംഗ് ബൂത്തിന് പുറത്ത് വെള്ളം, സോപ്പ് എന്നിവയും അകത്ത് സാനിറ്റൈസറും ഒരുക്കുന്നുണ്ട്. കോവിഡ് പോസിറ്റിവ് ആയവര്‍ക്കും ക്വാറന്റീനില് കഴിയുന്നവര്‍ക്കും വോട്ട് രേഖപ്പെടുത്താനുള്ള സൗകര്യങ്ങള് ഉറപ്പുവരുത്തിക്കഴിഞ്ഞു.\nഒരു പോളിംഗ് സ്റ്റേഷനില് നാല് പോളിംഗ് ഉദ്യോഗസ്ഥരും ഒരു അറ്റന്‍ഡന്റും ഒരു പൊലീസ് ഉദ്യോഗസ്ഥനുമാണ് ഉണ്ടാവുക. ബൂത്ത് ഏജന്റ്മാരുടെ എണ്ണം പത്തില് കൂടാന് പാടില്ല. ഏജന്റ്മാരുടെ ഇരിപ്പിടം സാമൂഹ്യ അകലം പാലിച്ചാണ് ക്രമീകരിക്കുന്നത്. സ്ത്രീകള്‍ക്കും പുരുഷന്മാര്‍ക്കും പ്രത്യേകം ക്യു ഉണ്ടാവും. മറ്റുള്ളവര്‍ക്ക് പ്രത്യേക ക്യൂ നിര്‍ബന്ധമല്ല. പോളിംഗ് സ്റ്റേഷനില് നിശ്ചിത ദൂരപരിധിക്ക് പുറത്ത് സ്ഥാനാര്‍ഥികളും മറ്റും സ്ലിപ്പ് വിതരണം നടത്തുന്നുണ്ടെങ്കില് അവിടെ വെള്ളം, സോപ്പ്, സാനിറ്റൈസര് എന്നിവ കരുതണം.


ആരാധകരുടെ കാലില് വീണ് സൂര്യ.......\nആരാധകരുടെ കാലില് വീണ് സൂര്യ. സൂര്യയുടെ പൊങ്കല് റിലീസ് ചിത്രം താനാ സേര്‍ന്ത കൂട്ടം തിയേറ്ററുകളിലെത്തി. ചിത്രത്തിന്റെ റിലീസ് ഇന്നായിരുന്നെങ്കിലും കഴിഞ്ഞ ദിവസം ചെന്നൈയില് ചിത്രത്തിന്റെ പ്രീ റിലീസ് ചടങ്ങ് നടന്നിരുന്നു. ചടങ്ങില് പങ്കെടുക്കാനായി അണിയറ പ്രവര്‍ത്തകര്‍ക്കൊപ്പം സൂര്യയും സൂര്യയുടെ ആരാധകരും പങ്കെടുത്തിരുന്നു.\nചടങ്ങില് സൂര്യ സംസാരിച്ച ശേഷം ആരാധകര്‍ക്കൊപ്പം ഫോട്ടോയും എടുത്തു. വേദിയില് സൂര്യയ്‌ക്കൊപ്പം ചിത്രങ്ങള് എടുക്കാന് കയറിയ ആരാധകര് സൂര്യയുടെ കാലില് വീഴുകയായിരുന്നു. കാലില് വീഴുന്നവരെ അതില് നിന്നും തടയാന് ശ്രമിച്ചു. തടുക്കാന് ശ്രമിച്ചെങ്കിലും വീണ്ടും അവര് സൂര്യയുടെ കാലില് വീണുകൊണ്ടിരുന്നപ്പോള് സൂര്യയും അവരുടെ കാലില് വീഴാന് തുടങ്ങി. ആരാധകരുടെ കാലില് വീണ സൂര്യയെ കണ്ട് ഏവരും ആശ്ചര്യപ്പെട്ടു.\nസൂര്യയും ആരാധകരുടെ കാലില് വീഴാന് തുടങ്ങിയതോടെ ആരും താരത്തിന്റെ കാലില് വീണില്ല. ഇനി ആരെങ്കിലും ഇത്തരത്തില് തന്റെ കാലില് വീണാല് അവരുടെ കാലിലും താന് വീഴുമെന്ന് പറഞ്ഞു. ശേഷം ആരും സൂര്യയുടെ കാലില് വീണില്ല. സൂര്യയുടെ ഈ എളിമ ആരാധകരില് ആകര്‍ഷമുണ്ടാക്കി.\nസൂര്യയയെ നായകനാക്കി വിഘ്‌നേഷ് ശിവന് ഒരുക്കുന്ന ചിത്രമാണ് താന സേര്‍ദ്ധ കൂട്ടം. കീര്‍ത്തി സുരേഷാണ് ചിത്രത്തില് സൂര്യയുടെ നായികയായെത്തുന്നത്. ചിത്രത്തില് ഒരു ബ്രാഹ്മിണ് പെണ്‍കുട്ടിയുടെ വേഷമാണ് കീര്‍ത്തിയ്ക്ക്.


ഫോറസ്റ്റ് സ്റ്റേഷനില് വസ്ത്രം അഴിച്ചുമാറ്റി ലോക്കപ്പിലടച്ചു; പ്രതികള് നഗ്നത മറച്ചത് പത്രക്കടലാസ് കൊണ്ട്\nഅനുമതിയില്ലാത്ത മരം എടുത്തു എന്ന് ആരോപിച്ചാണ് അട്ടപ്പാടിയിൽ നിന്നും മുഹമ്മദാലി, അശോകൻ എന്നിവരെ കസ്റ്റഡിയിലെടുത്തത്.\nകസ്റ്റഡയിലെടുത്തവരെ വസ്ത്രം അഴിച്ചുമാറ്റി ലോക്കപ്പിലിട്ടു. അട്ടപ്പാടി ചെമ്മണൂര് ഫോറസ്റ്റ് സ്റ്റേഷനിലാണ് സംഭവം. വനിതാ ഉദ്യോഗസ്ഥര് നല്‍കിയ പത്രക്കടലാസുകൊണ്ട് നാണം മറച്ചാണ് പ്രതി ലോക്കപ്പില് കിടന്നത്. മരം മോഷ്ടിച്ചു എന്നാരോപിച്ച് കസ്റ്റഡിയിലെടുത്ത മുഹമ്മദാലി, അശോകന് എന്നിവരെയാണ് വിവസ്ത്രരാക്കിയത്.\nവര്‍ഷങ്ങളായി പാസ് മുഖേന മരം കയറ്റുന്നവരാണ് കസ്റ്റഡിയില് അപമാനിതരായ കാഞ്ഞിരപ്പുഴ സ്വദേശി മുഹമ്മദാലിയും അട്ടപ്പാടി സ്വദേശി അശോകനും. പാസില്ലാതെ മരം കയറ്റി എന്ന് ആരോപിച്ച് ഇരുവരെയും കഴിഞ്ഞ ദിവസം വനം വകുപ്പ് ഉദ്യോഗസ്ഥര് പിടികൂടി. വനിതാ ജീവനക്കാരുടെ മുന്നില് വച്ച് വസ്ത്രങ്ങള് നിര്‍ബന്ധപൂര്‍വം അഴിച്ചുവാങ്ങി. ഡപ്യൂട്ടി റേഞ്ച് ഓഫീസറുടെ നേതൃത്വത്തിലായിരുന്നു വസ്ത്രാക്ഷേപം.\nഫോറസ്റ്റ് ഡെപ്യൂട്ടി റെയ്ഞ്ച് ഓഫീസറുടെ നേതൃത്വത്തിലാണ് ഇരുവരെയും വിവസ്ത്രരാക്കിയത്. ലോക്കപ്പിലിടുമ്പോള് മാന്യമായ വസ്ത്രം നല്‍കണമെന്ന നിയമം നിലനില്‍ക്കെയാണ് ഉദ്യോഗസ്ഥരുടെ നടപടി. മരം മോഷ്ടിച്ചെന്ന കേസ് കെട്ടിച്ചമച്ചതാണെന്നും ഇവര് പറയുന്നു.\nലോക്കപ്പില് അപമാനിച്ച ഉദ്യോഗസ്ഥര്‍ക്കെതിരെ നടപടിയെടുക്കണമെന്ന് ആവശ്യപ്പെട്ട് ഇരുവരും ഡി.എഫ്.ഒക്ക് പരാതി നല്‍കി. കുറ്റക്കാര്‍ക്കെതിരെ നടപടി വേണമെന്ന് ആവശ്യപ്പെട്ട് മനുഷ്യാവകാശ പ്രവര്‍ത്തകരും സംഘടനകളും രംഗത്തെത്തിയിട്ടുണ്ട്.


പഞ്ഞിക്കിടക്ക, തലയിണ, കിടക്കവിരി, പുതപ്പ്; നീരവിനെ കാത്ത് പ്രത്യേക സെല് – Times Kerala\nമുംബൈ: മൂന്നു ചതുരശ്ര മീറ്റര് സ്വകാര്യ സ്ഥലം, പഞ്ഞിക്കിടക്ക, തലയിണ, കിടക്കവിരി, പുതപ്പ്; ഇന്ത്യന് ബാങ്കുകളില്‍നിന്നു കോടികള് തട്ടിച്ച് ലണ്ടനിലേക്കു കടന്ന വജ്രവ്യാപാരിക്കു വേണ്ടി മുംബൈ ആര്‍തര് റോഡ് ജയിലില് സജ്ജമാക്കുന്ന സ്‌പെഷല് സെല്ലിലെ സൗകര്യങ്ങളാണിവ. നീരവിനെ മുംബൈയില് എത്തിച്ചാല് അതീവസുരക്ഷയുള്ള ജയിലിലെ 12-ാം ബാരക്കിലെ മൂന്നു സെല്ലുകളിലൊന്നിലാവും പ്രവേശിപ്പിക്കുക.\nനീരവിനു വേണ്ട ഒരുക്കങ്ങളെല്ലാം പൂര്‍ത്തിയായതായി ജയില് അധികൃതര് പറഞ്ഞു. കൂടുതല് തടവുകാര് ഇല്ലാത്ത സെല്ലിലാവും നീരവിനെ പാര്‍പ്പിക്കുക. ആവശ്യത്തിനു വെളിച്ചം, ശുദ്ധവായു, സാധനങ്ങള് വയ്ക്കാനുള്ള സ്ഥലം എന്നിവ ഉറപ്പുവരുത്തുമെന്നും അധികൃതര് പറഞ്ഞു. നീരവിനു വേണ്ടി സജ്ജമാക്കിയിരിക്കുന്ന സെല്ലിന്റെ സൗകര്യങ്ങളെക്കുറിച്ചുള്ള വിവരങ്ങള് മഹാരാഷ്ട്ര സര്‍ക്കാര് 2019ല് തന്നെ കേന്ദ്രസര്‍ക്കാരിനെ അറിയിച്ചിരുന്നു. ഇക്കാര്യങ്ങള് യുകെ കോടതിയെ ധരിപ്പിച്ചിട്ടുമുണ്ട്.


നെഗറ്റീവ് പ്രചാരണമെല്ലാം കാശുവാങ്ങി ചെയ്യുന്നതെന്ന് ശ്രീകുമാർ മേനോൻ; ഒടിയൻ മികച്ച വിജയം തന്നെ നേടുമെന്നാണ് വിശ്വാസം |\nനെഗറ്റീവ് പ്രചാരണമെല്ലാം കാശുവാങ്ങി ചെയ്യുന്നതെന്ന് ശ്രീകുമാർ മേനോൻ; ഒടിയൻ മികച്ച വിജയം തന്നെ നേടുമെന്നാണ് വിശ്വാസം\nആരാധകർ ഏറെ പ്രതീക്ഷയോടെ കാത്തിരുന്ന ചിത്രമാണ് മോഹൻലാലിന്റെ ഒടിയൻ. വെള്ളിയാഴ്ച പുലർച്ച 4.30നാണ് ചിത്രം തീയറ്ററുകളിലേക്ക് എത്തിയത്. ബിജെപി ആത്മഹത്യ മുതലെടുത്ത് നടത്തിയ ഹർത്താലിനെയും പരാജയപ്പെടുത്തിയായിരുന്നു പുലർകാലത്ത് തന്നെ ആളുകൾ തീയറ്ററിലേക്ക് എത്തിയത്. എന്നാൽ സിനിമ കണ്ടിറങ്ങിയ ആളുകൾക്ക് കാണാൻ കയറുമ്പോഴുണ്ടായിരുന്ന ആവേശം ബാക്കിനിന്നില്ല.\nചിത്രം കണ്ട് നിരാശരായവർ നെഗറ്റീവ് റിവ്യുകളും കമന്റുകളുമായി സോഷ്യൽ മീഡിയയിൽ സജീവമാകുകയും ചെയ്തു. എന്നാൽ ഇതൊക്കെ സംഘടിത ആക്രമണമാണെന്നും പെയ്ഡ് പ്രചാരണങ്ങളാണ് ഇതെല്ലാമെന്നുമാണ് സംവിധായകൻ ശ്രീകുമാർ മേനോൻ പറയുന്നത്. പത്തോ പതിനഞ്ചോ ആളുകൾ നൂറോ ഇരുന്നൂറോ വ്യാജ ഐഡികളുണ്ടാക്കി ഒരു സിനിമയെ തകർക്കാൻ നോക്കിയാൽ നടക്കില്ലെന്നും ശ്രീകുമാർ മേനോൻ മനോരമക്ക് നൽകിയ അഭിമുഖത്തിൽ പറയുന്നു\nനല്ല സിനിമയെ തകർക്കാനുള്ള ശ്രമമാണ് നടക്കുന്നത്. നല്ല കാമ്പുള്ള ചിത്രമാണ് ഒടിയൻ. സിനിമ വിജയിക്കുമെന്ന വിശ്വാസം ഇപ്പോഴുമുണ്ട്. രണ്ട് വർഷം കഷ്ടപ്പെട്ട് എടുത്ത സിനിമയാണ്. അതിനെ ചിലർ വ്യാജ ഐഡികളുണ്ടാക്കി തകർക്കാൻ ശ്രമിക്കുകയാണെന്നും ശ്രീകുമാർ പറയുന്നു.\n← ആത്മഹത്യയിലെ മുതലെടുപ്പ് ഹർത്താൽ: ബിജെപിക്കുള്ളിൽ ഭിന്നത രൂക്ഷമെന്ന് റിപ്പോർട്ട്\nഓസ്‌ട്രേലിയയെ 326 റൺസിന് ഇന്ത്യ എറിഞ്ഞിട്ടു; ഇഷാന്തിന് നാല് വിക്കറ്റ് →\nസർക്കാറിൽ നിന്നും വിവാദ രംഗങ്ങൾ നീക്കി; പുതിയ പതിപ്പ് തീയറ്ററുകളിലെത്തിച്ചു


മൊഞ്ചുള്ള സൃഷ്ടികളുമായി മഞ്ജു : Deepika.com Youth News | deepika youth\nവര്‍ണക്കൂട്ടുകളാല് വിസ്മയം തീര്‍ക്കുകയാണ് തളിപ്പറമ്പ് സ്വദേശിയും മൈസൂര് നിവാസിയുമായ മഞ്ജു ജോഷി. രണ്ടുവര്‍ഷങ്ങള്‍ക്കുമുമ്പ് വെറുമൊരു ഒഴിവുസമയ വിനോദമായി ഇവര് തുടങ്ങിയതാണ് ചിത്രരചനയും പെയിന്റിംഗുമെല്ലാം. എന്നാല് അതില് തനിക്കുള്ള സര്‍ഗവൈഭവം തിരിച്ചറിഞ്ഞ മഞ്ജു, അതിനുവേണ്ടി കൂടുതല് സമയം കണ്ടെത്തി.\nഓയില് പെയിന്റിംഗില് പലവിധത്തിലുള്ള വിസ്മയങ്ങള് തീര്‍ത്തുകൊണ്ടായിരുന്നു മഞ്ജുവിന്റെ കലാജീവിതാരംഭം. പിന്നീട് വിവിധതരം പൂക്കൂടുകള് നിര്‍മിച്ചു തുടങ്ങി. പൂപാത്രങ്ങള്‍ക്കും മനോഹാരിത കൂട്ടി. അവയെല്ലാം വീടിന്റെ സ്വീകരണമുറി കൂടുതല് അലങ്കരിക്കാനായി ഉപയോഗിച്ചു. പിന്നീട് വ്യത്യസ്തമായ മറ്റൊരു കലാസൃഷ്ടിയിലേക്ക് ചുവടുവച്ചു.\nനാണയങ്ങള് ഉപയോഗിച്ച് പല രൂപത്തില് ചിത്രങ്ങള് മെനഞ്ഞെടുത്തു. ഇത് തീര്‍ത്തും വ്യത്യസ്തമായിരുന്നു. ഇതിനായി ധാരാളം നാണയങ്ങള് ശേഖരിച്ചു. അവ ചുമര്‍ചിത്രങ്ങളായി ആലേഖനം ചെയ്തു. പാഴാക്കി കളയാറുള്ള ഒഴിഞ്ഞ കുപ്പികളും മഞ്ജു തന്റെ കരവിരുതുകള്‍ക്കായി ഉപയോഗിച്ചു. അവയില് പലവിധ ചിത്രപ്പണികളും അസംസ്‌കൃത വസ്തുക്കളും ചേര്‍ത്ത് വച്ച് മനോഹരമാക്കി. വ്യത്യസ്തമായ രീതിയിലാണ് അവയെ ഒരുക്കിയത്. പലയിടത്തു നിന്നും മഞ്ജുവിന് അഭിനന്ദന പ്രവാഹമെത്തി. ചിത്രരചന ശാസ്ത്രീയമായി പഠിക്കാതെയാണ് മഞ്ജു ഓരോ രചനയും നടത്തുന്നത്. ഓണ്‍ലൈനായു മഞ്ജുവിന്റെ സൃഷ്ടികള് ലഭിക്കും.\nമൈസൂരുവിലും ബംഗളൂരുവിലും തന്റെ കലാസൃഷ്ടിക ളുടെ പ്രദര്‍ശനത്തിനു ഒരുങ്ങുകയാണ് മഞ്ജു.\nമൈസൂരുവില് ബിസിനസുകാരനായ ഭര്‍ത്താവ് ജോഷി, ബിബിഎയ്ക്ക് പഠിക്കുന്ന മകന് ഷോണ്, ഒമ്പതാം ക്ലാസുകാരി ഡോണ എന്നിവരടങ്ങുന്ന കുടുംബം എല്ലാ പിന്തുണയും നല്‍കി മഞ്ജുവിനോടൊപ്പമുണ്ട്.


കാർഷിക പുഷ്പ ഫല സസ്യ പ്രദർശനം പുതവത്സര ദിനത്തില് സമാപിക്കും - MALABAR FLASH\nHome Bekal Kasaragod കാസര്‍കോട് കേരളം കേരള വാര്‍ത്ത കാർഷിക പുഷ്പ ഫല സസ്യ പ്രദർശനം പുതവത്സര ദിനത്തില് സമാപിക്കും\nകാർഷിക പുഷ്പ ഫല സസ്യ പ്രദർശനം പുതവത്സര ദിനത്തില് സമാപിക്കും\nപളളിക്കര: കാസർകോട് അഗ്രി ഹോർട്ടി സൊസൈറ്റിയുടെ ആഭിമുഖ്യത്തിൽ ബേക്കൽ ഫോർട്ടിൽ ആരംഭിച്ച കാർഷിക പുഷ്പ ഫല സസ്യ പ്രദർശനം ജനുവരി ഒന്നിന് സമാപിക്കും.[www.malabarflash.com]\nവൈകുന്നേരം3മണിക്ക് നടക്കുന്ന സമാപന സമ്മേളനം രാജ് മോഹൻ ഉണ്ണിത്താൻ എം.പി.ഉദ്ഘാടനം ചെയ്യും. വിവിധ പാചക മത്സരം പുഷ്പോത്സവത്തിന്റെ ഭാഗമായി നടന്ന വിവിധ മത്സരങ്ങളിലെ വിജയികൾക്ക് ചടങ്ങിൽ സമ്മാന വിതരണം നടത്തും.\nപായസ മത്സരത്തിൽ ഇന്ദുകല പൈനി നീലേശ്വരം ഒന്നാം സ്ഥാനവും, കെ.പി.സുശീല കൊടക്കാട് രണ്ടാം സ്ഥാനവും, ജൂനിത നീലേശ്വരം മൂന്നാം സ്ഥാനവും നേടി.\nകേക്ക് നിർമ്മാണ മത്സരത്തിൽ ജുമൈന നീലേശ്വരം ഒന്നാം സ്ഥാനവും, സിജിന രണ്ടാം സ്ഥാനവും, ജനിത നീലേശ്വരം മൂന്നാം സ്ഥാനവും പങ്കിട്ടു. മത്സരത്തിൽ പങ്കെടുക്കാൻ ജില്ലയുടെ പല ഭാഗങ്ങളിൽ നിന്നും ആളുകൾ എത്തിയിരുന്നു.\nപായസ മത്സരത്തിൽ ഒന്നാം സ്ഥാനം നേടിയ ഇന്ദുകല മഴവിൽ മനോരമ ചാനൽ അത്തം പത്ത് രുചിമേളത്തിൽ ഒന്നാം സ്ഥാനവും, വനിത പൊന്നോണ കാഴ്ച്ചയിൽ രണ്ടാം സ്ഥാനവും നേടിയിരുന്നു. കൈപ്രം കൃഷ്ണൻ നായരുടെ മകളാണ്.\nപരേതനായ മാധവൻ നായരുടെ ഭാര്യയുമാണ് ഇന്ദുകല. മക്കൾ മിഥുൻ കൃഷ്ണയും, പ്രജ്വൽ കൃഷ്ണയും അമ്മയെ പാചക വിദഗ്ദയിൽ സഹായിക്കുന്നു. കണ്ണൂർ ജില്ലാ ലൈബ്രേറിയയാണ് ഇന്ദുകല.


പിഴിഞ്ഞു കഴിഞ്ഞ നാരങ്ങയുടെ തൊണ്ട് നാം വലിച്ചെറിയുകയാണ് പതിവ്. എന്നാൽ നാം ഈ വലിച്ചെറിയുന്ന നാരങ്ങാത്തോട് കൊണ്ട് ഉപയോഗങ്ങൾ അനവധിയാണ്. ഇവയുടെ അഞ്ച് ഗുണങ്ങളെപ്പറ്റി നോക്കാം. ഒന്നാമത്തെ ഗുണം എന്നുപറയുന്നത് കിച്ചൻ സിങ്കലെ അഴുക്ക് ക്ലീൻ ചെയ്യുവാനായി നാരങ്ങ ഉപയോഗിക്കാവുന്നതാണ്.\nഒരു നാരങ്ങാ തൊണ്ടിൽ കുറച്ച് ഉപ്പ് ഇട്ടതിനുശേഷം അതുകൊണ്ട് സംങ്കിൽ നന്നായി ഉരച്ച് കൊടുക്കുകയാണെങ്കിൽ അഴുക്കുകളെ നീക്കം ചെയ്യാനും നല്ല വാസന ലഭിക്കുവാനും കാരണമാകുന്നു. അടുത്തതായി നമ്മൾ സിംഗിൽ മീൻ ഒക്കെ കഴുകി കഴിഞ്ഞാൽ മോശം മണമായിരിക്കും. എന്നാൽ രാത്രിയിൽ ഒരു നാരങ്ങയുടെ തൊണ്ട് ചെറുതായി കട്ട് ചെയ്തു കിച്ചൻ സിങ്കിൽ\nഇട്ടു കൊടുക്കുകയാണ് എങ്കിൽ രാവിലെ ആകുമ്പോഴേക്കും ദുർഗന്ധം ഒക്കെ മാറുന്നതായിരിക്കും. ഫ്ലാറ്റിൽ താമസിക്കുന്നവർക്ക് വളരെ ഉപകാരപ്പെടുന്ന ഒരു ടിപ്പ് ആണിത്. കൂടാതെ മീൻ ഒക്കെ വറുത്തു കഴിയുമ്പോൾ നമ്മുടെ പാനിൽ ദുർഗന്ധം വരുവാൻ സാധ്യതയുണ്ട്. എന്നാൽ ഒരു നാരങ്ങയുടെ തൊണ്ട് കൊണ്ട് പാൻ നന്നായി ഉരച്ചു കഴിയുകയാണെങ്കിൽ മീൻ ദുർഗന്ധം\nമാറി നല്ലൊരു വാസന ലഭിക്കുന്നതായിരിക്കും. കൂടാതെ അഴുക്ക് പിടിച്ചിരിക്കുന്ന ചില്ലു ഗ്ലാസുകൾ വൃത്തിയാക്കുവാൻ ആയി ശകലം ഒപ്പിട്ടു കൊടുത്തു നാരങ്ങ കൊണ്ട് നന്നായി ഉരച്ചു കഴുകുകയാണെങ്കിൽ നല്ല നിറം ലഭിക്കുന്നതായിരിക്കും. കൂടുതൽ വിവരങ്ങൾക്ക് വീഡിയോ മുഴുവനും കണ്ടു നോക്കൂ.. Video credit : Grandmother Tips


ഇന്ത്യയിലെ പുതിയ സ്പോര്‍ട്ടി- ഫാഷന് ബ്രാന്‍ഡ് ഡിബോംഗോ അമിതാഭ് ബച്ചന് അവതരിപ്പിച്ചു\nBy\tPothujanam April 26, 2022\t60\t0\nAmitabh Bachchan launches new sporty and fashion brand Dibongo in India\nകോഴിക്കോട്: ഇന്ത്യയിലെ ഏറ്റവും പുതിയ സ്പോര്‍ട്ടി- ഫാഷന് ബ്രാന്‍ഡ് ഡിബോംഗോ ബോളിവുഡ് ഇതിഹാസം അമിതാഭ് ബച്ചന് അവതരിപ്പിച്ചു. ഷൂസ്, സാന്‍ഡല്‍സ്, സ്ലൈഡേഴ്സ്, ബാഗ്സ് തുടങ്ങിയ ഉല്‍പ്പന്നങ്ങളാണ് ആദ്യ ഘട്ടത്തില് ഡിബോംഗോ ബ്രാന്‍ഡില് വിപണിയിലെത്തുന്നത്. കേരളം ആസ്ഥാനമായ ഫാഷന് ബ്രാന്‍ഡ് ഡിബോംഗോ 'യു ആര് യു' എന്ന മുദ്രാ വാചകവുമായി രാജ്യത്തെ എല്ലാ വിപണികളിലും ഉടന് എത്തും. അപ്പാരല്, ആക്‌സസറീസ് ഉല്‍പ്പന്ന ശ്രേണികളും അടുത്ത ഘട്ടത്തില് ഡിബോംഗോ അവതരിപ്പിക്കും. അമിതാഭ് ബച്ചന് ആണ് ഡിബോംഗോ ബ്രാന്‍ഡ് അംബാസഡര്.\nകൗമാരക്കാരേയും യുവജനങ്ങളേയും ലക്ഷ്യമിട്ടുള്ള സ്പോര്‍ട്ടി- ഫാഷന് ഉല്‍പ്പന്നങ്ങളാണ് ഡിബോംഗോ ബ്രാന്‍ഡില് എത്തുന്നത്. ഏതു പ്രായക്കാര്‍ക്കും അനുയോജ്യമായ യുവത്വം പ്രസരിക്കുന്ന വൈവിധ്യമാര്‍ന്ന ഉല്‍പ്പന്ന ശ്രേണികളും ഡിബോംഗോ വിപണിയിലിറക്കും. അന്താരാഷ്ട്ര ഫാഷന് ബ്രാന്‍ഡുകളുടെ ഗുണനിലവാരത്തിലുള്ളതാണ് ഡിബോംഗോ ഉല്‍പ്പന്നങ്ങളും. മികച്ച ഗുണമേന്മയ്ക്കൊപ്പം അനുയോജ്യമായ വിലയാണ് ഡിബോംഗോ ഉല്‍പ്പന്നങ്ങളുടെ മുഖ്യ ആകര്‍ഷണം. സ്പോര്‍ട്ടി-ഫാഷന് വിപണിയില് പുതിയ പരീക്ഷണങ്ങളുമായാണ് ഈ ബ്രാന്‍ഡ് എത്തിയിരിക്കുന്നത്. പിയു പാദരക്ഷാ നിര്‍മ്മാണത്തില് പ്രമുഖരായ വികെസി ഗ്രൂപ്പിന് കീഴിലുള്ള ഏറ്റവും പുതിയ ഫാഷന് ബ്രാന്‍ഡാണ് ഡിബോംഗോ.\n'ആകര്‍ഷകമായ നിരക്കില് ലഭിക്കുന്ന മികച്ച സ്പോര്‍ട്ടി- ഫാഷന് ഉല്‍പ്പന്നങ്ങള്‍ക്ക് ഇന്ത്യയില് വലിയ വിപണി സാധ്യതയാണുള്ളത്. ധരിക്കുമ്പോള് ഉപഭോക്താക്കളുടെ ആത്മവിശ്വാസം വര്‍ധിക്കുകയും വ്യക്തിത്വം ഉയര്‍ത്തിപ്പിടിക്കുകയും ചെയ്യുന്ന ഫാഷന് ബ്രാന്‍ഡ് ആണ് ഡിബോംഗോ. കണ്ടംപററി ഫാഷന് ഉല്‍പ്പന്നങ്ങളിലൂടെ ആത്മവിശ്വാസമുള്ള ജനതയുടെ മനോഹര നാടായി ഇന്ത്യയെ ഉയര്‍ത്തിക്കാണിക്കുകയാണ് ഞങ്ങളുടെ ലക്ഷ്യം'- വികെസി ഗ്രൂപ്പ് മാനേജിങ് ഡയറക്ടര് വികെസി റസാഖ് പറഞ്ഞു.\nസ്വന്തം സവിശേഷതകളില് വിശ്വാസമര്‍പ്പിക്കുന്ന യുവതലമുറയുടെ വ്യക്തിത്വം ഉയര്‍ത്തിക്കാട്ടുന്ന 'യു ആര് യു' എന്ന മുദ്രാ വാചകത്തോടെയാണ് ഡിബോംഗോ വിപണിയില് വരവറയിക്കുന്നത്. ആകര്‍ഷകമായ വ്യക്തിത്വവുമായി വേറിട്ടു നില്‍ക്കാന് 'യു ആര് യു' പരസ്യത്തിലൂടെ അമിതാഭ് ബച്ചന് യുവതലമുറയ്ക്ക് പ്രചോദനം നല്‍കുന്നു.\n'ബ്രാന്‍ഡിന്റെ അഭിരുചികളെ സ്വീകരിക്കാന് ഉപഭോക്താക്കള് നിര്‍ബന്ധിതരാകുന്ന പതിവ് സമീപനത്തില് നിന്ന് മാറി ഉപഭോക്താവിന്റെ സവിശേഷതകളുമായി ബ്രാന്‍ഡിനെ ഇണക്കിച്ചേര്‍ക്കുകയും അതുവഴി ഉപയോക്താക്കളുടെ വ്യക്തിത്വം മെച്ചപ്പെടുത്തുകയും ചെയ്യുന്ന നവീനചിന്തയിലാണ് ഡിബോംഗോയെ രൂപകല്‍പ്പന ചെയ്തിരിക്കുന്നതെന്ന്' ബ്രാന്‍ഡ് ആശയത്തിന് രൂപം നല്‍കിയ ബ്രേക്ക്ത്രൂ ബ്രാന്‍ഡ് ആന്റ് ബിസിനസ് കണ്‍സല്‍ട്ടിങ് സ്ഥാപകനും സ്ട്രാറ്റജിസ്റ്റ് & ചീഫ് ക്രിയേറ്റീവ് ഓഫീസറുമായ മനോജ് മത്തായി പറഞ്ഞു.\nഇന്ത്യയിലെ പിയു പാദരക്ഷാ വ്യവസായത്തെ വികെസി ഗ്രൂപ്പ് മുന്‍നിരയിലെത്തിച്ച പോലെ ആഗോള സ്പോര്‍ട്ടി ഫാഷന് ഭൂപടത്തില് ഇന്ത്യയെ മുന്‍നിരയിലെത്തിക്കാനും ഈ പുതിയ മേഖലയിലേക്ക് കടന്നുവരാന് മറ്റു സംരഭകര്‍ക്ക് പ്രചോദനം നല്‍കാനുമാണ് ഡിബോംഗോ ലക്ഷ്യമിടുന്നത്.\n« റിലീസിനൊരുങ്ങി ജോജു ജോര്‍ജിന്റെ 'പീസ്' അമ്മയായതിനു ശേഷം ക്യാമറക്കു മുന്‍പിലേക്ക് തിരിയെത്തുമ്പോള് »


ഇന്ന് 151 പേര്‍ക്ക് കോവിഡ്-19 സ്ഥിരീകരിച്ചു,പേര് 132 രോഗമുക്തി നേടി;\nഇന്ന്7പുതിയ ഹോട്ട് സ്‌പോട്ടുകള്; 10 പ്രദേശങ്ങളെ ഒഴിവാക്കി തിരുവനന്തപുരം: കേരളത്തില് ഇന്ന് 151 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന്. മലപ്പുറം ജില്ലയില് നിന്നുള്ള 34 പേര്‍ക്കും, കണ്ണൂര് ജില്ലയില് നിന്നുള്ള...\nരാജ്യത്തെ മൊത്ത സമുദ്രമത്സ്യോല്‍പാദനത്തില് നേരിയ വര്‍ധനവ് കേരളത്തിലെ മത്തിയുടെ ലഭ്യത കഴിഞ്ഞ വര്‍ഷം 44,320 ടണ് 2018ല് 77,093 ടണ് 2012ല് 3.9 ലക്ഷം ടണ് കൊച്ചി: കേരളത്തില് അയലയുടെയും മത്തിയുടെയും ലഭ്യതയില് വന് ഇടിവ്‌രേഖപ്പെടുത്തികേന്ദ്ര...\nഇളവുകള്‍ക്കുള്ളില്‍നിന്ന് നിയന്ത്രണങ്ങളിലേക്ക് സമരങ്ങളില് അഞ്ചുമുതല് 10 വരെ ആളുകള്‍മാത്രം ജില്ലാ അതിര്‍ത്തികളിലും തീരപ്രദേശത്തും നിരീക്ഷണം ശക്തമാക്കും തിരുവനന്തപുരം: തിരുവനന്തപുരം ജില്ലയില് ഇളവുകള്‍ക്കുള്ളില്‍നിന്ന് നിയന്ത്രണങ്ങള് ശക്തിപ്പെടുത്താന് തീരുമാനമായതായി സഹകരണ-ടൂറിസം മന്ത്രി കടകംപള്ളി സുരേന്ദ്രന് അറിയിച്ചു. ജില്ലയിലെ എംഎല്‍എമാരുടെ...


സംസ്ഥാനത്ത് ഇന്ന് 65 പേർക്ക് കൂടി കൊവിഡ് സ്ഥിരീകരിച്ചു; 57 പേർ രോഗമുക്തി നേടി; ഇന്ന്5പുതിയ ഹോട്ട് സ്പോട്ടുകൾ കൂടി... - DailyKerakam\nHome/News/Breaking News/സംസ്ഥാനത്ത് ഇന്ന് 65 പേർക്ക് കൂടി കൊവിഡ് സ്ഥിരീകരിച്ചു; 57 പേർ രോഗമുക്തി നേടി; ഇന്ന്5പുതിയ ഹോട്ട് സ്പോട്ടുകൾ കൂടി…\nസംസ്ഥാനത്ത് ഇന്ന് 65 പേർക്ക് കൂടി കൊവിഡ് സ്ഥിരീകരിച്ചു; 57 പേർ രോഗമുക്തി നേടി; ഇന്ന്5പുതിയ ഹോട്ട് സ്പോട്ടുകൾ കൂടി…\nDaily Keralam June 10, 2020\tBreaking News, Latest News, News, Slider Leaveacomment 178 Views\nസംസ്ഥാനത്ത് ഇന്ന് 65 പേര്‍ക്കു കൂടി കൊവിഡ് സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് കൂടുതല് പേരും വിദേശത്തിന്നും ഇതര സംസ്ഥാനങ്ങളില് നിന്നും എത്തിയവരാണ്.\nകോഴിക്കോട് ജില്ലയില് നിന്നുള്ള 10 പേര്‍ക്കും, തൃശൂര് ജില്ലയില് നിന്നുള്ള9പേര്‍ക്കും (ഒരാള് മരണമടഞ്ഞു), മലപ്പുറം ജില്ലയില് നിന്നുള്ള7പേര്‍ക്കും, തിരുവനന്തപുരം, പാലക്കാട് ജില്ലകളില് നിന്നുള്ള6പേര്‍ക്ക് വീതവും, കൊല്ലം, ഇടുക്കി, എറണാകുളം,\nവയനാട്, കണ്ണൂര് ജില്ലകളില് നിന്നുള്ള4പേര്‍ക്ക് വീതവും, പത്തനംതിട്ട, കോട്ടയം ജില്ലകളില് നിന്നുള്ള3പേര്‍ക്ക് വീതവും, ആലപ്പുഴ ജില്ലയില് നിന്നുള്ള ഒരാള്‍ക്കുമാണ് രോഗം സ്ഥിരീകരിച്ചത്.\nഇതില് 34 പേരാണ് വിദേശരാജ്യങ്ങളില് നിന്നും എത്തിയത്. 25 പേര് മറ്റ് സംസ്ഥാനങ്ങളില് നിന്നും എത്തിയവരാണ്. സമ്ബര്‍ക്കത്തിലൂടെ ഇന്ന് അഞ്ചുപേര്‍ക്കാണ് കൊവിഡ് പൊസിറ്റീവായത്.\nതൃശൂര്, തിരുവനന്തപുരം ജില്ലകളിലെ2പേര്‍ക്ക് വീതവും കോഴിക്കോട് ജില്ലയിലെ ഒരാള്‍ക്കുമാണ് സമ്ബര്‍ക്കത്തിലൂടെ രോഗം ബാധിച്ചത്.\nഅതേസമയം രോഗം സ്ഥിരികരിച്ച് ചികിത്സയിലായിരുന്ന 57 പേരുടെ പരിശോധനാഫലം നെഗറ്റീവ് ആയി. ഇന്ന് പുതുതായി\n5 ഹോട്ട് സ്പോട്ടുകളാണുള്ളത്. മലപ്പുറം ജില്ലയിലെ ആതവനാട്, കോട്ടയം ജില്ലയിലെ അയ്മനം, മാടപ്പള്ളി, ഇടയിരിക്കപ്പുഴ, കാസര്‍ഗോഡ് ജില്ലയിലെ വലിയപറമ്ബ് എന്നിവയാണ് പുതിയ ഹോട്ട് സ്പോട്ടുകള്. നിലവില് ആകെ 163 ഹോട്ട് സ്പോട്ടുകളാണ് ഉള്ളത്.\nPrevious “മെസ്സി ആദ്യ ഇലവനിൽ ഉണ്ടാകും, സുവാരസ് 90 മിനുറ്റ് കളിക്കില്ല”; സെറ്റിയെൻ\nNext സൗദിയിൽ കോവിഡ് മരണം 819 ആയി..!\nഓഗസ്റ്റിൽ കേരളത്തിലെ കോവിഡ‍് രോഗികളുടെ എണ്ണം ഞെട്ടിക്കുന്നതാവും; കണക്കുകൾ സൂചിപ്പിക്കുന്നത് ഇങ്ങനെ…?\nസംസ്ഥാനത്ത് സ്ഥിതി അതീവ ഗുരുതരം; സംസ്ഥാനത്ത് ഇന്ന് കോവിഡ് ബാധിച്ചത് 141 പേർക്കുകൂടി; ഒരു മരണം…


കോവിഡ് 19 പ്രതിരോധം: സാനിറ്റൈസര്, മാസ്‌ക്, ഓക്‌സിജന്, ഗ്ലൗസ് എന്നിവ വ്യവസായ വകുപ്പ് ലഭ്യമാക്കും | Kerala | Deshabhimani | Saturday Mar 21, 2020\nകോവിഡ് 19 പ്രതിരോധം: സാനിറ്റൈസര്, മാസ്‌ക്, ഓക്‌സിജന്, ഗ്ലൗസ് എന്നിവ വ്യവസായ വകുപ്പ് ലഭ്യമാക്കും\nതിരുവനന്തപുരം > കോവിഡ് 19 പ്രതിരോധ പ്രവര്‍ത്തനങ്ങള് ഊര്‍ജ്ജിതമാക്കാന് സംസ്ഥാനത്തിന് ആവശ്യമായ ഹാന്‍ഡ് സാനിറ്റൈസര്, മെഡിക്കല് ഗ്ലൗസ്, മെഡിക്കല് മാസ്‌ക്, ഓക്സിജന് തുടങ്ങിയവ വ്യവസായ വകുപ്പ് ലഭ്യമാക്കും. വ്യവസായ മന്ത്രി ഇ പി ജയരാജനും ആരോഗ്യ മന്ത്രി കെ കെ ശൈലജയും തമ്മില് ശനിയാഴ്ച നടന്ന യോഗത്തിലാണ് തീരുമാനം. സംസ്ഥാനത്തെ ആരോഗ്യമേഖലയ്ക്ക് നിലവില് ആവശ്യമായതും ഒപ്പം അടുത്ത ആഴ്ചകളില് ആവശ്യമായ അളവിലും ഈ വസ്തുക്കള് ലഭ്യമാക്കുമെന്ന് മന്ത്രി ഇ പി ജയരാജന് ഉറപ്പു നല്‍കി.\nആരോഗ്യ വകുപ്പിന് മാര്‍ച്ച് 31 വരെ ഒന്നേ കാല് ലക്ഷം ലിറ്റര് ഹാന്‍ഡ് സാനിറ്റൈസര് ആവശ്യമുണ്ട്. വ്യവസായ വകുപ്പിനു കീഴിലുള്ള പൊതുമേഖലാ സ്ഥാപനമായ കേരള സ്റ്റേറ്റ് ഡ്രഗ്സ് ആന്റ് ഫാര്‍മസ്യൂട്ടിക്കല്‍സ് (കെ എസ് ഡി പി) ആവശ്യമായ അളവില് സാനിറ്റൈസര് നിര്‍മ്മിച്ച് നല്‍കും. നിലവില് ദിവസം ഒരു ലക്ഷം ലിറ്റര് കെ എസ് ഡി പി ഉല്‍പ്പാദിപ്പിക്കുന്നുണ്ട്. ആരോഗ്യ വകുപ്പിന് ആവശ്യമായ അളവ് നല്‍കിയ ശേഷമേ കെ എസ് ഡി പി സാനിറ്റൈസര് മറ്റുള്ളവര്‍ക്ക് വിതരണം ചെയ്യൂ. അനൗദ്യോഗികമായി പലരും നിലവാരമില്ലാത്ത ഹാന്‍ഡ് സാനിറ്റൈസര് തയ്യാറാക്കുന്ന സാഹചര്യം ഒഴിവാക്കണമെന്നും യോഗം ആവശ്യപ്പെട്ടു.\nമാര്‍ച്ച് 31 വരെ 10 ലക്ഷം മെഡിക്കല് ഗ്ലൗസാണ് ആരോഗ്യ വകുപ്പിന് ആവശ്യം. എറണാകുളം ഇരപുരത്തെ കിന്‍ഫ്രയുടെയും റബര് ബോര്‍ഡിന്റെയും സംയുക്ത സംരംഭമായ റബര് പാര്‍ക്കിലുള്ള സ്ഥാപനത്തില് നിന്ന് ഗ്ലൗസ് ലഭ്യമാക്കും. ദിവസം ഒന്നേ മുക്കാല് ലക്ഷം ജോടിയാണ് സ്ഥാപനത്തിന്റെ ഉല്‍പ്പാദനക്ഷമത. നിലവില് അഞ്ചു ലക്ഷം ജോടി ഗ്ലൗസ് സ്റ്റോക്കുണ്ട്. ആരോഗ്യ വകുപ്പ് ആവശ്യപ്പെടുന്നതനുസരിച്ച് ഗൗസ് ഇവിടെ നിന്ന് ലഭ്യമാക്കുമെന്ന് മന്ത്രി ഇ പി ജയരാജന് വ്യക്തമാക്കി. കൊവിഡ് 19 പടരുന്ന സാഹചര്യത്തില് ആശുപത്രികളില് ഓക്സിജന്റെ അഭാവത്തിന് സാധ്യതയുണ്ട്. ആരോഗ്യ വകുപ്പ് ആവശ്യപ്പെടുന്ന അളവില് വ്യവസായ വകുപ്പിന്റെ നേതൃത്വത്തില് ഓക്സിജന് ലഭ്യമാക്കും. സംസ്ഥാനത്തെ പ്രമുഖ വിതരണക്കാരില് നിന്ന് ഓക്സിജന് ലഭ്യമാക്കാന് സൗകര്യം ഏര്‍പ്പെടുത്തി. ഓക്സിജന് വിതരണത്തിന് സിലിണ്ടര് കൂടുതലായി ലഭ്യമാക്കുന്നതും വ്യവസായ വകുപ്പ് ആലോചിക്കും.\nമെഡിക്കല് മാസ്‌കുകള്‍ക്ക് വലിയ ക്ഷാമമാണ് നേരിടുന്നത്. സാധാരണ തുണി കൊണ്ടുള്ള മാസ്‌ക് രോഗപ്രതിരോധത്തിന് പര്യാപ്തമല്ല എന്നാണ് വിദഗ്ധരുടെ അഭിപ്രായം. ഈ സാഹചര്യത്തില് എന് 95 മാസ്‌ക്, ട്രിപ്പിള് ലെയര് മെഡിക്കല് മാസ്‌ക്, ഡബിള് ലെയര് മെഡിക്കല് മാസ്‌ക് എന്നിവയാണ് ആരോഗ്യ വകുപ്പിന് ആവശ്യം. ഇത്തരം മെഡിക്കല് മാസ്‌കുകള് ലഭ്യമാക്കാന് തമിഴ്നാട്ടിലും മറ്റുമുള്ള കമ്പനികളുമായി വ്യവസായ വകുപ്പ് ബന്ധപ്പെട്ടു. അനുകൂല പ്രതികരണമാണ് ഉണ്ടായത്. ആശുപത്രികളില് കൊവിഡ് 19 രോഗികള് ഉപയോഗിച്ച ബെഡ്ഷീറ്റുകളും മറ്റും നശിപ്പിക്കുകയാണ്. ഈ സാഹചര്യത്തില് ബെഡ്ഷീറ്റുകളും മറ്റും കൂടുതലായി ആവശ്യമാണ്. വ്യവസായ വകുപ്പിനു കീഴിലെ കൈത്തറി, ഖാദി മേഖലകളുമായി ബന്ധപ്പെട്ട് ആശുപത്രികള്‍ക്ക് ആവശ്യമായ ബെഡ്ഷീറ്റുകള്, തോര്‍ത്ത് തുടങ്ങിയവ ലഭ്യമാക്കുമെന്നും മന്ത്രി ഇ പി ജയരാജന് അറിയിച്ചു.\nഷെഫീർ വെളിപ്പെടുത്തിയത് സുധാകരന്റെ ക്രൂരത ; ഇ പിയെ വെടിവച്ച കേസ് വീണ്ടും സജീവമാകുന്നു\nഇ പി ജയരാജന് ജീവിക്കുന്നത് വെടിച്ചീളുകളുമായി; വെടിവയ്‌പ് ഗൂഢാലോചന കെ സുധാകരന്റെ നേതൃത്വത്തിൽ


സത്യന് അന്തിക്കാടിന് വിനീത് ശ്രീനിവാസന്റെ നന്ദി\nകൊച്ചി: ഫഹദ് ഫാസില് നായകനായ ഞാന് പ്രകാശന് എന്ന ചിത്രം കഴിഞ്ഞ ദിവസമാണ് പ്രദര്‍ശനത്തിനെത്തിയത്. സത്യന് അന്തിക്കാട്ശ്രീനിവാസന് കൂട്ടുക്കെട്ടില് ഒരുങ്ങിയ ഈ ചിത്രത്തിന് മികച്ച പ്രതികരണമാണ് ലഭിക്കുന്നത്. തിയേറ്ററുകളില് മികച്ച അഭിപ്രായം നേടി ചിത്രം പ്രദര്‍ശനം തുടരുമ്പോള് സത്യന് അന്തിക്കാടിന് നന്ദി പറഞ്ഞ് രംഗത്ത് വന്നിരിക്കുകയാണ് ശ്രീനിവാസന്റെ മകനും സംവിധായകനും നടനും ഗായകനുമായ വിനീത് ശ്രീനിവാസന്.\n‘എന്റെ അച്ഛനില് നിന്ന് വീണ്ടും ഏറ്റവും നല്ലതിനെ പുറത്തുകൊണ്ടുവന്നതിന് സത്യന് അങ്കിളിന് നന്ദി. ആസ്റ്റര് മെഡിസിറ്റിയില് നിന്നും അദ്ദേഹം ഡിസ്ചാര്‍ജായി ഇറങ്ങിയ ദിവസം മുതല് അദ്ദേഹത്തെ ശ്രദ്ധയോടെ പരിപാലിച്ചതിന് നന്ദി. ഞാന് പ്രകാശന് എന്ന സിനിമയ്ക്ക് വേണ്ടി ഞാന് പ്രാര്‍ത്ഥിച്ചിരുന്നു. ആ പ്രാര്‍ത്ഥനയ്ക്ക് ഫലം കണ്ടതിന് ദൈവത്തോട് നന്ദി പറയുന്നു’ വിനീത് ഫെയ്‌സ് ബുക്കില് കുറിച്ചു.\nസത്യന് അന്തിക്കാട് ശ്രീനിവാസന് കൂട്ടുക്കെട്ട് മലയാളികളെ ഒരുപാട് ചിരിപ്പിക്കുകയും ചിന്തിപ്പിക്കുകയും ചെയ്തിട്ടുണ്ട്. സന്മനസ്സുള്ളവര്‍ക്ക് സമാധാനം, സന്ദേശം, തലയണമന്ത്രം, വരവേല്‍പ്പ്, നാടോടിക്കാറ്റ്, പട്ടണപ്രവേശം, ഗാന്ധിനഗര് സെക്കന്റ് സ്ട്രീറ്റ് എന്നിങ്ങനെ ഒരുപാട് സൂപ്പര്‍ഹിറ്റ് ചിത്രങ്ങള് ഇവര് പ്രേക്ഷകര്‍ക്ക് സമ്മാനിച്ചു. 16 വര്‍ഷങ്ങള്‍ക്ക് മുന്‍പ് പുറത്തിറങ്ങിയ യാത്രക്കാരുടെ ശ്രദ്ധയ്ക്ക് എന്ന ചിത്രത്തിന് ശേഷം ഇവര് ഒന്നിച്ച ചിത്രമാണ് ഞാന് പ്രകാശന്.\nവിവാഹം കഴിച്ചുകൊടുക്കാത്തതിന് കൊല: പ്രതിയില് നിന്ന് തെളിവെടുത്തു\nമഹാരാജാസിന് സ്വയംഭരണ പദവി നല്‍കരുത്: എസ്.എഫ്.ഐ\nവ്യോമസേനയുടെ ചരക്ക് വിമാനം ചണ്ഡീഗഡില് ഇടിച്ചിറക്കി


ബര്‍ലിന് ടൂറിസം മേളയ്ക്ക് തുടക്കം: ഇന്ത്യന് പവലിയന് തുറന്നു; മേളയില് ടൂറിസം ന്യൂസ് ലൈവും - Tourism News Live\nബര്‍ലിന് ടൂറിസം മേളയ്ക്ക് തുടക്കം: ഇന്ത്യന് പവലിയന് തുറന്നു; മേളയില് ടൂറിസം ന്യൂസ് ലൈവും\nMarch 7, 2018, 5:04 pm By By : Tourism News live comments\nബര്‍ലിന്: ലോകത്തെ വലിയ ടൂറിസം മേളകളില് ഒന്നായ ബര്‍ലിന് ടൂറിസം മേളക്ക് തുടക്കം. 10000 ടൂറിസം സ്ഥാപനങ്ങള് മെസേ ബെര്‍ലിന് ഫെയര്‍ഗ്രൗണ്ടിലെ മേളയില് പങ്കെടുക്കുന്നു.ടൂറിസം മേഖലയുമായി ബന്ധപ്പെട്ട ഒരു ലക്ഷത്തോളം സന്ദര്‍ശകര് അഞ്ചു ദിവസത്തെ മേളയ്ക്കെത്തും.\nഇന്ത്യന് പവലിയന് തുറന്നു\nബെര്‍ലിന് ടൂറിസം മേളയില് കേന്ദ്ര ടൂറിസം മന്ത്രായത്തിന്‍റെ ഇന്‍ക്രെഡിബിള് ഇന്ത്യ പവിലിയന് തുറന്നു. കേന്ദ്ര ടൂറിസം മന്ത്രി അല്‍ഫോണ്‍സ് കണ്ണന്താനമാണ് പവിലിയന് ഉദ്ഘാടനം ചെയ്തത്. ടൂറിസം മന്ത്രാലയം ജോയിന്റ് സെക്രട്ടറി സുമന് ബില്ലയും പങ്കെടുത്തു.\nബര്‍ലിന് മേളയില് ടൂറിസം ന്യൂസ് ലൈവും\nബര്‍ലിന് ടൂറിസം മേളയില് ടൂറിസം ന്യൂസ് ലൈവും. പികെ അനീഷ് കുമാറാണ് മേള റിപ്പോര്‍ട്ട് ചെയ്യുന്നത്. കേരള ടൂറിസം ഫ്രാന്‍സ്, മിലാന് എന്നിവിടങ്ങളില് നടത്തുന്ന റോഡ് ഷോകളും ടൂറിസം ന്യൂസ് ലൈവിനായി അനീഷ് കുമാര് റിപ്പോര്‍ട്ട് ചെയ്യും.\nTagged with: incredible india at berlinITB 2018kerala tourism at itb


വീടുകളിൽ വെള്ളം കയറി | Angadippuram\nവീടുകളിൽ വെള്ളം കയറി\nഅങ്ങാടിപ്പുറം: അങ്ങാടിപ്പുറത്ത് വിവിധ പ്രദേശങ്ങളിൽ വീടുകളിൽ വെള്ളം കയറി. ഏറാന്തോട് പ്രദേശം ഒറ്റപ്പെട്ടു. ഏറാന്തോട് പൂന്താനം നഗർ, അമ്പാടി നഗർ എന്നിവിടങ്ങളിൽ വീടുകളിൽനിന്ന് ആളുകളെ മാറ്റി. ഇടത്തുപുറം ശ്രീകൃഷ്ണക്ഷേത്രം ഗായത്രിഹാളിലെ ക്യാമ്പിലേക്കാണ് മാറ്റിയത്. വ്യാഴാഴ്ച രാത്രിയും വെള്ളിയാഴ്ചയും ഇവിടെ പെരിന്തൽമണ്ണ ഫയർഫോഴ്സ് രക്ഷാപ്രവർത്തനം നടത്തി.\nഅങ്ങാടിപ്പുറം ഓരാടം പാലത്ത് ചെറുപുഴ കവിഞ്ഞൊഴുകി ദേശീയപാത പുഴയായി മാറി. വ്യാഴാഴ്ച അർധരാത്രി മുതൽ കോഴിക്കോട് പാലക്കാട് ദേശീയ പാതയിലൂടെയുള്ള ഗതാഗതം നിലച്ചു. കോഴിക്കോട്, മലപ്പുറം, മഞ്ചേരി ഭാഗങ്ങളിലേക്ക് പെരിന്തൽമണ്ണയിൽനിന്നും തിരിച്ചുമുള്ള ഗതാഗതം തടസ്സപ്പെട്ടു. മഴ കുറഞ്ഞ ഇടവേളകളിൽ മാത്രമാണ് ഇതുവഴി ഗതാഗതം സാധ്യമായത്.\nഅങ്ങാടിപ്പുറം പഞ്ചായത്തിൽ ചെരക്കാപറമ്പ് , പരിയാപുരം, പുത്തനങ്ങാടി തുടങ്ങി പല പ്രശേങ്ങളിലും വെള്ളംനിറഞ്ഞതിനാൽ കുടുംബങ്ങളെ മാറ്റി. ക്യാമ്പിലും പല വീടുകളിലുമായി മുപ്പതിലധികം കുടുംബങ്ങളെ മാറ്റിപ്പാർപ്പിച്ചിട്ടുണ്ട്.\nപഞ്ചായത്ത് വാഹനമൊരുക്കി; അനുജമോൾ ആലുവയിലെത്തി പരീക്ഷയെഴുതി\nയുവതിയോട് അപമര്യാദയായി പെരുമാറിയ സംഭവത്തിൽ കേസെടുത്തു\nതിരുമാന്ധാംകുന്ന് ക്ഷേത്രത്തിനെതിരേ പോസ്റ്റിട്ട സംഭവത്തിൽ പരാതി നൽകി


വിക്രമും മകനും ഒരുമിക്കുന്ന മഹാൻ | Malayalam News\nതെന്നിന്ത്യൻ സൂപ്പർ താരം വിക്രമും മകൻ ധ്രുവും പ്രധാന വേഷങ്ങളിലെത്തുന്ന ചിത്രമായ 'മഹാൻ' ഫെബ്രുവരി 10 ന് പ്രേക്ഷകർക്ക് മുന്നിലെത്തും. ആമസോൺ പ്രൈമിലൂടെയാണ് ചിത്രം റിലീസ് ചെയ്യുന്നത്. മകൻ ധ്രുവിനൊപ്പം വിക്രം ആദ്യമായി അഭിനയിക്കുന്ന സിനിമയാണ് മഹാൻ. ക്രൈം ത്രില്ലർ തീമിലുള്ള മഹാൻ വിക്രമിന്റെ അറുപതാമത് ചിത്രം കൂടിയാണ്.\nസിമ്രാൻ, ബോബി സിംഹ, വാണി ഭോജൻ, സനന്ത് എന്നിവരാണ് മറ്റു പ്രധാന കഥാപത്രങ്ങളെ അവതരിപ്പിക്കുന്നത്. സംഗീതം സന്തോഷ് നാരായണൻ.\nകോവിഡ് മൂന്നാം തരംഗത്തിന്റെ സാഹചര്യത്തിലാണ് തിയേറ്റർ റിലീസെന്ന മുൻ തീരുമാനം അണിയണ പ്രവർത്തകർ മാറ്റിയതെന്ന് സൂചനയുണ്ട്. സിനിമ ഒ.ടി.ടി റിലീസ് ചെയ്യില്ലെന്നും ഡിജിറ്റൽ അവകാശങ്ങൾ മാത്രമാണ് വിറ്റു പോയതെന്നും നേരത്തെ വാർത്ത പുറത്തു വന്നിരുന്നു.


തിരുവനന്തപുരം: സിഎജി റിപ്പോര്‍ട്ട് നിയമസഭയില് അവതരിപ്പിക്കും മുമ്പ് ധനമന്ത്രി തോമസ് ഐസക് ചോർത്തിയതായി കണ്ടെത്തിയ സംഭവം തുടർനടപടികൾക്കായി സ്പീക്കര് പ്രിവിലേജ് ആൻഡ് എത്തിക്സ് കമ്മിറ്റിക്ക് അയച്ചു. വി ഡി സതീശൻ നൽകിയ പരാതിയിലാണ് സ്പീക്കറുടെ നടപടി. പരാതി പ്രഥമദൃഷ്ട്യാ സാധുതയുള്ളതാണെന്ന് കണ്ടെത്തിയതിനെ തുടർന്നാണ് സ്പീക്കറുടെ തീരുമാനം. വിശദീകരണത്തിനായി ധനമന്ത്രിയെ ലെജിസ്ലേറ്റീവ് എത്തിക്സ് കമ്മിറ്റി വിളിപ്പിച്ചേക്കാം.\nകിഫ്ബിക്കെതിരായ സിഎജി റിപ്പോർട്ട് മാധ്യമങ്ങൾക്ക് ചോർത്തി നല്‍കിയെന്ന് പ്രതിപക്ഷം ആരോപിച്ചിരുന്നു. റിപ്പോർട്ട് സഭയിൽ വച്ചതിന് ശേഷം പുറത്തിവിടുന്നതാണ് സാധാരണ ചട്ടം. എന്നാൽ ഈ ചട്ടം ലംഘിച്ചാണ് ധനമന്ത്രി സി എ ജി റിപ്പോർട്ട് ചോർത്തുകയായിരുന്നു. ഇക്കാര്യത്തിൽ രാഷ്ട്രീയ താല്പ ര്യം ആണ് ഉണ്ടായിരുന്നത്. ധനമന്ത്രിയും ധനകാര്യ സെക്രട്ടറിയും ചേർന്നായിരുന്നു വിവാദത്തിനു ഇടയാക്കിയ ഈ നീക്കം നടത്തിയത്. ഇത് സഭയെ അവഹേളിക്കുന്നതിന് തുല്യമാണെന്നാണ് ആരോപി ച്ചാണ് വി.ഡി സതീശന് എം എൽ എ, ധനമന്ത്രിക്കെതിരെ അവകാശ ലംഘനത്തിന് നോട്ടീസ് നൽകുന്നത്.\nപരാതിയിൽ എത്തിക്‌സ് കമ്മിറ്റി ധനമന്ത്രിയോട് വിശദീകരണം തേടുന്നുണ്ട്. നേരത്തെ സ്‌പീക്കർക്ക് ധനമന്ത്രി നേരിട്ടെത്തി വിശദീ കരണം നൽകിയിരുന്നു. മന്ത്രിമാർക്കെതിരെയുളള അവകാശലംഘന നോട്ടീസിൽ വിശദീകരണത്തിന് ശേഷം തുടർനടപടികൾ അവസാനി പ്പിക്കുന്നതാണ് സാധാരണ രീതിയെങ്കിലും നിയമസഭാചരിത്രത്തിൽ ആദ്യമായാണ് ഒരു മന്ത്രിക്കെതിരായ അവകാശലംഘന പരാതി എത്തിക്‌സ് കമ്മിറ്റിക്ക് വിടുന്നത്. പ്രതിപക്ഷത്തിന്‍റെ പരാതി സ്പീക്കർ എത്തിക്സ് കമ്മിറ്റിക്ക് വിട്ട പശ്ചാത്തലത്തിൽ തോമസ് ഐസക് രാജി വയ്ക്കണമെന്ന് പ്രതിപക്ഷ നേതാവ് രമേശ് ചെന്നിത്ത ല ആവശ്യപ്പെട്ടുണ്ട്. ധനമന്ത്രി പ്രഥമ ദൃഷ്ട്യാ കുറ്റം ചെയ്തു. കേരള ത്തിന്‍റെ ധനമന്ത്രിയാണ് എന്ന കാര്യം തോമസ് ഐസക് മറക്കു ന്നുവെന്നും ചെന്നിത്തല കുറ്റപ്പെടുതുകയുണ്ടായി.\nഇബ്രാഹിംകുഞ്ഞിന്റെ അറസ്റ്റ്; മൊബിലൈസേഷന് തുക അഡ്വാന്‍സ് കൊടുത്തത് എങ്ങനെ കുറ്റകരമാകുമെന്ന് ധനമന്ത്രി തോമസ് ഐസക്\nവീണ്ടും സാലറി ചലഞ്ചുമായി സര്‍ക്കാര്, പറ്റില്ലെന്ന് ജീവനക്കാരുടെ സംഘടനകള്\nവിജിലന്‍സ് കേസിൽ നിന്ന് വി ഉണ്ണികൃഷ്ണനെ രക്ഷിക്കാൻ ശിവശങ്കർ അധികാരം ദുര്‍വിനിയോഗം ചെയ്തു\nഇടതുമുന്നണിയോട് ഗുഡ്ബൈ പറഞ്ഞ് എന്‍സി‌പി\nരാഷ്ട്രീയ നിലപാടുകൾ മാറി, ബിജെപിയുടെ പിന്തുണയോടെ റാന്നി പഞ്ചായത്തിൽ എൽഡിഎഫ് അധികാരത്തിലെത്തി\nഡിവൈ‌എഫ്‌ഐ പ്രവര്‍ത്തകന് ഔഫിന്റെ കൊലപാതകം; കൊലയ്ക്കുപയോഗിച്ച കത്തി കണ്ടെടുത്തു\nസ്വര്‍ണ്ണക്കടത്ത് കേസ്: നിയമസഭാ സ്പീക്കറെ അന്വേഷണ ഉദ്യോഗസ്ഥര് ചോദ്യം ചെയ്യാന് വിളിപ്പിച്ചത് നിയമസഭയെ അപമാനിക്കുന്നതിന് തുല്യം


'അടി, ഇടി, ബഹളം'; തരംഗമായി 'ബ്രദേഴ്‌സ് ഡേ' ട്രെയ്‌ലർ -\nHome Film ‘അടി, ഇടി, ബഹളം’; തരംഗമായി ‘ബ്രദേഴ്‌സ് ഡേ’ ട്രെയ്‌ലർ\n‘അടി, ഇടി, ബഹളം’; തരംഗമായി ‘ബ്രദേഴ്‌സ് ഡേ’ ട്രെയ്‌ലർ\nഹാസ്യ കഥാപാത്രമായും വില്ലനായുമെല്ലാം വെള്ളിത്തിരയില് അഭിനയ വസന്തം തീര്‍ത്ത മലയാളികളുടെ പ്രിയ താരം കലാഭവൻ ഷാജോണ് ആദ്യമായി സംവിധാനം നിര്‍വ്വഹിക്കുന്ന ചിത്രമാണ് ബ്രദേഴ്‌സ് ഡേ. ചിത്രത്തിന്റെ ട്രെയ്‌ലർ അണിയറപ്രവർത്തകർ പുറത്തുവിട്ടു. പൃഥ്വിരാജ് ആണ് ചിത്രത്തില് പ്രധാന കഥാപാത്രമായി എത്തുന്നത്. ഈ ഓണത്തോട് അനുബന്ധിച്ച് ബ്രദേഴ്‌സ് ഡേ തീയറ്ററുകളിലെത്തും.


September 2021 - 7:50 pm IST\nമാരൻ എന്നാണ് ചിത്രത്തിന്‍റെ പേര്. ജി വി പ്രകാശ് കുമാറിന്‍റെ ബിൽഡ്-അപ്പ് സംഗീതത്തിലൂടെ ധനുഷിന്‍റെ മുഖം വെളിപ്പെടുത്താതെ മുൻപ് ഒരു വിഡിയോ അണിയറപ്രവർത്തകർ പുറത്തുവിട്ടിരുന്നു. ഇതിനുപിന്നാലെയാണ് താരത്തിന്‍റെ പിറന്നാൾ ദിനത്തിൽ പോസ്റ്റർ പങ്കുവെച്ചിരിക്കുന്നത്.\nധനുഷിന്‍റേതായി നിരവധി ചിത്രങ്ങളാണ് അണിയറയിൽ ഒരുങ്ങുന്നത്. ഇപ്പോഴിതാ പിറന്നാൾ ദിനത്തിൽ കാർത്തിക് നരേനുമൊത്തുള്ള ധനുഷിന്‍റെ പുതിയ ചിത്രത്തിന്‍റെ ഫസ്റ്റ് ലുക്ക് പോസ്റ്റർ നിർമാതാക്കളായ സത്യ ജ്യോതി ഫിലിംസ് പുറത്തുവിട്ടിരിക്കുകയാണ്. മാരൻ എന്നാണ് ചിത്രത്തിന്‍റെ പേര്. ജി വി പ്രകാശ് കുമാറിന്‍റെ ബിൽഡ്-അപ്പ് സംഗീതത്തിലൂടെ ധനുഷിന്‍റെ മുഖം വെളിപ്പെടുത്താതെ മുൻപ് ഒരു വിഡിയോ അണിയറപ്രവർത്തകർ പുറത്തുവിട്ടിരുന്നു. ഇതിനുപിന്നാലെയാണ് താരത്തിന്‍റെ പിറന്നാൾ ദിനത്തിൽ പോസ്റ്റർ പങ്കുവെച്ചിരിക്കുന്നത്.\nചിത്രത്തിൽ ധനുഷിന്‍റെ നായികയായി മാളവിക മോഹനൻ വേഷമിടുന്നു. സമുദ്രക്കനി, മാസ്റ്ററിലൂടെ ശ്രദ്ധേയനായ മഹേന്ദ്രൻ, സ്മൃതി വെങ്കട്ട് എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. മലയാള ചിത്രങ്ങളായ വരത്തന്‍റെയും വൈറസിന്‍റെയും രചയിതാക്കളായ സുഹാസ്, ഷറഫു എന്നിവരാണ് തിരക്കഥ രചിക്കുന്നത്.


വീട്ടിൽ മടങ്ങിയെത്തിയ കനകദുർഗയെ ഭർതൃമാതാവ് ആക്രമിച്ചെന്നു പരാതി - Valanchery.in\nHomeNewsCrimeവീട്ടിൽ മടങ്ങിയെത്തിയ കനകദുർഗയെ ഭർതൃമാതാവ് ആക്രമിച്ചെന്നു പരാതി\nപെരിന്തൽമണ്ണ∙ ശബരിമല ചവിട്ടിയ അങ്ങാടിപ്പുറം സ്വദേശിനി കനകദുർഗയെ ഭർതൃമാതാവ് ആക്രമിച്ചു പരുക്കേൽപിച്ചതായി പരാതി. കഴുത്തിലും ചെവിക്കും ക്ഷതമേറ്റ ഇവരെ കോഴിക്കോട് മെഡിക്കൽ കോളജ് ആശുപത്രിയിൽ പ്രവേശിപ്പിച്ചു.\nശബരിമല ചവിട്ടി നുശേഷം ഇന്നലെ ആദ്യമായി വീട്ടിലെത്തിയ തന്നെ ഭർതൃമാതാവ് പട്ടികകൊണ്ട് പലതവണ മർദിച്ചെന്നും തലകറക്കമുണ്ടായപ്പോൾ വീട്ടിൽനിന്നു പുറത്താക്കി വാതിലടച്ചെന്നും കനകദുർഗ പൊലീസിനു മൊഴി നൽകി. അതേസമയം, കനകദുർഗ തള്ളിയിട്ടു പരുക്കേൽപിച്ചെന്നാരോപിച്ച് ഭർതൃമാതാവ് സുമതിയമ്മയും പെരിന്തൽമണ്ണ ജില്ലാ ആശുപത്രിയിൽ ചികിത്സ തേടി.\nശബരിമല ദർശനത്തിനായി കഴിഞ്ഞമാസം 21ന് അങ്ങാടിപ്പുറത്തെ വീട്ടിൽനിന്നു പുറപ്പെട്ട കനകദുർഗ ഇന്നലെ രാവിലെയാണ് തിരിച്ചെത്തിയത്. ഭർത്താവും മക്കളും ഈ സമയം വീട്ടിലുണ്ടായിരുന്നില്ല. ഭർതൃമാതാവുമായുള്ള സംഘർഷത്തിൽ പരുക്കേറ്റ ഇവരെ വീടിനു കാവൽനിന്ന പൊലീസുകാരാണ് ആശുപത്രിയിലെത്തിച്ചത്. ആദ്യം പെരിന്തൽമണ്ണ ജില്ലാ ആശുപത്രിയിലും തുടർന്ന് മഞ്ചേരി മെഡിക്കൽ കോളജിലും പ്രവേശിപ്പിച്ചെങ്കിലും ഇവിടെ ന്യൂറോ സർജന്റെ സേവനമില്ലാത്തതിനാലാണ് കോഴിക്കോട്ടേക്കു മാറ്റിയത്.\nകനകദുർഗയുടെ മൊഴിയുടെ അടിസ്ഥാനത്തിൽ പെരിന്തൽമണ്ണ പൊലീസ് സുമതിയമ്മയ്ക്കെതിരെ കേസ് എടുത്തു. എന്നാൽ, ഒരു സംഘം ആളുകളുമായാണ് കനകദുർഗ വീട്ടിലെത്തിയതെന്നും കഴിഞ്ഞ 26 ദിവസം വീട്ടുകാരുമായി ബന്ധപ്പെടാത്തതിനാലാണു പുറത്താക്കാൻ ശ്രമിച്ചതെന്നും സുമതിയമ്മ പറഞ്ഞു. വീടിന്റെ വാതിലടയ്ക്കാൻ ശ്രമിച്ച തന്നെ കനകദുർഗ തള്ളിവീഴ്ത്തി പരുക്കേൽപിച്ചെന്നാണ് ഇവരുടെ പരാതി. കനകദുർഗയുടെ ഭർത്താവ് കൃഷ്ണിനുണ്ണി അമ്മയോടൊപ്പം പെരിന്തൽമണ്ണ ആശുപത്രിയിലുണ്ട്.\nപത്തനംതിട്ട ളാക്കൂർ സ്വദേശിനി ബിന്ദുവിനൊപ്പം ഈ മാസം 2ന് ശബരിമല ദർശനം നടത്തിയ കനകദുർഗ കഴിഞ്ഞദിവസം കൊച്ചിയിൽ നടന്ന ‘ആർപ്പോ ആർത്തവം’ പരിപാടിയിലും പങ്കെടുത്തിരുന്നു. ജോലിയിൽ തിരികെ പ്രവേശിക്കാനാണ് ഇന്നലെ ഭർതൃവീട്ടിലെത്തിയതെന്നാണു വിവരം. ആനമങ്ങാട് മാവേലി സ്റ്റോറിലെ ജീവനക്കാരിയാണു കനകദുർഗ.\nതിരുന്നാവായ സ്വദേശി സുധീർ നമ്പൂതിരി ശബരിമല മേൽശാന്തി; പരമേശ്വരൻ നമ്പൂതിര...\nമന്ത്രി കെ.ടി. ജലീലിനെ തടഞ്ഞുവെക്കുകയും അപമര്യാദയായി പെരുമാറുകയും വ്യാജപ...\nഎടപ്പാളിലെ മര്‍ദനം: പരിക്കേറ്റ കുട്ടിക്ക് കൃത്യമായ ചികിത്സ ലഭിച്ചത് ഏഴു �...


സബ്ജൂനിയർ ഫുട്ബോൾ; എറണാകുളം സെമി ഫൈനലിൽ | Fanport | Kerala News Malayalam\nHome Football Kerala സബ്ജൂനിയർ ഫുട്ബോൾ; എറണാകുളം സെമി ഫൈനലിൽ\nസബ്ജൂനിയർ ഫുട്ബോൾ; എറണാകുളം സെമി ഫൈനലിൽ\n39ആമത് കേരള സംസ്ഥാന സ്ബ്ജൂനിയർ ഫുട്ബോൾ ചാമ്പ്യൻഷിപ്പിൽ എറണാകുളം സെമിയിൽ. ഇന്ന് എറണാകുളം അംബേദ്കർ സ്റ്റേഡിയത്തിൽ നടന്ന ക്വാർട്ടർ മത്സരത്തിൽ ആലപ്പുഴയെ ആണ് എറണാകുളം പരാജയപ്പെടുത്തിയത്. എതിരില്ലാത്ത ഒരു ഗോളിനായിരുന്നു വിജയം. മനക് ചന്ദ് പ്രശാന്താണ് എറണാകുളത്തിനായി ഗോളുകൾ നേടിയത്. ആദ്യ മത്സരത്തിൽ തിരുവനന്തപുരത്തെയായിരുന്നു എറണാകുളം തോൽപ്പിച്ചത്.\nPrevious articleക്രിസ്റ്റിയാനോ റൊണാൾഡോ എത്തി, ഷെയർ മാർക്കറ്റിൽ നേട്ടമുണ്ടാക്കി യുവന്റസ്\nNext articleജോർഗിഞ്ഞോ ചെൽസിയിലേക്കെന്ന് നാപോളി പ്രസിഡന്റ്


വണ്ടി സ്‌കിഡ് ചെയ്ത് ഒരു മരത്തിന്റെ മുകളില് കൂടി കയറി തല കുത്തിമറിഞ്ഞ് വണ്ടി വളഞ്ഞ് ‘റ’ പോലെയായി;അന്നത്തെ ആ സംഭവത്തെ കുറിച്ച് മേജർ രവി! - metromatinee.com Lifestyle Entertainment & Sports\nചലച്ചിത്ര നടനും സംവിധായകനുമായ മേജർ രവി മലയാളികൾക്ക് ഏറെ പ്രീയങ്കരനാണ്.സോഷ്യൽ മീഡിയയിലൂടെ തന്റെ നിലപാടുകൾ വ്യക്തമാക്കുന്നതിലും അദ്ദേഹം ശ്രദ്ധിക്കാറുണ്ട്.ആര്‍മിയും സിനിമയും എന്നപോലെ താന് ഏറെ ഇഷ്ടപ്പെടുന്ന ഒന്നാണ് ഡ്രൈവിംഗ് എന്നും മേജര് രവി പറയുന്നു. വാഹനങ്ങളെ നന്നായി കെയര് ചെയ്യുന്ന തനിക്ക് ഒരു അപകടം മാത്രമേ ഇതുവരെ സംഭവിച്ചിട്ടുള്ളു എന്നും അദ്ദേഹം പറയുന്നു.\nഇന്നേവരെ ദൈവം അനുഗ്രഹിച്ചിട്ട് ഒരു ആക്സിഡന്റ് എന്റെ കൈയില് നിന്ന് ഉണ്ടായിട്ടില്ല. എന്നാല് ഒരു ആക്സിഡന്റ് ഉണ്ടായിട്ടുണ്ട്. അതും എന്റെ തെറ്റല്ലായിരുന്നു. മാരുതി 800-ല് ഡല്‍ഹിയില് നിന്ന് കേരളത്തിലേക്ക് വരികയാണ്. ഹൈദരാബാദ് എത്തുന്നതിന് മുന്നേ ഒരു സ്ഥലത്ത്, റോഡില് പശുക്കളും എരുമകളുമൊക്കെ ക്രോസ് ചെയ്യുന്ന സ്ഥലമെത്തി. വളരെ സ്‌ളഷ് ചെയ്തു കിടക്കുകയായിരുന്നു. പെട്ടെന്നറിഞ്ഞപ്പോള് ചെറുതായിട്ടൊന്ന് ബ്രേക്ക് ചെയ്തതാണ്. വണ്ടി സ്‌കിഡ് ചെയ്ത് ഒരു മരത്തിന്റെ മുകളില് കൂടി കയറി തല കുത്തിമറിഞ്ഞ് വണ്ടി വളഞ്ഞ് ‘റ’ പോലെയായി.’\n‘പക്ഷേ എനിക്കൊന്നും പറ്റിയില്ല. ചെറിയൊരു പോറല് ഉണ്ടായിരുന്നു. റൈറ്റ് സൈഡിലെ ഗ്‌ളാസ് പൊടിഞ്ഞു പോയിരുന്നു. പിന്നെ വണ്ടിയൊക്കെ വെട്ടിമുറിച്ച് സ്‌ട്രെയിറ്റ് ആക്കിയിട്ട് ഞാന് പട്ടാമ്പിക്ക് തിരിച്ചെത്തി. വണ്ടി മൂന്ന് മാസം വര്‍ക്ക് ഷോപ്പിലായിരുന്നു.’ കൗമുദിയുമായുള്ള അഭിമുഖത്തില് മേജര് രവി പറഞ്ഞു.കീര്‍ത്തിചക്ര, മിഷന് 90 ഡേയ്‌സ്, കുരുക്ഷേത്ര, കാണ്ഡഹാര്, പിക്കറ്റ് 43 എന്നിവയാണ് സംവിധാനം ചെയ്ത ചിത്രങ്ങള്. കീര്‍ത്തിചക്രയ്ക്ക് 2006ലെ മികച്ച തിരക്കഥയ്ക്കുള്ള കേരള സംസ്ഥാന ചലച്ചിത്ര പുരസ്‌ക്കാരം ലഭിച്ചിട്ടുണ്ട്.\nmajor ravi talks reveals about an accident\nവർഷ പറയുന്നതല്ല സത്യം ഫിറോസിന്റെ ലക്ഷ്യം മറ്റൊന്ന്; ഇനിയും കരഞ്ഞാൽ ആരും നോക്കില്ല.. പൊളിച്ചടുക്കി മേജർ രവി\nകെഎസ്ആർടിസി ഡിപ്പോയ്ക്ക് തെർമല് സ്കാനർ നൽകി മേജർ രവി\nഐഡിയ സ്റ്റാർസിംഗറിൽ ഒന്നാം സ്ഥാനം നേടി സംഗീത ലോകത്തിന്റെ അഭിനന്ദനങ്ങള് വാരിക്കൂട്ടിയ യുവഗായികയ്ക്ക് സംഭവിച്ചത്… കഴിഞ്ഞ പതിനൊന്നു വര്‍ഷം സോണിയ എവിടെയായിരുന്നു?


പെരിയാർ വാലി കനാലുകളിലൂടെ ജനുവരി ഒന്ന് മുതൽ ജലവിതരണം ആരംഭിക്കും; എൽദോസ് കുന്നപ്പിള്ളി – Mangalam News Online\nപെരിയാർ വാലി കനാലുകളിലൂടെ ജനുവരി ഒന്ന് മുതൽ ജലവിതരണം ആരംഭിക്കും; എൽദോസ് കുന്നപ്പിള്ളി\nപെരുമ്പാവൂർ>>>പെരിയാർ വാലി കനാലുകളിലൂടെ ജനുവരി ഒന്ന് മുതൽ ജലവിതരണം ആരംഭിക്കുമെന്ന് എൽദോസ് കുന്നപ്പിള്ളി എം.എൽ.എ അറിയിച്ചു. ഇപ്പോൾ നടന്നു കൊണ്ടിരിക്കുന്ന ശുചികരണ പ്രവർത്തനങ്ങളും വാർഷിക അറ്റകുറ്റപ്പണികളും ഈ മാസം തന്നെ പൂർത്തീകരിക്കും. അതിന് ശേഷം ഒന്നാം തീയതി ട്രയൽ ജലവിതരണം ആരംഭിച്ചു അഞ്ചാം തിയ്യതി മുതൽ വിവിധ ബ്രാഞ്ച് കനാലുകൾ വഴി എല്ലാ ഭാഗങ്ങളിലും ജലം എത്തിക്കുമെന്ന് എം.എൽ.എ പറഞ്ഞു. കനാൽ തുറന്നു വിടാത്തതിനാൽ കുടിവെള്ള ക്ഷാമം രൂക്ഷമാണ്. കൃഷികളെയും ഇത് സാരമായി ബാധിച്ചിട്ടുണ്ട്.\nഎഴുപത് ശതമാനം ശുചികരണ, അറ്റകുറ്റ പണികളും പൂർത്തീകരിച്ചു കഴിഞ്ഞു. തെരഞ്ഞെടുപ്പ് പെരുമാറ്റ ചട്ടം നിലവിൽ വന്നത് കൊണ്ട് മാത്രമാണ് ഈ പ്രവർത്തനങ്ങൾ വൈകിയതെന്ന് എം.എൽ.എ പറഞ്ഞു. സാധാരണ ഡിസംബർ മാസത്തിൽ വെള്ളം തുറന്ന് വിടാറുണ്ട്. എന്നാൽ തെരഞ്ഞെടുപ്പ് പ്രഖ്യാപിച്ചത് അറ്റകുറ്റ പണികളും ശുചികരണ പ്രവർത്തനങ്ങളും തുടങ്ങുന്നതിന് തടസ്സമായി. ലോ ലെവൽ, ഹൈ ലെവൽ കനാലുകളിലെ പ്രവൃത്തികൾ ആണ് വേഗത്തിൽ തീർക്കുന്നത്. ബ്രാഞ്ച് കനാലുകളിലൂടെയുള്ള ജലവിതരണം ടേൺ അടിസ്ഥാനത്തിൽ ആയതിനാൽശുചികരണ പ്രവർത്തനങ്ങൾ ഇതിനാനുസരിച്ചു പൂർത്തീകരിക്കുന്നതിനാണ് ഇപ്പോൾ തീരുമാനം ആയതെന്ന് എം.എൽ.എ പറഞ്ഞു.138.59 ലക്ഷം രൂപയുടെ വാർഷിക അറ്റകുറ്റപ്പണികൾ ആണ് ഇപ്പോൾ നടക്കുന്നത്. ഇതോടൊപ്പം കനാലുകളുടെ സൈഡുകൾ കെട്ടി സംരക്ഷിക്കുന്ന പ്രവൃത്തികളും പുരോഗമിക്കുകയാണ്. 33 ലക്ഷം രൂപ അനുവദിച്ചു പ്രളയക്കാട് ഭാഗത്ത് കനാലിന്റെ സൈഡ് കെട്ടി ബലപ്പെടുത്തുന്ന പ്രവൃത്തിയും അവസനഘട്ടത്തിലാണെന്ന് എം.എൽ.എ പറഞ്ഞു.\nPrevious Article അഭയ കേസിൽ പ്രതികൾ കുറ്റക്കാരെന്ന് സിബിഐ കോടതി, 28 വർഷത്തിന് ശേഷം നീതി; ശിക്ഷാവിധി നാളെ\nNext Article കൂവപ്പടി സഹകരണ ബാങ്ക് 25 ശതമാനം ലാഭവിഹിതം നൽകും


രണ്ടുകിലോയോളം കഞ്ചാവുമായി രണ്ടുപേർ പിടിയിൽ : Deepika.com Nattu Visesham\nFriday, January 24, 2020 10:48 PM IST\nചേര്‍ത്തല: രണ്ടു കിലോയോളം കഞ്ചാവുമായി രണ്ടുപേര് പിടിയിൽ. കോഴിക്കോട് ആനക്കാമ്പോയിൽ മങ്ങാട്ട് പറമ്പിൽ ജാനിസ് ബഷീർ (30), മലപ്പുറം പൂക്കോട്ടൂർ ഉണ്ണിയാടുങ്കൽ നവാസ് അബ്ദുല്ല (3) എന്നിവരാണ് പിടിയിലായത്. ഇവരുടെ പക്കൽ നിന്നും 1.765 കിലോഗ്രാം കഞ്ചാവ് പിടിച്ചെടുത്തു.\nഉപയോഗിക്കാൻ വാങ്ങിച്ച കഞ്ചാവുമായി കഴിഞ്ഞ ദിവസം കുത്തിയതോട് പോലീസ് രണ്ടുപേരെ അറസ്റ്റു ചെയ്തിരുന്നു. ഇവർക്ക് കഞ്ചാവെത്തിച്ചു കൊടുത്തിരുന്നത് ജാനിസും നവാസുമായിരുന്നു. തുടര്‍ന്ന് കഞ്ചാവ് ആവശ്യക്കാരെന്ന നിലയിൽ പോലീസ് ഇവരെ സമപീക്കുകയായിരുന്നു.\nഡിസ്ട്രിക് ആന്‍റി നർക്കോട്ടിക് സ്പെഷൽ ആക്ഷൻ ഫോഴ്സ് (ഡാൻസഫ്) അംഗങ്ങളും മാരാരിക്കുളം പോലീസും ചേർന്നാണു പ്രതികളെ പിടികൂടിയത്. മലപ്പുറത്തു നിന്നാണ് ഇവർക്ക് കഞ്ചാവ് ലഭിച്ചതെന്നു മൊഴി നൽകിയിട്ടുണ്ട്. ഇത് സംബന്ധിച്ചു കൂടുതൽ അന്വേഷണം നടക്കും. പിടിയിലായവരെ ഇന്നുകോടതിയിൽ ഹാജരാക്കും.\nനർക്കോട്ടിക് സെൽ ഡിവൈഎസ്പി എൻ. സജിയുടെ നേതൃത്വത്തിൽ ഡാൻസഫ് അംഗങ്ങളായ കെ.ജെ. സേവ്യർ, ഉല്ലാസ്, വർഗീസ്, കെ.പി. ഗിരീഷ്, ബി. അനൂപ് എന്നിവർ ചേർന്നാണ് പിടികൂടിയത്.


താപസനായ സാമൂഹിക പ്രവർത്തകൻ – Trivandrum Achdiocesian Media Portal\nതാപസനായ സാമൂഹിക പ്രവർത്തകൻ\n13th August 20200584\n– ജെ.ജെ.ആർ ചെറുവയ്ക്കൽ..\nപൂവിന്റെ മനോഹാരിതയും സുഗന്ധവുമെന്നപോലെ ക്രൈസ്തവ സന്യാസത്തോടുള്ള ആഴമായ പ്രണയവും പാവങ്ങളോടുള്ള അകമഴിഞ്ഞ സ്നേഹവുമാണ് ഭാഗ്യസ്മരണാർഹനായ ജേക്കബ് അച്ചാരുപറമ്പിൽ പിതാവിനെ വ്യത്യസ്തനാക്കുന്നത്. താനെന്തിനാണ് വൈദികനാകുന്നത് എന്ന് ഒരിക്കൽ തന്റെ സഹോദരിയായ സിസ്റ്റർ ജനവീവിനോട് അദ്ദേഹം വിശദീകരിച്ചത് ഇപ്രകാരമായിരുന്നു: “പാവപ്പെട്ടവരെ സഹായിക്കാൻ കപ്പൂച്ചിൻ വൈദികനായിത്തീരുന്നതാണ് നല്ലതെന്ന് എനിക്ക് ബോധ്യപ്പെട്ടു.” മരണം വരെ വറ്റാത്ത ദാഹത്തോടെ തന്റെ ദിവ്യനാഥനെ സ്നേഹിക്കാൻ അദ്ദേഹം കണ്ടെത്തിയ രണ്ടു മാർഗ്ഗങ്ങൾ ദാരിദ്ര്യത്തിന്റെ സന്യാസവും ദരിദ്ര സേവനവുമായിരുന്നു. കുഷ്ഠരോഗിയെ ചുംബിച്ചു ആഹാരവും വസ്ത്രവും നൽകിയ ഫ്രാൻസിസ് അസീസിയുടെ ജീവിതം അദ്ദേഹത്തെ ആഴത്തിൽ സ്വാധീനിച്ചു. തന്റെ പഠനകാലത്തെല്ലാം അതിനുള്ള ബൗദ്ധികവും ആത്മീയവുമായ ശക്തി സ്വീകരിച്ച അദ്ദേഹം തന്റെ കർമ പഥത്തിലെത്തിയപ്പോൾ പ്രിയപ്പെട്ട ദരിദ്രരെ ഒരിക്കലും മറന്നില്ല.\n1963 – ൽ കൊല്ലത്ത് തില്ലേരിയിൽ ആശ്രമശ്രേഷ്ടനായി എത്തിയ ഫാ. ബെനഡിക്ടിന്റെ (ജേക്കബ് അച്ചാരുപറമ്പിൽ പിതാവ് ) കണ്ണുകൾ പതിഞ്ഞതു ആശ്രമത്തിനു ചുറ്റുമുള്ള ദാരിദ്ര്യത്തിലേക്ക് കൂപ്പുകുത്തിയ നിസ്സഹായരിലേക്കാണ്. അങ്ങനെ അദ്ദേഹത്തിന്റെ സാമൂഹിക പ്രതിബദ്ധതയിൽ വിടർന്ന പുഷ്പമാണ് ഇന്നും വർണാഭമായി ശോഭിക്കുന്ന തില്ലേരി സോഷ്യൽ സർവ്വീസ് സെന്റർ. പാവപ്പെട്ട അനേകർക്ക് ഉപജീവനത്തിനുള്ള വരുമാനം നൽകുക എന്ന ലക്ഷ്യത്തോടെ നോട്ട് ബുക്ക് നിർമ്മാണകേന്ദ്രം, ടൈലറിങ് ആൻഡ് എംബ്രോയിഡറി സെന്റർ, മെഴുകുതിരി നിർമ്മാണം, പ്ലാസ്റ്റിക് ബാഗുകളും കസേരകളും നിർമിക്കുന്ന കേന്ദ്രം തുടങ്ങി പല സംരംഭങ്ങളും ആരംഭിക്കുകയും അവയ്ക്കയാവശ്യമായ ധനശേഖരണത്തിനായി ഗാനമേളകളും ബൈബിൾ നാടകങ്ങളും സംഘടിപ്പിക്കുകയും ചെയ്തു. അതുവഴി വിശ്വാസവും ധാർമികമൂല്യങ്ങളും സമൂഹത്തിനു പകരുവാൻ ബനഡിക്ട് അച്ഛനിലെ സാമൂഹിക പ്രതിബദ്ധത അദ്ദേഹത്തെ നിരന്തരം പ്രേരിപ്പിച്ചിരുന്നു. 1972 – ൽ അദ്ദേഹം വലിയതുറ ആശ്രമശ്രേഷ്ടനായി നിയമിതനായി. ചുറ്റുമുള്ള ജനങ്ങളുടെ ദാരിദ്ര്യവും കഷ്ടപ്പാടുകളും അദ്ദേഹത്തിന്റെ കണ്ണുകളെ ഈറനണിയിച്ചു. വില്ല പാദുവ എന്ന സാമൂഹിക കേന്ദ്രം സ്ഥാപിച്ച ബെനഡിക്ട് അച്ഛൻ മഞ്ഞ മോട്ടോർ സൈക്കിളിൽ തന്റെ ദരിദ്ര അജഗണത്തെ തേടി ഇറങ്ങി. അങ്ങനെ അവരുടെ ഹൃദയങ്ങളിൽ കൂടുകൂട്ടിയ മഞ്ഞക്കിളിയായി അദ്ദേഹം മാറി. തീരദേശത്തെ മദ്യപാനികൾക്കിടയിലും കക്ഷിതിരിഞ്ഞുള്ള സംഘട്ടനങ്ങൾക്കിടയിലും സമാശ്വാസത്തിന്റെ പിതൃവാത്സല്യവുമായി അദ്ദേഹം കടന്നു ചെന്നു. നിറകണ്ണുകളോടെ തങ്ങളെ തേടിയെത്തിയ ആ സ്നേഹത്തിനു മുമ്പിൽ തലകുനിക്കാതിരിക്കാൻ അവർക്കു സാധിച്ചില്ല. ചെന്നായ്ക്കളെ പോലെ മാരകായുധങ്ങളുമായി നിന്നവർ കുഞ്ഞാടുകളെ പോലെ ആ സ്നേഹത്തണലിൽ അഭയം പ്രാപിച്ചു.\nദാരിദ്ര്യം നൃർത്തമാടിയിരുന്ന ആ കാലത്ത്, അവിടെയുള്ള ഭവനങ്ങളിൽ ഭക്ഷണത്തിനുള്ള വക തുലോം കുറവായിരുന്നു. അതു പരിഹരിക്കുവാൻ അച്ഛൻ പാദുവ സോഷ്യൽ സർവീസ് സെന്റർ സ്ഥാപിച്ചു. പ്ലാസ്റ്റിക് ബക്കറ്റു നിർമാണം, തയ്യൽ സ്കൂൾ, കുട നിർമാണശാല, നാടൻ പലഹാര ബേക്കറി, വേസ്റ്റ് പേപ്പർ കളക്ഷൻ വിംഗ്, കൺസ്യൂമർ സ്റ്റോർ അങ്ങനെ പല സംരംഭങ്ങളും അവിടെ അദ്ദേഹത്തിന്റെ സാമൂഹിക പ്രവർത്തനങ്ങൾക്കും ദാരിദ്ര്യ നിർമ്മാർജ്ജനത്തിനും പൊൻതൂവലുകളായി നിലകൊണ്ടു. സൗജന്യ ഉച്ചഭക്ഷണം, വൈദ്യസഹായം, വിവാഹ സഹായനിധി, വിനോദയാത്രപരിപാടികൾ, ഫിലിം ഷോ തുടങ്ങി അംഗങ്ങളുടെ മാനസികവും ഭൗതീകവുമായ ഉന്നമനത്തിനായി അദ്ധേഹം പദ്ധതികൾ വിഭാവനം ചെയ്തു നടപ്പിലാക്കി. അംഗങ്ങളുടെയും, കുടുബങ്ങളുടെയും ആധ്യാത്മിക ഉന്നമനത്തിനായും അദ്ദേഹം ആക്ഷീണം പരിശ്രമിച്ചു. മത്സ്യത്തൊഴിലാളികൾക്ക് സമ്പാദ്യശീലം പരിശീലിപ്പിക്കാനായി അദ്ദേഹം ഫിഷെർമാൻ സ്മാൾ സേവിങ്സ് ഫണ്ടിന് രൂപം നൽകി. പൂന്തുറ മുതൽ പുതുക്കുറിച്ചി വരെയുള്ള 25 -ഓളം ഇടവക പ്രദേശങ്ങളിലെ നാനാജാതി മതസ്ഥരായ മത്സ്യത്തൊഴിലാളി കുടുംബങ്ങൾക്ക് ഇതൊരു ആശ്രയ കേന്ദ്രമായിരുന്നു. മത്സ്യവ്യാപാരത്തിനുപുറമെ കോഴി വളർത്തൽ, മുറുക്കാൻ കട തുടങ്ങിയ ഉപജീവനമാർഗങ്ങൾ ആരംഭിക്കുന്നതിനു പ്രസ്ഥാനം പ്രോത്സാഹനം നല്കിയിരുന്നു. ജനങ്ങളെ സംഘടിപ്പിച്ചു പാവപ്പെട്ടവർക്ക് പുരമേഞ്ഞുകൊടുക്കുവാനും അംഗവിഹീനർക്ക് സഹായം എത്തിച്ചുകൊടുക്കുവാനും അദ്ദേഹം സമയം കണ്ടെത്തിയിരുന്നു. പ്രശ്നബാധിതമായ കുടുംബങ്ങളെയും അംഗങ്ങളെയും ഐക്യ പ്പെടുത്തുവാനും അച്ഛൻ കാണിച്ച സ്നേഹവും ശുഷ്‌കാന്തിയും അസാധാരണമായിരുന്നു. അങ്ങനെ ആ മേഖലകൾക്ക് മുഴുവൻ ആത്മീയവും ഭൗതീകവുമായ ഒരുണർവ് നേടിക്കൊടുക്കാൻ അച്ഛന്റെ പ്രവർത്തനങ്ങൾക്ക് സാധിച്ചു. ജനങ്ങളെ പ്രബുദ്ധരാക്കുവാനും വിശ്വാസത്തിലുറപ്പിക്കുവാനും വില്ല പാദുവായിലെ സോഷ്യൽ സർവീസ് സെന്ററിൽ നിന്നും അദ്ദേഹം ആരംഭിച്ച ജീവനും വെളിച്ചവും എന്ന മാസിക ഇന്ന് തിരുവനന്തപുരം അതിരൂപതയുടെ മുഖശബ്ദമായി ശോഭിക്കുകയാണ്.\n1979 – ൽ തിരുവനന്തപുരം രൂപതയുടെ മെത്രാനായി അഭിഷേകം ചെയ്യപ്പെട്ടപ്പോഴും അദ്ദേഹത്തിന്റെ ശ്രദ്ധ തിരിഞ്ഞതു പാവപ്പെട്ടവരിലേക്കും പാർശ്വവത്കരിക്കപ്പെട്ടവരിലേക്കുമായിരുന്നു. തന്റെ ആദർശവാക്യമായി അദ്ദേഹം തിരഞ്ഞെടുത്തത് “to love and to serve” എന്നതായിരുന്നു. അദ്ദേഹം പാസ്റ്ററൽ കൗൺസിൽ ആരംഭിച്ചതിനോടൊപ്പം രൂപതയുടെയും ഇടവകകളുടെയും ആദ്ധ്യാത്മികവും ഭൗതികവുമായ ഉന്നമനത്തിനായി ധാരാളം പുതിയ സന്യാസഭവനങ്ങൾ രൂപീകരിക്കുകയും വിവിധങ്ങളായ പ്രവർത്തന മേഖലകളിലൂടെ ജനങ്ങളെ മുന്നോട്ടു നയിക്കുകയും ചെയ്തു. പ്രശ്നബാധിത സ്ഥലങ്ങളിൽ നേരിട്ട് സന്ദർശിച്ച് ബന്ധപ്പെട്ടവരുമായി ചർച്ചകൾ നടത്തി കാര്യങ്ങൾ പരിഹരിച്ചു. രൂപതയുടെ പ്രവർത്തനങ്ങൾ കൂടുതൽ ഏകോപിപ്പിക്കുന്നതിനും സുഗമമാക്കുന്നതിനും ആനിമേഷൻ സെന്റർ സ്ഥാപിച്ചു. ദരിദ്ര ജനങ്ങൾക്ക് ചികിത്സ ഉറപ്പാക്കാൻ സ്ഥാപിച്ച ജൂബിലി മെമ്മോറിയൽ ഹോസ്പിറ്റലും അദ്ദേഹത്തിന്റെ കിരീടത്തിലെ മറ്റൊരു പൊൻതൂവൽ ആയിരുന്നു. ജർമനിയിൽ നിന്നുള്ള സഹായം ഉപയോഗിച്ച് രൂപതയിൽ അങ്ങോളമിങ്ങോളം നഴ്സറി ആൻഡ് ചൈൽഡ്‌വെൽഫെയർ സ്കൂളുകൾ സ്ഥാപിച്ചു. ഉറ്റവരും ഉടയവരുമില്ലാത്തോർക്കായി പ്രത്യേകം സ്കീമുകളും ഉപജീവനമാർഗങ്ങളും തുറന്നു. ഭവനരഹിതർക്കുവേണ്ടി വൻതോതിൽ ഭവനനിർമാണ പദ്ധതികൾ നടപ്പാക്കുകയും പാവപ്പെട്ടവരെ സഹായിക്കുവാനായി രൂപത സോഷ്യൽ സർവീസ് സൊസൈറ്റിയുടെ ബ്രാഞ്ചുകൾ എല്ലാ ഇടവകകളിലും സ്ഥാപിക്കപ്പെടുകയും ചെയ്തു. പുൽ പായ, മെത്ത പായ, കരകൗശലവസ്തുക്കൾ തുടങ്ങിയവയുടെ നിർമാണത്തിലേർപ്പെട്ടിരുന്ന നൂറുകണക്കിന് ദരിദ്ര കുടുംബങ്ങൾക്ക് തൊഴിൽ നൽകുവാൻ അദ്ദേഹം മുന്നിട്ടിറങ്ങി. പാവപ്പെട്ട മത്സ്യത്തൊഴിലാളികൾക്ക് മൽസ്യബന്ധന ഉപകരണങ്ങൾക്കായി ബാങ്ക് വായ്പ്പകൾ തരപ്പെടുത്തി കൊടുത്തു. സിറോമലബാർ രൂപതകളിൽ മാത്രം നിലനിന്നിരുന്ന “SaveaFamily” എന്ന പ്രസ്ഥാനത്തിലൂടെയുള്ള കുടുംബ സഹായ ഫണ്ട് തിരുവനന്തപുരം രൂപതയിലെ ദാരിദ്യം അനുഭവിക്കുന്ന ജനതക്കുകൂടി ലഭ്യമാക്കുവാൻ തിരുമേനി മുൻകൈ എടുത്തു. രൂപതയുടെ പലഭാഗങ്ങളിലും ഐ.റ്റി.സി – കളും ഹൈസ്കൂളുകളും യു.പി സ്കൂളുകളും ചെയിൻ സർവെ സ്കൂളും സ്ഥാപിക്കപ്പെട്ടു. ഓൾസെയ്ന്റ്സ്, സെന്റ് സേവ്യേഴ്സ് തുടങ്ങിയ കോളേജുകളിൽ അധ്യാപക നിയമനം, വിദ്യാർത്ഥികളുടെ പ്രവേശനം എന്നിവയിൽ ലത്തീൻ കത്തോലിക്കർക്ക് അനുവദനീയമായ സംവരണാനുകൂല്യം നടപ്പിലാക്കിയത് അദ്ദേഹം മുൻകൈ എടുത്തായിരുന്നു. പ്രായമായി ജോലിയിൽ നിന്നും വിരമിക്കുന്ന ഉപദേശിമാർക്കു പെൻഷനും ഗ്രാറ്റുവിറ്റിയും നൽകുന്ന സംവിധാനം രൂപതയിൽ നടപ്പിലാക്കിയതും അദ്ദേഹമായിരുന്നു. ഫലപ്രദമായ പ്രവർത്തനങ്ങളിലൂടെ തന്റെ ജനത്തെ ശുശ്രുഷിക്കുവാനും അതുവഴി ക്രിസ്തുവിന്റെ യഥാർത്ഥ ശുശ്രുഷകനാകുവാനും അദ്ദേഹത്തിന് സാധിച്ചു. മരണംവരെയും തന്റെ സന്യാസ തപോനിഷ്ഠക്ക് കോട്ടം തട്ടാതെ അദ്ദേഹം കാത്തു സൂക്ഷിച്ചു. രോഗിയായിരുന്നപ്പോഴും വിശ്രമജീവിതം നയിച്ചപ്പോഴും അദ്ദേഹം അതിനു കുറവ് വരുത്തിയിരുന്നില്ല. ആ സന്യാസത്തിലൂടെ വിശുദ്ധ ഫ്രാൻസിസിനെ പോലെ തന്റെ ദരിദ്ര ജീവിതവും ദരിദ്ര സേവനവും വഴി അദ്ദേഹം തന്റെ ദിവ്യ ഗുരുവിനെ സ്നേഹിച്ചു. വിശ്രമ ജീവിതത്തിലും തന്റെ അജഗണത്തോടുള്ള സ്നേഹം അദ്ദേഹം കാത്തുസൂക്ഷിച്ചു. തന്നെ സന്ദർശിക്കാൻ വരുന്നവർ ആരായാലും അവർക്കെന്തെങ്കിലും ഭക്ഷണം കൊടുക്കണമെന്നുള്ളത് അദ്ദേഹത്തിന് നിർബന്ധമായിരുന്നു. വീല്ചെയറിലൂടെ തന്റെ വിശ്രമജീവിത വസതിയായ ഓൾസെയ്ന്റ്സ് കോളേജ് ക്യാമ്പസിലൂടെ സവാരിചെയ്യുമ്പോൾ മുരടിച്ചു നിൽക്കുന്ന തെങ്ങുകൾക്കു അദ്ദേഹം വെള്ളമൊഴിക്കുവാൻ ആവശ്യപ്പെടുമായിരുന്നു. പക്ഷികളോടും മൃഗങ്ങളോടും മരങ്ങളോടും നിഷ്കളങ്ക സ്നേഹം കാട്ടിയ ഫ്രാൻസിസ് അസീസിയുടെ പിൻതലമുറക്കാരന് ഇങ്ങനെയല്ലാതെ എങ്ങനെയാണു നാഥന്റെ മാർഗ്ഗം പകർന്ന് നല്കാൻ കഴിയുക.\nഎന്റെ ഈ എളിയ സഹോദരങ്ങളിൽ ഒരുവന് ഇതു ചെയ്തപ്പോൾ എനിക്കു തന്നെയാണ് ചെയ്തതെന്ന കർതൃവചനം നിരന്തരം അദ്ദേഹത്തിന്റെ കർണപടങ്ങളിൽ പതിച്ചിരുന്നു. അങ്ങനെ തന്റെ സന്യാസചര്യയുടെ യഥാർത്ഥമായ സാക്ഷാത്കാരത്തിലൂടെ ആ താപസ ശ്രേഷ്ഠൻ ക്രിസ്തുവിന്റെ ഹൃദയത്തിൽ കൂടുകൂട്ടി.\nതയ്യാറാക്കിയത് ബ്ര. ജെ.ജെ.ആർ ചെറുവയ്ക്കൽ..\nRelated tags : Bp. Jacob AcharuparambilHistory\nബിഷപ്പ് ജേക്കബ് അച്ചാരുപറമ്പില് : സഹന പാതയിലെ പുണ്യപുഷ്പം\nഓണ്ലൈൻ പഠനം : TV, സ്മാർട്ട് ഫോൺ നൽകി


ന്യൂസ്റ്റാര് കോളേജ്: May 2009\nപ്ലുസ്-ടു, എസ്.എസ്.എല്.സി, പരീക്ഷാഫലം അറിയുന്നതിനുള്ള ലിങ്കുകൾ ഈ ബ്ലോഗിൽ വലതു വശത്ത് നൽകിയിട്ടുണ്ട്\nPosted by കൊച്ചുസാറണ്ണൻ at 7:10 PM No comments: Links to this post\nഎസ്.എസ്.എൽ.സി പരീക്ഷാഫലം -ലിങ്കുകൾ\nഎസ്.എസ്.എൽ.സി പരീക്ഷാ ഫലം രാവിലെ പതിനൊന്നര-പന്ത്രണ്ട് മണിയോടെ ഔദ്യോഗികമായി പ്രഖ്യാപിയ്ക്കപ്പെട്ടു. ന്യൂസ്റ്റാറിൽ തിളക്കമാർന്ന വിജയം. റൻസിയ്ക്ക് പത്ത് എ-പ്ലുസ്.\nഅതുല്യക്ക് ഒൻപത് എ.പ്ലുസ്, അശ്വതി അശോകന് എട്ട് എ-പ്ലുസ്.തട്ടത്തുമല സ്കൂളിൽ പത്ത് എ-പ്ലുസ് കിട്ടിയത് രണ്ട് കുട്ടികൾക്ക് . അതിലൊന്നാണ് ന്യൂസ്റ്റാറിലെ റൻസി എന്ന മിടുക്കി.\nന്യൂസ്റ്റാറിലെ മിക്ക കുട്ടികൾക്കും ആറും ഏഴും, ഒക്കെ എ-പ്ലുസുകൾ ഉണ്ട്. ഒന്നു രണ്ടു പേർ ഒഴികെ എല്ലാ‍ാ കുട്ടികളും വിജയിച്ചു. വിജയിക്കാത്തവർക്കും ഓരോ വിഷയങ്ങളേ കിട്ടാതെ വന്നുള്ളു. അവർക്കു സേ പരീക്ഷ എഴുതി ജയിക്കാവുന്നതാണ് .\nറിസൾട്ടിന്റെ വിശദമായ വിവരങ്ങൾ പരിശോധിച്ച് വരുന്നു. വിജയികൾക്ക് ആശംസകൾ!\nഎസ്.എസ്.എൽ.സി പരീക്ഷാഫലം അറിയുന്നതിനുള്ള ലിങ്കുകൾ ഈ ബ്ലോഗിൽ വലതു വശത്ത് നൽകിയിട്ടുണ്ട്\nPosted by കൊച്ചുസാറണ്ണൻ at 2:17 AM No comments: Links to this post\nഉപമ, ഉല്പ്രേക്ഷ, രൂപകം, ദീപകം, രൂപകാതിശയോക്തി മുതലായവയാണ് സാമ്യോക്തി അലങ്കാരങ്ങള്\nഒന്നിനോടൊന്നു സാദൃശ്യം ചൊന്നാലുപമയാമത്.\nമറ്റൊന്നിന് ധര്‍മ്മ യോഗത്താല്\nഭേദം ചൊല്‍ക രൂപകം\nമദം കൊണ്ടാന ശോഭിയ്ക്കും\nഔദാര്യം കൊണ്ടു ഭൂപതി\nനിഗീരദ്യവസായം താന് രൂപകാതിശയോക്തി\nസരോജ യുഗളം കാണ്‍ക\nPosted by കൊച്ചുസാറണ്ണൻ at 4:44 PM4comments: Links to this post


Temple of the Tooth: ആരുടെ പല്ലുകളാണ് ഈ ക്ഷേത്രത്തില് സൂക്ഷിച്ചിരിക്കുന്നത് ? - this temple in candy sri lanka is considered as the most sacred buddhist temple in the world | Samayam Malayalam\nthis temple in candy sri lanka is considered as the most sacred buddhist temple in the world\nആരുടെ പല്ലുകളാണ് ഈ ക്ഷേത്രത്തില് സൂക്ഷിച്ചിരിക്കുന്നത് ?\nAdarsh Js | Samayam Malayalam | Updated: 31 Mar 2020, 03:28:59 PM\nഒരു കുന്നിന് മുകളിലാണ് ഈ ക്ഷേത്രം സ്ഥിതി ചെയ്യുന്നത്. ഈ നഗരത്തിലെത്തുന്നതില് കൂടുതല് പേരും ഈ ക്ഷേത്രത്തിലേക്കുള്ള സന്ദര്‍ശകരായിരിക്കും.\nശ്രീലങ്കയിലെ പ്രധാനപ്പെട്ട വിനോദ സഞ്ചാര കേന്ദ്രമാണ് കാന്‍ഡി. തലസ്ഥാനമായ കൊളംബോയില് നിന്ന് 135 കിലോമീറ്റര് അകലെയാണ് കാന്‍ഡി നഗരം. യുനെസ്‌കോയുടെ ലോക പൈതൃക പട്ടികയിലും ഇടംപിടിച്ചിട്ടുണ്ട്. ശ്രീലങ്കയുടെ മധ്യഭാഗത്തുള്ള ഈ നഗരം സന്ദര്‍ശിക്കാന് ലോകത്തെ വിവിധ ഭാഗങ്ങളില് നിന്ന് ആള്‍ക്കാര് എത്താറുണ്ട്. ബുദ്ധമതവുമായി ബന്ധപ്പെട്ട നിരവധി സൈറ്റുകള് ഇവിടെ കാണാം. ശ്രീലങ്കയുടെ ബുദ്ധമത പാരമ്പര്യം ഇവിടെയെത്തിയാല് ശരിക്കും അനുഭവിക്കാന് കഴിയുന്നു. ഇവിടെയുള്ള ഒരു കുന്നിന് മുകളലാണ് ഒരു ദന്തല് ക്ഷേത്രം സ്ഥിതി ചെയ്യുന്നത്. വിശുദ്ധമായ പല്ല് ഇരിക്കുന്ന ക്ഷേത്രം എന്നാണ് പൊതുവെ അറിയപ്പെടുന്നത്. ബുദ്ധന്റെ പല്ലാണ് ഇങ്ങനെ ഇവിടെ സൂക്ഷിച്ചിരിക്കുന്നത്. ലോകത്തെ തന്നെ ഏറ്റവും വിശുദ്ധമായ ബുദ്ധ ക്ഷേത്രമാണ് കാന്‍ഡിയിലെ ടെംപിള് ഓഫ് ദി ടൂത്ത് എന്നാണ് വിശ്വാസവും. കാന്‍ഡിയില് ഏറ്റവും കൂടുതല് ആള്‍ക്കാര് സന്ദര്‍ശിക്കുന്ന സ്ഥലവും ഈ ക്ഷേത്രം തന്നെയാണ്. മറ്റ് പ്രധാനപ്പെട്ട ആകര്‍ഷണങ്ങളും ഈ നഗരത്തില് കാണാന് കഴിയും.\nനിരവധി കലകളും സംസ്‌കാരങ്ങളും നിറഞ്ഞ നഗരമാണ് ശ്രീലങ്കയിലെ കാന്‍ഡി. വിനോദസഞ്ചാരികള് ഇവിടെ ചെയ്യേണ്ട നിരവധി കാര്യങ്ങളുണ്ട്. നിങ്ങള് പ്രകൃതിസ്നേഹിയോ സാഹസിക പ്രേമിയോ ആണെങ്കില്, നിങ്ങള്‍ക്ക് നക്കിള്‍സ് പര്‍വതനിരയില് ട്രെക്കിംഗ് ആസ്വദിക്കാം. ഉദ്വട്ട് കേലെ വന്യജീവി സങ്കേതം സന്ദര്‍ശിക്കുക, ചരിത്രപരമായ മത സ്ഥലങ്ങള് പര്യവേക്ഷണം ചെയ്യുക, ബൊഗാംബര തടാകത്തില് വിശ്രമിക്കുക. ഇങ്ങനെ സമയം കളയാന് നിരവധി കാര്യങ്ങളുണ്ടിവിടെ.\nചരിത്രപരമായ നിരവധി സ്മാരകങ്ങളും മ്യൂസിയങ്ങളും കൊണ്ട് നഗരം മനോഹരമായി അലങ്കരിച്ചിരിക്കുന്നതായി തോന്നും. നാഷണല് മ്യൂസിയം ഓഫ് കാന്‍ഡി, നാഷണല് റെയില്‍വേ മ്യൂസിയം, ദലാഡ മാലിഗാവ മ്യൂസിയം, റോയല് പാലസ് ഓഫ് കാന്‍ഡി, ദംബുള്ള ഗുഹാക്ഷേത്രം, ബുദ്ധ പ്രതിമ എന്നിവ ഉള്‍പ്പെടെ നിരവധി വിനോദസഞ്ചാര കേന്ദ്രങ്ങള് നഗരത്തിലുണ്ട്. എസാല പെരഹേരയുടെ തിരുനാളില് ബുദ്ധന്റെ പല്ലുകള് നഗരത്തിന് ചുറ്റും ആനപ്പുറത്ത് പ്രതക്ഷിണം വെക്കുന്നു. പരമ്പരാഗത രീതിയിലുള്ള നര്‍ത്തകരും ഭജനക്കാരും പരേഡുകളും അണിനിരക്കുന്നു. ഇത് വളരെ ആകര്‍ഷകമായ ഒരു കാഴ്ച്ചയാണ്. ഈ സമയം ഇവിടം സന്ദര്‍ശിച്ചാല് നല്ലതായിരിക്കും.\nകാന്‍ഡിയില് സ്ഥിതി ചെയ്യുന്ന ഈ തടാകം പാല് കടല് എന്നാണ് പൊതുവെ അറിയപ്പെടാറുള്ളത്. കാന്‍ഡിയിലെ അവസാന രാജാവായിരുന്ന ശ്രീ വിക്രമരാജ സിങ്കെയാണ് ഈ കൃത്രിമ ജലസ്രോതസ്സ് സൃഷ്ടിച്ചത്. മെറിസ കാന്‍ഡിയുടെ ഹൃദയഭാഗത്താണ് ഈ തടാകം സ്ഥിതിചെയ്യുന്നത്. ഇത് പവിത്രമായ ബുദ്ധ ദന്തക്ഷേത്രത്തിലേക്ക് ഒഴുകുന്നു. പ്രകൃതിദൃശ്യങ്ങള്‍ക്കിടയില് ഇവിടെ നിങ്ങള്‍ക്ക് വിശ്രമിക്കാനും സമയം ചെലവഴിക്കാനും കഴിയും. ധാരാളം നാടോടിക്കഥകളും ഇതിഹാസങ്ങളും നിറഞ്ഞിരിക്കുന്ന ഒരു അന്തരീക്ഷമായിരിക്കും. തടാകത്തിന് നടുവില് ഒരു ചെറിയ ദ്വീപുണ്ട്. രാജസിംഗെ ഇത് കുളിക്കാന് ഉപയോഗിച്ചിരുന്നുവെന്നും ഇവിടെ നിന്ന് കൊട്ടാരത്തിലേക്ക് ഒരു രഹസ്യ തുരങ്കമുണ്ടെന്നും പറയപ്പെടുന്നു.\nദംബുള്ള ഗുഹ ക്ഷേത്രം\nബുദ്ധമതത്തിന്റെ ആവിര്‍ഭാവത്തിന് മുമ്പ് ശ്രീലങ്ക എങ്ങനെയുണ്ടായിരുന്നു എന്നതിന്റെ ചരിത്രപരമായ സാക്ഷ്യമാണ് ദംബുള്ള ഗുഹ ക്ഷേത്രം. ശ്രീലങ്കയിലെ ഏറ്റവും വലുതും മികച്ചതുമായ ഗുഹ സമുച്ചയമാണിത്. ക്ഷേത്രസമുച്ചയം ബിസി ഒന്നാം നൂറ്റാണ്ടിലേതാണ്. അഞ്ച് ഗുഹകള് ഇതില് ഉള്‍പ്പെടുന്നു. പ്രദേശം വൃത്തിയും വരണ്ടതുമായി നിലനിര്‍ത്തുന്നതിനാണ് ഒരു വലിയ പാറയ്ക്കടിയില് ഗുഹ നിര്‍മിച്ചത്. സമുച്ചയത്തിനുള്ളില് എണ്‍പതിലധികം ഗുഹകളുണ്ട്. എന്നാല് അഞ്ച് ഗുഹകളാണ് പ്രധാന ആകര്‍ഷണം.\nAlso Read: ലോക്ക്ഡൗണിലേക്ക് ഈ രാജ്യം പോകുന്നില്ല; കാരണം വിചിത്രമാണ്!!\nജൂലൈ മുതല് ഓഗസ്റ്റ് വരെയാണ് കാന്‍ഡി സന്ദര്‍ശിക്കാന് ഏറ്റവും അനുയോജ്യമായ സമയം. വേനല്‍ക്കാലമാണെങ്കിലും ഇവിടം ഒരു ഹില് സ്റ്റേഷനായതിനാല് കൊടുംചൂട് അനുഭവപ്പെടില്ല. രാജ്യത്തിന്റെ മറ്റ് ഭാഗങ്ങളെ അപേക്ഷിച്ച് നഗരം വളരെ തണുത്ത കാലാവസ്ഥയാണ് നല്‍കുന്നത്. എല്ലാ വര്‍ഷവും കാന്‍ഡി പെരഹേര ഇവിടെ സംഘടിപ്പിക്കാറുണ്ട്.\nAlso Read: വായുമലിനീകരണം: പുറത്തു വന്നത് ഞെട്ടിക്കുന്ന കണക്കുകള്!\nകാന്‍ഡിയിലെ ഏറ്റവും അടുത്തുള്ള വിമാനത്താവളമാണ് കൊളംബോയിലെ ബന്ദരനായക അന്താരാഷ്ട്ര വിമാനത്താവളം. ഇന്ത്യ, മലേഷ്യ, സിംഗപ്പൂര്, ചൈന, കൊറിയ, മിഡില് ഈസ്റ്റ് എന്നിവിടങ്ങളിലെ പ്രധാന നഗരങ്ങളുമായി ഈ വിമാനത്താവളം നന്നായി ബന്ധപ്പെട്ടിരിക്കുന്നു. എയര് അറേബ്യ, എയര് ഇന്ത്യ, എയര് ചൈന, മലേഷ്യ എയര്‍ലൈന്‍സ്, കൊറിയന് എയര്‍ലൈന്‍സ് തുടങ്ങിയ വിമാനക്കമ്പനികള് ഇവിടെ പ്രവര്‍ത്തിക്കുന്നു. കൊളംബോയില് നിന്ന് 135 കിലോമീറ്റര് അകലെയാണ് കാന്‍ഡി നഗരം. യാത്രക്കാര്‍ക്ക് ബസോ ട്രെയിനോ ആശ്രയിക്കാം.\nകൊറോണക്കാലം കഴിഞ്ഞ് ആദ്യം ഇവിടേക്ക് വിട്ടാലോ?ആര്‍ട്ടിക്കിള് ഷോ\nശ്രീലങ്ക ദന്ത ക്ഷേത്രം കാൻഡി Temple of the Tooth sri lanka candy\nWeb Title : this temple in candy sri lanka is considered as the most sacred buddhist temple in the world


കൊറോണ ബാധിച്ച മലയാളി വിദ്യാർഥിനിയുടെ ആരോഗ്യനില മെച്ചപ്പെട്ടു\nCoronavirus Malayali Student Is Getting Better\nകൊറോണ വൈറസ് ബാധിച്ച വിദ്യാര്‍ത്ഥിനിയെ തൃശൂര് മെഡിക്കല് കോളേജ് ആശുപത്രിയിലേക്ക് മാറ്റി\nസംസ്ഥാനത്ത് ഇതുവരെ 1053 പേർ നിരീക്ഷണത്തിലാണ്. ഏറ്റവും കൂടുതൽ പേർ നിരീക്ഷണത്തിലുള്ളത് കോഴിക്കോട് ജില്ലയിലാണ്\nJanuary 31, 2020 10:01:51 am\nതൃശൂർ: കൊറോണ വൈറസ് ബാധിച്ച് തൃശൂരിലെ ജനറൽ ആശുപത്രിയിൽ കഴിയുന്ന വിദ്യാർഥിനിയുടെ ആരോഗ്യനില മെച്ചപ്പെട്ടു. വിദ്യാർഥിനിയെ ജനറൽ ആശുപത്രിയിൽ നിന്നും മെഡിക്കൽ കോളേജിലേക്ക് മാറ്റി. മെഡിക്കൽ കോളേജിലെ ഐസലേഷൻ വാർഡിലേക്കാണ് മാറ്റിയിരിക്കുന്നത്. കുട്ടിയുടെ ആരോഗ്യസ്ഥിതിയില് ആശങ്കപ്പെടേണ്ട യാതൊരു സാഹചര്യവുമില്ലെന്ന് ആരോഗ്യമന്ത്രി കെ.കെ. ശൈലജ പറഞ്ഞു.\nഅതേ സമയം കേരളത്തിലെ എല്ലാ ജില്ലകൾക്കും ജാഗ്രതാ നിദേശം നൽകാൻ വ്യാഴാഴ്ച ആരോഗ്യമന്ത്രിയുടെ നേതൃത്വത്തിൽ ചേർന്ന യോഗത്തിൽ തീരുമാനമായി. രാത്രി 11.45ന് ആരംഭിച്ച യോഗം പുലർച്ചെ ഒരു മണി വരെ നീണ്ടു നിന്നു. ആരോഗ്യമന്ത്രി ഇന്നും തൃശൂരിൽ തന്നെ തുടരുകയും പ്രവർത്തനങ്ങൾ വിലയിരുത്തുകയും ചെയ്യും.\nRead More: സംസ്ഥാനം സജ്ജം; അനാവശ്യഭീതി ഒഴിവാക്കണമെന്ന് മുഖ്യമന്ത്രി\nസംസ്ഥാനത്ത് ഇതുവരെ 1053 പേർ നിരീക്ഷണത്തിലാണ്. ഏറ്റവും കൂടുതൽ പേർ നിരീക്ഷണത്തിലുള്ളത് കോഴിക്കോട് ജില്ലയിലാണ്. 166 പേരാണ് കോഴിക്കോട് നിരീക്ഷണത്തിലുള്ളത്. മലപ്പുറം ജില്ലയിൽ 155 പേരും നിരീക്ഷണത്തിലാണ്. 15 പേരാണ് ആശുപത്രിയിൽ നിരീക്ഷണത്തിലുള്ളത്. ഒമ്പത് പേർ തൃശൂർ ജനറൽ ആശുപത്രിയിലും മൂന്ന് പേർ മെഡിക്കൽ കോളേജിലുമാണ്. വുഹാനിൽ നിന്നും 11 പേരാണ് തൃശൂരിൽ തിരിച്ചെത്തിയത്.\nതൃശൂരില് വേറെ മൂന്ന് വിദ്യാര്‍ഥികളും നിരീക്ഷണത്തിലാണ്. ഇവരുടെ മൂന്ന് പേരുടെയും പരിശോധനാ ഫലം ലഭ്യമായിട്ടില്ല.\nRead More: കേരളത്തിൽ കൊറോണ; വുഹാനിൽ നിന്നെത്തിയ വിദ്യാർഥിനി തൃശൂരിൽ ചികിത്സയിൽ\nചൈനയിലെ വുഹാൻ ജില്ലയിൽ നിന്നെത്തിയ വിദ്യാർഥിനിയ്ക്കാണ് വൈറസ് ബാധ സ്ഥിരീകരിച്ചത്. വുഹാൻ യൂണിവേഴ്സിറ്റിയിലാണ് വിദ്യാർഥിനി പഠിക്കുന്നത്. കേരളത്തിൽ നിന്ന് 20 പേരുടെ സാമ്പിളുകളാണ് അയച്ചിരുന്നത്. ഇതിൽ 10 പേരുടെ സാമ്പിളുകൾ നെഗറ്റീവ് ആണ്. വൈറസ് ബാധിച്ച രോഗിയുടെ പേര് ഉൾപ്പെടെയുള്ള വിവരങ്ങൾ പുറത്തു വിട്ടിട്ടില്ല. ലോകാരോഗ്യ സംഘടനയുടെ മാനദണ്ഡം അനുസരിച്ചാണിത്. വ്യാജ വാർത്തകൾ പടർത്തുന്നവർക്കെതിരെ ശക്തമായ നടപടി സ്വീകരിക്കുമെന്നും ആരോഗ്യമന്ത്രി വ്യക്തമാക്കി.\nഒരേ ദിവസം മൂന്ന് സിനിമകൾ: അപ്പുവാണ് താരം


പ്രധാന നഗരങ്ങളെ ബന്ധിപ്പിച്ച് കെ എസ് ആര് ടി സിയുടെ ‘ചില് ബസ്’\nJuly 13, 2018 6:06 am NRI Desk Kerala\nതിരുവനന്തപുരം: തിരുവനന്തപുരം, കൊച്ചി, കോഴിക്കോട് നഗരങ്ങളെ ബന്ധിപ്പിച്ച് കെ എസ് ആര് ടി സി എസി എസി ലോ ഫ്ളോര് ബസ് സര്‍വീസുകള് ആരംഭിക്കുന്നു. ചില് ബസ് സര്‍വീസ് എന്നുപേരിട്ടിരിക്കുന്ന ഒരു മണിക്കൂർ ഇടവിട്ടുള്ള സര്‍വീസുകള് ഒാഗസ്റ്റ് ഒന്നുമുതല് സര്‍വ്വീസ് ആരംഭിക്കും.\nഎസി ലോ ഫ്ളോര് ബസുകള് അതും ഒരു മണിക്കൂര് ഇടവിട്ട്, ചുരുങ്ങിയ ചിലവില് സൗകര്യപ്രദമായ യാത്രക്കാണ് കെ എസ് ആര് ടി സി അവസരമൊരുക്കുന്നത്. തിരുവനന്തപുരത്ത് നിന്ന് എറണാകുളത്തേക്ക് ആലപ്പുഴ വഴിയും കോട്ടയം വഴിയും സര്‍വീസ് ആരംഭിക്കും. രാാവിലെ അഞ്ച് മണിക്ക് ആരംഭിക്കുന്ന സർവീസ് ആലപ്പുഴ വഴിയും അഞ്ചരയ്ക്ക് ആരംഭിക്കുന്ന സർവീസ് കോട്ടയം വഴിയുമായിരിക്കും. പിന്നീട് ഓരോ മണിക്കൂർ ഇടവിട്ട് സര്‍വീസുണ്ടാകും. രാത്രി പത്ത് മണിക്ക് ശേഷം രണ്ടുമണിക്കൂർ ഇടവിട്ടാണ് ബസ് സര്‍വ്വീസ്. എറണാകുളത്ത് നിന്ന് തിരിച്ചും എറണാകുളം– കോഴിക്കോട് റൂട്ടിലും ഇതു പോലെ സർവ്വീസ് ഉണ്ടായിരിക്കും.\nകോഴിക്കോട് നിന്ന് കാസർകോട്ടേയ്ക്കും പാലക്കാട്ടേക്കും രണ്ട് മണിക്കൂർ ഇടവിട്ട് സര്‍വീസ് നടത്തും. എറണാകുളത്ത് നിന്ന് മൂന്നാർ, കുമളി, തൊടുപുഴ എന്നിവടങ്ങളിലേക്കും തിരുവനന്തപുരം– പത്തനംതിട്ട റൂട്ടിലും ബസുകളോടിക്കും. എറണാകുളത്ത് നിന്ന് ഗുരുവായൂരിലേക്കും തിരിച്ചും രാവിലെയും വൈകുന്നേരവും രണ്ടു സര്‍വീസുകളുണ്ടാകും.


ബൂലോക മത്സരങ്ങള് | NAMMUDE BHOOLOKAM\nHome » അറിയിപ്പുകള് » വാര്‍ത്ത » വാര്ത്ത » ബൂലോക മത്സരങ്ങള്\nഅറിയിപ്പുകള്, വാര്‍ത്ത, വാര്ത്ത\nഅങ്ങനെ ഒരു വർഷം കൂടി പിന്നിടാന് പോകുകയാണ്. മുന് വര്‍ഷത്തെ അപേക്ഷിച്ച് ബ്ലോഗെഴുത്തുകള് പൊതുവേ കുറവായിരുന്നു. അക്ഷരങ്ങളെ ആവേശത്തോടെ കാണുന്നവര് കമന്റുകളെ മാനിക്കാതെ എഴുത്ത് തുടരുന്നു. അവര്‍ക്ക് പ്രത്യേകം അഭിനന്ദനങ്ങള്. ബ്ലോഗെഴുത്തിനെ പരിപോഷിപ്പിക്കുന്ന ബൂലോകം ഓണ് ലൈന് എന്ന ബ്ലോഗ് പോര്‍ട്ടല് ഈ ബ്ലോഗ്ഗേഴ്സിനായി വിവിധ അവാര്‍ഡുകള് നല്‍കുകയാണ്. ജനുവരി ആദ്യവാരം കൊച്ചിയില് നടക്കുന്ന ചടങ്ങില് പ്രശസ്തനായ സെലിബ്രിറ്റിയില് നിന്നുമാണ് അവാര്‍ഡു സ്വീകരിക്കുവാന് ബൂലോകം ഓണ് ലൈന് അവസരം ഒരുക്കുന്നത്. മാത്രമല്ല, വ്യത്യസ്തമായൊരു അവാര്‍ഡു വിതരണ മീറ്റുമാണ് സംഘടിപ്പിക്കുന്നത്. അതെക്കുറിച്ചുള്ള വിശദവിവരങ്ങള് വൈകാതെ തന്നെ എല്ലാവരെയും അറിയിക്കുന്നതായിരിക്കും. എല്ലാ ബ്ലോഗേഴ്‌സിന്റേയും സഹകരണം ഈ അവസരത്തില് കാംക്ഷിക്കുന്നു.\nനമ്മുടെ ബൂലോകം പത്രാധിപ സമിതി.\nമത്സരത്തെക്കുറിച്ചുള്ള കൂടുതല് വിവരങ്ങള് :\n.'ബൂലോകംഓണ്‍ലൈന്' ചെറുകഥാ മല്‍സരം 2011'\n‘ബൂലോകം ഓണ്‍ലൈന്’ നടത്തുന്ന ചെറുകഥാ മത്സരത്തിലേക്ക് രചനകള് ക്ഷണിക്കുന്നു.\nഒന്നാം സമ്മാനം 8000 രൂപ, രണ്ടാം സമ്മാനം 4000 രൂപ, മൂന്നാം സമ്മാനം 2000 രൂപ. ഇതോടൊപ്പം എല്ലാ വിജയികള്‍ക്കും ഫലകങ്ങളും നല്‍കും.\nകഥകള് അയക്കേണ്ട ഇ മെയില് വിലാസം : boolokamstory@gmail.com\nകഥകള് ലഭിക്കേണ്ട അവസാന തീയതി : 2011 നവംബര് 30.\nസമ്മാനങ്ങള് ‘സൂപ്പര് ബ്ലോഗ്ഗര് 2011′ ചടങ്ങിനോടനുബന്ധിച്ച് വിതരണം ചെയ്യുന്നതായിരിക്കും.\nഇമെയില് : boolokamstory@gmail.com\nഫോണ് : +971 50 6212325\nസൂപ്പര് ബ്ലോഗര് അവാര്‍ഡ്\nഈ വര്‍ഷവും ഉണ്ടായിരിക്കും. ബൂലോകം ഓണ്‍ലൈനിലെ എഴുത്തുകാര്‍ക്ക് വേണ്ടി മാത്രം ഉള്ളതാണ് ഈ അവാര്‍ഡ്. ഈ വർഷം ബൂലോകം ഓണ്‍ലൈനില് എഴുതിയിട്ടുള്ള ബ്ലോഗറന്മാരില് നിന്നും നോമിനേറ്റു ചെയ്യപ്പെടുന്നവരെ ഇതിനായി പരിഗണിക്കും. ഈ വർഷം അവാര്‍ഡ് തുക പതിനായിരത്തില് നിന്നും പതിമൂവായിരമായി വര്‍ദ്ധിപ്പിക്കും. കൊച്ചിയില് വച്ച് നടക്കുവാന് പോകുന്ന വളരെ വ്യത്യസ്തമായ ഒരു ചടങ്ങില് വച്ചായിരിക്കും ഈ അവാര്‍ഡ് ഈ വർഷം നല്‍കപ്പെടുക. ചെറു കഥാ മത്സര വിജയികള്‍ക്കും ഈ അവസരത്തില് അവാര്‍ഡു നല്‍കും .\nഏതു ബ്ലോഗര്‍ക്കും സൂപ്പര് ബ്ലോഗര് ആവാം. ഇനിയും നിങ്ങള് ബൂലോകം ഓണ്‍ലൈനില് എഴുതിയിട്ടില്ല എങ്കില് ഈ വരുന്ന ഡിസംബര് ഒന്ന് വരെ അതിനു സമയമുണ്ട്. ലോഗിന് ചെയ്തു ആര്‍ക്കും തങ്ങളുടെ സൃഷ്ടികള് പ്രസിദ്ധീകരിക്കാം. അങ്ങിനെ എഴുതുന്നവരുടെ ഒന്നോ രണ്ടോ പോസ്റ്റു ആയിരിക്കില്ല അവാര്‍ഡിനായി പരിഗണിക്കപ്പെടുക. ഇതുവരെ അവര് സ്വന്തം ബ്ലോഗുകളില് എഴുതിയിട്ടുള്ള എല്ലാ പോസ്റ്റുകളും പരിഗണിക്കും. ബൂലോകം ഓണ്‍ലൈനില് എഴുതണം എന്നുള്ളത് ഈ അവാര്‍ഡിന്റെ ഒരു മിനിമം ആവശ്യമാനെന്നുള്ള കാര്യം ദയവായി എല്ലാവരും മനസ്സിലാക്കുമല്ലോ.\nബൂലോകം ഓണ് ലൈനില് പോസ്റ്റുകള് പ്രസിദ്ധീകരിക്കുവാന് എന്തെങ്കിലും പ്രയാസം അനുഭവപ്പെടുന്നെങ്കില് അത് ദയവായി അറിയിക്കുക. boolokamonline@gmail.com\nഈ അവാര്‍ഡുകള്‍ക്ക് പുറമേ എല്ലാ ബ്ലോഗറന്മാരേയും ലക്ഷ്യമാക്കി കഥ, കവിത, ലേഖനം, സാങ്കേതികം, പാചകം, ഫോട്ടോഗ്രഫി, കാര്‍ട്ടൂണ്, ചലച്ചിത്ര നിരൂപണം തുടങ്ങിയ കാറ്റഗറികള് തിരിച്ചുകൊണ്ട് അവാര്‍ഡുകള് സംഘടിപ്പിക്കാനും പരിപാടിയുണ്ട്. അതിന്റെ പ്രാഥമിക ചര്‍ച്ചകള് നടക്കുന്നുണ്ട്. ആ വിവരങ്ങള് താമസിയാതെ തന്നെ അറിയിക്കുന്നതാണ്. അങ്ങിനെ അത് നടക്കുമെങ്കില് ഒരു വിപുലമായ അവാര്‍ഡു ദാന ചടങ്ങ് തന്നെ സംഘടിപ്പിക്കുവാനും സാധ്യതയുണ്ട്. എല്ലാവരുടെയു സഹകരണം ഇതിനായി വേണ്ടിവരും. കൂടുതല് വിവരങ്ങള് വൈകാതെ അപ്ഡേറ്റ് ചെയ്യുന്നതായിരിക്കും\n10 Responses to "ബൂലോക മത്സരങ്ങള്"\nനിരക്ഷരൻ October 29, 2011 at 8:07 AM\nകാഴ്ചകളിലൂടെ October 29, 2011 at 3:06 PM\nജെയിംസ് ബ്രൈറ്റ് October 29, 2011 at 3:57 PM\nഈ വിവരങ്ങള് ഇവിടെ ഷെയര് ചെയ്തതിനു വളരെ നന്ദി ജോ.\nJikku Varghese November 2, 2011 at 6:52 PM\nNaushu November 3, 2011 at 11:49 AM\nkeraladasanunni November 3, 2011 at 1:17 PM\nനല്ല ഉദ്യമം. എല്ലാ വിധ ആശംസകളും നേരുന്നു.\nmini//മിനി November 4, 2011 at 6:35 AM\nബൂലോകം ഓണ് ലൈൻ ഇന്നലെമുതൽ തുറക്കാനാവുന്നില്ലല്ലൊ???,,,\nജോ l JOE November 4, 2011 at 10:24 AM\nബൂലോകം ഓണ്‍ലൈന് വികസിപ്പിക്കുന്നതിന്റെ ഭാഗമായി ഇപ്പോള് ലഭ്യമല്ല. രണ്ട് ദിവസത്തിനുള്ളില് ശരിയാകും എന്ന് ഡോക്ടര് ജെയിംസ് ബ്രൈറ്റ് അറിയിച്ചിട്ടുണ്ട്\nഅനില്‍കുമാര് . സി. പി. November 9, 2011 at 3:18 PM\nയു .എ. ഇ. ബൂലോകരുടെ സംഗമം ഹൃദ്യമായ അനുഭവമായി!\nവാഴക്കോടൻ ദു ബായ്: സബീല് പാര്‍ക്കില് വെച്ച് നടന്ന യു എ ഇ ബ്ലോഗര്‍മാരുടെ കുടുംബ സംഗമം ലാളിത്യം കൊണ്ടും പങ്കാളിത്തം കൊണ്ടും ഹൃദ്യമായ ഒരനു...


ഒരു വേനല്‍ക്കാലത്താണ് ആ അമ്മയും കുഞ്ഞും ഒരു പീടികത്തിണ്ണയില് ആദ്യമായ് കാണപ്പെട്ടത്. അസഹ്യമായ വേനല്‍ച്ചൂടില് ലക്ഷ്യ സ്ഥാനങ്ങളിലേക്ക് ധൃതിയില് നീങ്ങികൊണ്ടിരുന്ന യാത്രക്കാര് അവരെ ശ്രദ്ധിച്ചും ശ്രദ്ധിക്കാതെയും കടന്നുപോയി. അതില്‍പിന്നെ ആ നഗരത്തിന്റെ പലഭാഗത്തും പലരും അവരെ കണ്ടുതുടങ്ങി. നഗരത്തിലെ വീട്ടമ്മമാര്‍ക്ക് ആ സ്ത്രീ ഒരു സഹായിയായി മാറി. എന്തുതന്നെ ജോലിയെടുക്കുന്‌പോഴും അവള് ആ കുഞ്ഞിനോട് സംസാരിച്ചുകൊണ്ടേയിരിക്കും. അവള്‍ക്കു കിട്ടുന്ന പ്രതിഫലം മുഴുവന് കുഞ്ഞിന് പാലും പലഹാരങ്ങളും വാങ്ങാന് ചിലവഴിച്ചു.\nവൈകുന്നേരം റോഡുവക്കത്തെ പൈപ്പിന്റെ ചുവട്ടില്‍നിന്ന് അവള് തന്റെ കുഞ്ഞിനെ കുളിപ്പിച്ച് ആ പീടികത്തിണ്ണയില് ഇരുത്തി കരിയും കണ്‍മഷിയും എഴുതി പൊട്ടുതൊട്ട് ഒരുക്കുന്ന കാഴ്ച നഗരത്തിലെ ജനങ്ങള്‍ക്ക് പരിചിതമായി മാറി. 'അമ്മേടെ കുഞ്ഞ് വാവേ .....'എന്ന് അവള് വിളിക്കുമ്പോള് , 'വാവേടെ കുഞ്ഞ് അമ്മേ...' എന്ന് ആ കുഞ്ഞ് കൊഞ്ചിപ്പറയും. ആ അമ്മയും കുഞ്ഞും നഗരത്തിലെ വന്‍തിരക്കിനിടയിലും അവരുടേതുമാത്രമായ ഒരു ലോകം തീര്‍ത്ത് അതിനുളളില് ജീവിച്ചുപോന്നു.\nആ കുഞ്ഞ് അവളുടെ സ്വന്തമായിരിക്കുമൊ? ഒരുപക്ഷേ അവളെ സ്‌നേഹിക്കാനും, സംരക്ഷിക്കാനും ഒരുവന് ഒരിക്കല് ഉണ്ടായിരുന്നിരിക്കാം. അല്ലെന്കില് ഇനി ഒരിക്കലും ഓര്‍ക്കാന് ആഗ്രഹിക്കാത്ത, വെറുക്കപ്പെട്ട ചിലനിമിഷങ്ങളില്‍ക്കൂടി അവള് കടന്നുപോയതിന്റെ തെളിവാകാം ആ കുഞ്ഞ്. എന്തു തന്നെ ആയാലും അവള് ആ കുഞ്ഞിനെ സ്വന്തം ആത്മാവിനോളം സ്‌നേഹിച്ചുപോന്നു. ആ കുഞ്ഞ് അമ്മയേയും.\nഅതില്‍പിന്നെ ഒരു മഴക്കാലത്ത് പീടികത്തിണ്ണയില് ആ സ്ത്രീ തന്റെ കുഞ്ഞിന്റെ മൃതശരീരവുമായ് ഇരിക്കുന്ന കാഴ്ചയാണ് കാണാന് കഴിഞ്ഞത്. അപ്പോഴും അവളാ കുഞ്ഞിനോട് സംസാരിച്ചുകൊണ്ടിരുന്നു. വൈകുന്നേരം പൈപ്പിന് ചുവട്ടില് ആ മൃതശരീരം കിടത്തി അവള് കുളിപ്പിക്കുകയും പതിവുപോലെ കണ്ണെഴുതി പൊട്ടുതൊട്ട് ഒരുക്കുകയും ചെയ്തു. ആ മൃതശരീരത്തിന്റെ വിളറിയ ചൊടിയിലേക്ക് അവള് പാലൊഴിച്ചുകൊടുക്കുന്നുണ്ടായിരുന്നു. ചുണ്ടുകള്‍ക്കിരുവശത്തുകൂടിയും പാല് നിലത്തേക്ക് ഒഴുകുന്നത് അവള് അറിയുന്നില്ലെന്നു തോന്നി. ദുര്‍ഗന്ധം വമിച്ചു തുടങ്ങിയതില് പിന്നെയാണ് നഗരവാസികള് ശ്രദ്ധിക്കാന് തുടങ്ങിയത്. മൃതശരീരത്തില്‍നിന്ന് ചലമൊഴുകാന് തുടങ്ങിയിരുന്നു. പുഴുക്കള് തിമിര്‍ക്കുന്നുണ്ടായിരുന്നു. അവള് പുഴുക്കളെ പെറുക്കികളഞ്ഞ് മൃതശരിരത്തില് കണ്‍മഷിയെഴുതാന് ശ്രമിച്ചുകൊണ്ടിരുന്നു. അസഹനീയമായ ദുര്‍ഗന്ധത്താല് നഗരവാസികള് മൂക്കുപൊത്തി അടുത്തുചെന്നു. അവള് അപ്പോഴും ആ മൃതശരീരം മാറോടുചേര്‍ത്ത് അതിനോട് സംസാരിച്ചുകൊണ്ടിരുന്നു. നഗരവാസികള് ആ അമ്മയുടെ കൈയ്യില്‍നിന്ന് മൃതശരീരം ബലമായി പിടിച്ചുവാങ്ങി കുഴികുത്തി മറവുചെയ്തു. ആ സ്ത്രീയുടെ ആ സമയത്തെ വിലാപം ദര്‍ശിച്ചാല് ഏതു ശിലാഹൃദയവും മഞ്ഞെന്നപോലെ ഉരുകിയോലിക്കും. പിന്നെ പെട്ടെന്ന് അവളെ കാണാതായി. നഗരവാസികള് താന്‍താങ്ങളുടെ ജീവിതത്തിലേക്ക് മടങ്ങി.\nഒരാഴ്ചയ്ക്കുശേഷം ആ കുഞ്ഞിന്റെ മൃതശരീരം മറവുചെയ്ത മണ്‍കൂനയെ കെട്ടിപുണര്‍ന്നുകൊണ്ട് ആ സ്ത്രീയുടെ മൃതശരീരം നഗരവാസികള് കണ്ടെത്തി. ആ മണ്‍കൂനയ്ക്കടുത്തായി ഒരു കുഴികൂടികുത്തി അവളുടെ ശരീരവും അവിടെ മറവുചെയ്തു. മണ്ണിനടിയിലും ആ അമ്മയും കുഞ്ഞും സംസാരിച്ചുകൊണ്ടേയിരിക്കുന്നുണ്ടാവും. 'അമ്മേടെ കുഞ്ഞു വാവേ.....' 'വാവേടെ കുഞ്ഞ് അമ്മേ....'


‘ വെയിലിൽ നിന്ന് മാറിനിൽക്കു സാറെ ’ യെന്ന് തൊഴിലുറപ്പുകാർ ; സുരേഷ്ഗോപിയുടെ മാസ് മറുപടി | BJP|suresh gopi MP|Actor Suresh Gopi|election works\nഅടുത്ത ആവശ്യം പിന്നെ സുരേഷ് ഗോപി കണ്ണട മാറ്റണമെന്നായി . കണ്ണട മാറ്റാം പക്ഷെ മാസ്‌ക് മാറ്റില്ലെന്നായി സുരേഷ് ഗോപി.\nആലപ്പുഴ : തെരഞ്ഞെടുപ്പ് പ്രചാരണത്തിനിടെ തൊഴിലുറപ്പ് തൊഴിലാളികൾക്കൊപ്പം സമയം ചെലവഴിച്ച് എം പി സുരേഷ് ഗോപി . സിനിമാ ചിത്രീകരണത്തിനിടയിലും എൻ ഡി എ സ്ഥാനാർത്ഥികൾക്കായി പ്രചരണത്തിനിറങ്ങാൻ അദ്ദേഹം സമയം കണ്ടെത്തുകയാണ്. കഴിഞ്ഞ ദിവസം ആലപ്പുഴയിലും തന്റെ സ്ഥാനാർത്ഥികൾക്കു വേണ്ടി വോട്ട് ചോദിക്കാൻ അദ്ദേഹം എത്തി.\nമാവേലിക്കര, ചെട്ടികുളങ്ങര, ചെന്നിത്തല തൃപ്പെരുന്തുറ തുടങ്ങിയ തദ്ദേശ സ്ഥാപനങ്ങളിലെ സ്ഥാനാർഥികൾക്കായി വോട്ടഭ്യർത്ഥിക്കാനായിരുന്നു സൂപ്പർ സ്‌റ്റാറിന്റെ വരവ്. ‘വെയിലിൽ നിന്നു മാറി നിൽക്കു സാറെ’ എന്ന് പറഞ്ഞ തൊഴിലുറപ്പ് തൊഴിലാളികളോട് ‘ ഈ വെയിൽ കൊള്ളുന്നതു നല്ലതാണ്, ശരീര വേദന മാറും. വെയിലിൽ വൈറ്റമിൻ ഡി ഉണ്ട്. നിങ്ങൾ വെയിലു കൊള്ളുന്നതു കൊണ്ടാണ് നല്ല ആരോഗ്യമുള്ളത് ‘ എന്ന് ഉപദേശിക്കാനും അദ്ദേഹം മറന്നില്ല .\nഅടുത്ത ആവശ്യം പിന്നെ സുരേഷ് ഗോപി കണ്ണട മാറ്റണമെന്നായി . കണ്ണട മാറ്റാം പക്ഷെ മാസ്‌ക് മാറ്റില്ലെന്നായി സുരേഷ് ഗോപി. അടുത്തു വന്നു കാണാനാനുള്ള അവരുടെ ആവശ്യം അംഗീകരിച്ചെങ്കിലും ഒരു ഡിമാൻഡും അദ്ദേഹം മുന്നോട്ടുവച്ചു.\nread also: ടിപി സെന്‍കുമാര് തന്നെയായിരുന്നു ശരിയെന്ന് മുഖ്യമന്ത്രിക്കും ബെഹ്‌റയ‌്ക്കും മനസിലായി : വിവാദ ഉദ്യോഗസ്ഥയ്ക്കെതിരെ ഒടുവിൽ നടപടി\n‘ഈ നിൽക്കുന്ന ഗോപൻ ചെന്നിത്തല എന്റെ സ്വന്തം ആളാണ്. എല്ലാവരോടും പറഞ്ഞ് ഗോപനെ വിജയിപ്പിക്കണം!’. തൊട്ടടുത്ത തൊഴിലുറപ്പു കേന്ദ്രത്തിൽ കണ്ട നാടൻ ചീര തനിക്ക് എത്തിച്ചു നൽകണമെന്നും വില കണക്കു പറഞ്ഞു വാങ്ങണമെന്നും ആവശ്യപ്പെട്ടാണ് സുരേഷ് ഗോപി മടങ്ങിയത്.\nBJP suresh gopi MP Actor Suresh Gopi election works\n'രാജ്യം കത്തുമ്പോള് മോദി വീണവായിക്കുന്നു' ; ലേസര് ഷോ ആസ്വദിക്കുന്ന പ്രധാനമന്ത്രിയെ വിമര്‍ശിച്ച് പ്രശാന്ത് ഭൂഷണ്


Saturday, January 16, 2021 20:39:13 PM\nസ്വന്തം ലേഖകൻ: കൊവിഡിനെത്തുടർന്നു രാജ്യം വിട്ട ഇന്ത്യൻ പ്രവാസികൾ തിരിച്ചെത്തുമെന്ന പ്രതീക്ഷയുണ്ടെന്നും അവർക്കായി വാതിലുകൾ തുറന്നിട്ടിരിക്കുന്നുവെന്നും യുഎഇ മനുഷ്യവിഭവശേഷി മന്ത്രി നാസർ ബിൻ താനി അൽഹംലി പറയുന്നു. ആയിരക്കണക്കിനു പ്രവാസികൾക്കു പുതുപ്രതീക്ഷ പകരുന്നതാണ് ഈ വാക്കുകൾ. യുഎഇ സന്ദർശനത്തിനെത്തിയ വിദേശകാര്യമന്ത്രി എസ്.ജയ്ശങ്കറുമായി മന്ത്രി ഇന്നു കൂടിക്കാഴ്ച നടത്തുമ്പോൾ മുഖ്യവിഷയമാകുന്നതും ഇന്ത്യക്കാരുടെ മടങ്ങിവരവു തന്നെ.\n“വീണ്ടും ജീവിതം പച്ചപിടിപ്പിക്കാനാഗ്രഹിക്കുന്ന ഇന്ത്യക്കാർക്കു മുന്നിൽ ഒട്ടേറെ അവസരങ്ങുള്ള, അവരെ സൗഹൃദത്തോടെ കാണുന്ന ഇടമായി യുഎഇ തുടരുക തന്നെ ചെയ്യും. യുഎഇയുടെ സമ്പദ്‍വ്യവസ്ഥയും കൊവിഡ് ആഘാതത്തെ മറികടന്നു തിരിച്ചുവരവിന്റെ പാതയിലാണ്,” മന്ത്രി നാസർ ബിൻ താനി അൽഹംലി പറയുന്നു.\nമേയ് 25 ന് ഇന്ത്യൻ പ്രധാനമന്ത്രി നരേന്ദ്രമോദിയും അബുദാബി കിരീടാവകാശിയും യുഎഇ ഉപസർവസൈന്യാധിപനുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനും തമ്മിൽ നടന്ന സംഭാഷണത്തിന്റെ തുടർച്ചയാണു മന്ത്രിതല കൂടിക്കാഴ്ച. കൊവിഡ് മൂലം രാജ്യാന്തര ബന്ധങ്ങളിലുണ്ടായ താൽക്കാലിക തടസ്സം പരിഹരിക്കാനും പുതിയ വെല്ലുവിളികളെ നേരിടാൻ പര്യാപ്തമായ രീതിയിൽ സഹകരണം ശക്തമാക്കാനും ലക്ഷ്യമിട്ടാണു ചർച്ചകൾ.\nഇന്ത്യയും യുഎഇയും തമ്മിലുള്ള ബന്ധം എല്ലാക്കാലവും സുദൃഢമാണ്. സ്വകാര്യ സംരംഭകർക്കു പങ്കാളിത്തമുള്ളതടക്കം ഒട്ടേറെ സംയുക്തപദ്ധതികളാണ് ഈയടുത്തു നടപ്പായതെന്നതും ശ്രദ്ധേയം. ഉദാഹരണത്തിന്, ദുബായ് ചേംബർ ഓഫ് കൊമേഴ്സ് ആൻഡ് ഇൻഡസ്ട്രി ഈയിടെ സംഘടിപ്പിച്ച വെർച്വൽ ദുബായ് ടെക് ടൂറിൽ സാങ്കേതിക, ആരോഗ്യ രംഗങ്ങളിലെ 15 ഇന്ത്യൻ കമ്പനികളാണു പങ്കെടുത്തത്. ഈ നൂതന സംരംഭത്തിന്റെ ഫലമായി ഇന്ത്യൻ കമ്പനികൾക്കു ദുബായ് വ്യവസായ ലോകവുമായുള്ള അടുപ്പം വർധിച്ചെന്നു പറയുന്നു ദുബായ് ചേംബേഴ്സ് ഇന്റർനാഷനൽ ഓഫിസിലെ മുഖ്യ പ്രതിനിധി സമീർ നവനി.\nയുഎഇ പൊതു,സ്വകാര്യ രംഗത്തുള്ള ഓഹരി ഉടമകളുമായി നടന്ന 160 യോഗങ്ങളിൽ ഇന്ത്യയിൽ നിന്നുള്ള 600 വ്യവസായ പ്രമുഖർ ഭാഗമായി. ഈ കൂട്ടായ്മയിലൂടെ 30ൽ അധികം നിക്ഷേപകരുമായി ഇന്ത്യൻ വ്യവസായികൾക്ക് ധാരണയിൽ എത്താൻ കഴിഞ്ഞു. ഭക്ഷ്യസുരക്ഷ, ആരോഗ്യ പരിചരണം എന്നീ മേഖലകളിലും സഹകരണ സാധ്യത തേടുന്നു.\nഇന്ത്യ- യുഎഇ സൗഹൃദത്തെ മുന്നോട്ടുകൊണ്ടുപോകുന്ന ഹൈ ലെവൽ ടാസ്ക് ഫോഴ്സ് ഓൺ ഇൻവെസ്റ്റ്മെന്റും യുഎഇ-ഇന്ത്യാ സംയുക്ത സമിതിയും ഈയിടെ പുനരുജ്ജീവിപ്പിക്കുകയും ചെയ്തു. ഇരു രാജ്യങ്ങളും തമ്മിലുള്ള തന്ത്രപ്രധാന മേഖലകളെക്കുറിച്ചുള്ള ചർച്ചകളാണ് ഇനി തുടങ്ങേണ്ടത്. അതിനുള്ള ചവിട്ടുപടിയാണ് ഇന്ത്യൻ വിദേശകാര്യ മന്ത്രിയുടെ യുഎഇ സന്ദർശനം.